Laudatio Barnabae apostoli
Ἀλεξανδρου μοναχου εγκωμιον εις τον αγιον Βαρναβαν τον αποστολον,
προτραπεντος υπο του πρεσβυτερου και κλειδουχου του σεβασμιου
αυτου ναου, εν ωι ιστορειται και ο τροπος της αποκαλυψεως των αγιων
αυτου λειψανων.
Μεγιστην λογων υποθεσιν προεθετο τοις πτωχοτατοις ημιν η πατρικη υμων
φιλομαθια, ω πατερων αριστε και ασκητων δοκιμωτατε πατερ· προεβαλετο γαρ ημιν
εις ευφημιαν τον θεσπεσιον και ως αληθως τρισμακαριον και εν αποστολοις
επισημοτατον υιον της παρακλησεως και φωστηρα της οικουμενης, Βαρναβαν τον
πολυΰμνητον. Ἀλλ' εγω προς ταυτην την υπερλιαν υποθεσιν την εμαυτου
απαιδευσιαν αντεξαγων, την υπακοην επι πλειστον χρονον παρηιτησαμην, την
εγχειρησιν ορρωδων· ποιος γαρ και λογος εφικεσθαι δυναται της αποστολικης
τελειοτητος;Ου μονον γαρ εμοι αδυνατον το τοιουτον καθεστηκεν εγχειρημα, αλλα
και τοις πολλοις δυσχερες· οιμαι γαρ πασαν ανθρωπων φυσιν λειπεσθαι προς
διηγησιν των του μεγιστου αποστολου Βαρναβα αγαθων πραξεων· ει δε και
επιχειρησειε τις περι αυτου λεγειν τι, παρα πολυ μεν του μετρου της αξιας των
πραγματων απο λειφθησεται, καν λιαν σοφος και επιστημων τυγχανηι και περι
λογους δυνατωτατος, ευρεθησεται δε βυθωι θαυματων εγκυβιστουμενος. Ἄλλος μεν
ουν αλλο τι των δικαιων εκαστος παρα του Πνευματος του αγιου ειληφε χαρισμα, οι
δε αποστολοι παντα ομου των χαρισματων υπεδεξαντο τον θησαυρον και πασαν
αρετην επεδειξαντο.
Πως ουν ο ταλας εγω, υπο μυριων παθων καταπεποντισμενος, δυνησομαι
την αποστολικην θαλασσαν διανηξασθαι; Ἰσχνοφωνος γαρ γραφικως ειπειν και
βραδυγλωσσος, και ουκ ευλαλος ειμι εγω, ινα τας υπερ ανθρωπον αρετας του
θεσπεσιου αποστολου Βαρναβα διηγησωμαι· πασας γαρ ομου ουτος τας αρετας
κατωρθωσεν ακριβως, ως ουδεμιαν των αλλων ουδεις. ∆ιατουτο ανεβαλομην επι
πολυ την υπακοην, ειδως την εμαυτου αναξιοτητα μη επαρκουσαν προς διηγησιν
των του ανδρος ευκλεεστατων κατορθωματων.Μνησθεις δε εναγχος της
θεοπνευστου Γραφης, λε γουσης οτι δη υιος ανηκοος εν απωλειαι εσται, ο δε υπηκοος
εσται ταυτης εκτος, μολις μετα πολλου του δεους διανεστησα εμαυτον εις την του
υμετερου επι ταγματος εκπληρωσιν, κρειττον ηγησαμενος περι ελλει ψεως
εγκληθηναι μαλλον, η περι τελειας αγνωμοσυνης κατακριθηναι. Μονον
συναγωνισασθε μοι εν ταις προ σευχαις αρωγον του λογου μοι γενεσθαι το
παναγιονΠνευμα· αρεσει γαρ, ως οιμαι, και τωι ευφημουμενωι το λεγομενον παρ'
ημων των μηδαμινων, ως ποτε ηρεσε τωι αυτου δεσποτηι η των δυο λεπτων της
πενιχρας χηρας προσκομιδη· ου γαρ η ποσοτης των διδομενων τωι θεωι
ευπροσδεκτος, αλλα το μετα γνωμης αγαθης προσφερομενον, ειτε μικρον, ειτε πολυ,
ευαγες.Βαρναβαν δε επαινων, παντων ομου των αποστολων το ιερον ιερατευμα
επαινεσομαι· ων γαρ η κλησις μια και η δοξα η αυτη, και ων η ταξις μια και το
αξιωμα το αυτο, και ων οι αγωνες ισοι και οι στεφανοι ου διαλλαττουσι, και ων η
πολιτεια κοινη, τουτων ισοτιμα και τα βραβεια.
∆ευτε τοινυν, ει δοκει, ελκυσαντες εις μεσον δια του λογου τον θεσπεσιον
Βαρναβαν, καθως οιον τε εστιν υφανωμεν αυτωι τα εγκωμια· και γαρ ειμι του ανδρος
θερμοτατος εραστης· οιδα δε και πε πεισμαι οτι και υμιν γλυκυτατος και απλως
 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ονομαζομενος ο αποστολος. Τιμησωμεν ουν αυτον κατα δυναμιν· το γαρ κατα
δυναμιν ειπειν ευγνωμοσυνης αποδειξις· το δε κατ' αξιαν λεγειν συγχωρησωμεν
εχειν κατα παντος λογου τα νικητηρια.Ὑμνεισθω τοινυν προς ημων των ελαχιστων
ο μεγας εν αποστολοις Βαρναβας· ευφημεισθω ο υιος της πα ρακλησεως παρα
παντων των εις Χριστον πιστευοντων· δοξαζεσθω υπο πασης κτισεως ο τιμηθεις υπο
του Πατρος και κληθεις υπο του Υιου και τελειωθεις του του αγιου Πνευματος.
Βαρναβας, ο μεγας της εκκλησιας ρητωρ, η του ευαγγελικου κηρυγματος σαλπιγξ,
του μονογενους η φωνη, η κιθαρα του Πνευματος, το της χαριτος πληκτρον.
Βαρναβας, ο ισχυρος των υπερ Χριστου στρατιωτης πολεμων, ο εν τωι σωματι τον
ασω ματον τυραννον τροπωσαμενος μετα παντος του συνα ποστατου αυτου
στρατευματος, των αγαθων μαθηματων ο ευσεβης παιδοτριβης, ο απλανης οδηγος
της του Χριστου ποιμνης, ο λογικος παραδεισος του θεου, ο πασης αρετης τα φυτα
τεθηλοτα εν εαυτωι κεκτημενος, το πολυανθες της πιστεως βλαστημα, το της αγαπης
ευωδεστατον ροδον, το της ελπιδος αμαραντινον ανθος, ο της χαριτος ευωδεστατος
σταχυς, της ζωοποιου αμπελου το πολυφορον κλημα, της αθανασιας ο μελιστακτος
βοτρυς, ο της υπομονης ασαλευτος προβολος, ο της εγκρατειας σταυροφορος
οπλιτης, ο κατα των χριστοκτονων αφοβος στρατηλατης, η του σταυρωθεντος
Χριστου ουρανομηκης παραφυας. Βαρναβας, ο υιος της παρακλησεως, ο της
ευσεβειας διδασκαλος, ο στυλος και οροφος της πιστεως, ο πυργος ο ασειστος, ο
θεμελιος ο αρραγης, η κρηπις η αδιαλυτος, η πετρα η αμετακινητος, ο λιμην ο
γαληνοφορος των χειμαζομενων, η παρακλησις παντων των θλιβομενων, ο πιστος
οικονομος και φρονιμος, ο αριστος αρχιτεκτων ο τον αιθεριον πλουν και ισαγγελον
βιον επι γης κατορθωσας, ο των εκκλησιων προστατης, ο των πτωχων αντιληπτωρ
και των πενητων χορηγος και τροφευς, η των χηρων παρηγορια και των ορφανων
κηδεμονεστατος πατηρ.
Βαρναβας, ο θησαυρος των του Χριστου μυστηριων, ο ταμιας των ορθοδοξων
της αγιας του θεου εκκλησιας δογματων, ο των νο σουντων ιατρος ακαπηλευτος, η
των υγιαινοντων α διαπτωτος ευφροσυνη, ο της του Χριστου αγελης φι λαγρυπνος
φυλαξ, ο βαινων επι γης και εν ουρανοις το πολιτευμα εχων, ο βοησας εν κοσμωι
δογματα ευ σεβειας και λαβων εν ουρανοις αιωνια στεμματα, ο των εθνων θεοφορος
οδηγος και των εκκλησιων θεομακα ριστος κηρυξ, ο λειμων της ευωδιας Χριστου, η
ροδωνια των ουρανοπνοων αρετων, το πολυφορον γεωργιον των του Χριστου
χαρισματων, ο επι γης μετελθων την πολιτειαν την αφθαρτον, κρειττονα βιωσας επι
γης ως εν ουρανοις οι ασωματοι αγγελοι, ο εν ασκησει διαπρεψας και εν θεωριαις
προκοψας και εν θαυμασι με γαλυνθεις, ο της παρθενιας πολυτιμος μαργαριτης, της
αγνειας το εκλεκτον βηρυλλιον, της σωφροσυνης το καθαρον παζιον, ο τον Χριστον
εχων εν εαυτωι λαλουντα, το σκευος της εκλογης του θεου, ο τον κοσμον κα
ταλειψας και τα εν αυτωι παντα σκυβαλα ηγησαμενος, ινα Χριστον μονον κερδησηι
τον βασιλεα των αιωνων, ο τον εαυτου σταυρον αδιστακτως αραμενος και
τωιΧριστωι προθυμως ακολουθησας ως αληθινος μαθητης, ο των δαιμονων
φυγαδευτης και του διαβολου τραυματιστης, ο την τετραπερατον οικουμενην τηι
ακαματωι πορειαι βαδισας ως λειτουργος αγαθος και φιλοδεσποτος, και παντα τα
εθνη δια του ευαγγελιου προσαγαγων τηι πιστει του Χριστου, ο εαυτον ετοιμασας εις
κατοικητηριον της ομοουσιου τριαδος και ναος γενομενος του επι παντων θεου.
Βαρναβας, το των Κυπριων σεμνον εγ καλλωπισμα και της οικουμενης
ακαταγωνιστος προμαχος, ο υπερεκπερισσου αγαπησας τον Χριστον και υπερ αυτου
την ψυχην καθ' εκαστην ημεραν προιεμενος και συν αυτωι βασιλευσας εις αιωνας
αιωνων.Ἔκαμεν ο λογος, τουτον τον θεσπεσιον και τριποθητονΒαρναβαν τον
 
 
 

2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

αποστολον επαραι τοις εγκωμιοις ποθων, και ουπω ηψατο του προοιμιου· τοις γαρ
επαινοις απρο σιτος τυγχανει ο θαυμασιος. ∆ιο αφεντες ως ανεφικτον τον περι των
εγκωμιων λογον, ολιγα των εις ημας ιοντων περι της τουτου βιωσεως και
τελειωσεως εκ τε του Στρωματεως και εξ ετερων αρχαιων συγγραμματων
παραθησομαι τηι υμετεραι οσιοτητι, και ουτω το περας επιθησομεν τωι διηγηματι,
παραχωρησαντες τηι θεοπνευστωιΓραφηι του αοιδιμου την κεφαλην μεγαλοπρεπως
στε φανωσαι· φησι γαρ· "Ἦν δε Βαρναβας ανηρ αγαθος και πληρης Πνευματος αγιου
και πιστεως." Ου τι αν γενοιτο ισον η παραπλησιον πωποτε;Ὡρματο μεν ουν ο
τρισολβιος ουτος εκ της ευλογημενης φυλης του Λευΐ, εξ ης υπηρχον Μωυσης και
Ἀαρων, οι μεγαλοι του θεου προφηται και πρωτοι του δημου Κααθ, εκ της
συγγενειας Σαμουηλ του προφητου καταγων το γενος. Οι δε τουτου προγονοι, δια
περι στασιν πολεμων καταλαβοντες την Κυπριων χωραν, φιλοφρονως ᾤκουν αυτην·
ησαν δε ευλαβεις κατα τον νομον και πλουσιοι σφοδρα, οθεν και εν Ἱεροσολυμοις
ειχον ουσιαν ικανην και αγρον πλησιον της πολεως περικαλλεστατον, ου μονον
παντοιοις καρπιμοις φυτοις ωραιζομενον, αλλα και μεγεθει κτισματων
περιφανεστατον· εξοτε γαρ ηκουσαν Ἡσαΐου του προφητου λεγοντος· "Μακαριος ο
εχων σπερμα εν Σιων και οικειους εν Ἱερουσαλημ", σαρκικως την προφητειαν
εκδεχομενοι Ἑβραιων παιδες, εσπευδεν εκαστος των ευπορουντων εχειν το κτημα
εν Ἱερουσαλημ.Του δε δικαιου τουτου τεχθεντος εν Κυπρωι, ως ειδον αυτον οι γονεις
αυτου αστειον οντα τωι θεωι, ευθεως μεν αυτον Ἰωσηφ επωνομασαν, τηι του
πατριαρχου προσηγοριαι τιμωντες τον παιδα· συνεδραμε δε τηι προση γοριαι του
ονοματος η των τροπων ευγενεια· Ἰωσηφ γαρ ερμηνευεται προσθεσις θεου·
προσθηκην γαρ χα ριτος ελαβε παρα θεου ο δικαιος, οπως φθασηι εις την
αποστολικην τελειοτητα· παλιν δε Ἰωσηφ ερμηνευεται δοξα θεου· γεγονε γαρ δια
της αριστης πολιτειας δοξα θεου· και μηδεις υπερβολην ειναι νομιζετω το ρημα, αλλ'
επιστησατω οτι της θειας εστι Γραφης· φησι γουν ο Παυλος· "Ἀνηρ ουκ οφειλει
κατακαλυπτεσθαι την κεφαλην, εικων και δοξα θεου υπαρχων." Ει ουν τον κοινον
ανδρα εικονα και δοξαν θεου εκαλεσε το σκευος της εκλογης, τι αν τις ειποι περι του
κατα θεον τελειοτατου ανδρος;Ἐπειδη δε αυξησας ο Βαρναβας εγενετο παις,
ανηγαγον οι γονεις εις Ἱεροσολυμα και παρεδωκαν αυτον μαθειν τον νομον
ακριβως και τους προφητας παρα τους ποδαςΓαμαλιηλ· ειχε δε τον Παυλον
συμφοιτητην, Σαυλον τεως ονομαζομενον. Προεκοπτε δε οσημεραι ο Βαρναβας εν τε
τηι μαθησει και εν πασηι αρετηι· ουπω μεντοι εις την εφημεριαν των Λευιτων
ετετακτο δια το ελλιπες της ηλικιας· ετι γαρ εφηβος ην. Ουκ αφιστατο δε απο του
ιερου, νηστειαις και δεησεσι λατρευων νυκτα και ημεραν· ουτω δε απηγγειλε τον
νομον και τας λοιπας γραφας, ως μη δεισθαι της απο των γραμματων υπομνησεως·
την δε ησυχιαν ουτως ειχε φιλην, ως μητερα της σωφροσυνης· τας δε επιβλαβεις
ομιλιας μυσαττομενος εφευγε, καθαρον υπαρχων και ακεραιον και αμολυντον
αγαλμα· ην δε πασιν επιδοξος δι' αρετην.
Κατ' εκεινον δε τον καιρον συνεβη τον κυριον παραγενεσθαι εις Ἱεροσολυμα
και ιασασθαι τον παραλυτον εν τηι προβατικηι, και ετερα πολλα σημεια και τερατα
εργασασθαι εν τωι ιερωι. Ταυτα θεασαμενος ο μακαριος, εξεπλησσετο και ευθεως
προσελθων, επεσε παρα τους ποδας αυτου και εδεετο ευλογηθηναι παρ' αυτου. Ὁ δε
τας καρδιας εμβατευων Χριστος, αποδεξαμενος αυτου την πιστιν, ευμενως αυτον
υπεδεξατο και της θειας αυτου συντυχιας μετεδωκεν· ο δε πλεον εξεκαιετο εις την
του κυριου αγαπην. Καταλαβων δε το ταχος την οικιανΜαριας, της μητρος Ἰωαννου
του επικαλουμενου Μαρκου, ητις ελεγετο ειναι αυτου θεια διο και Μαρκον τον
ανεψιον Βαρναβα εκαλουν αυτον, ειπε προς αυτην· "∆ευρο, λεγων, ω γυναι, ιδε απερ
 
 
 

3
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

επεθυμουν ιδειν οι πατερες ημων· ιδου γαρ Ἰησους τις προφητης αποΝαζαρετ της
Γαλιλαιας εστιν εν τωι ιερωι, μεγαλοπρεπως θαυματουργων, και ως τοις πολλοις
δοκει, αυτος εστι Μεσσιας ο μελλων ερχεσθαι." Ἀκουσασα δε ταυτα η θαυμασια γυνη
και καταλιπουσα τα εν χερσι, κατελαβε τον ναον του θεου, και ιδουσα τον κυριον
και δεσποτην του ναου, επεσεν εις τους ποδας αυτου, δεομενη και λεγουσα· "Κυριε,
ει ευρον χαριν εναντιον σου, δευρο εις τον οικον της δουλης σου και ευλογησον τηι
εισοδωι σου τα οικετικα σου." Ὁ δε κυριος επενευσε τηι παρακλησει· ον
παραγενομενον υπεδεξατο χαιρουσα εις το υπερωον αυτης. Ἀπ' εκεινης ουν της
ημερας, ηνικα ηρχετο ο κυριος εις Ἱεροσολυμα, εκει ανεπαυετο μετα των μαθητων
αυτου, εκει εποιησε το Πασχα μετα των μαθητων αυτου, εκει εμυσταγωγησε τους
μαθητας δια της μεταληψεως των απορρητων μυστηριων. Λογος γαρ ηλθεν εις ημας
απο γεροντων οτι ο το κεραμιον βασταζων του υδατος, ωι κατακολουθησαι
προσεταξεν ο κυριος τοις μαθηταις, Μαρκος ην, ο υιος ταυτης της μακαριας Μαριας·
ο δε κυριος "προς τον δεινα" ειπεν οικονομικως, ως φασιν οι πατερες, ερμηνευοντες
τουτο το χωριον, διδασκων ημας δια του αινιγματος οτι παντι τωι ευτρεπιζοντι
εαυτον, παρ' αυτωι ο κυριος αυλιζεται.
Ἐν αυτωι τοινυν τωι υπερωωι εποιησεν ο κυριος το Πασχα· εν αυτωι εφανη
τοις περι τον Θωμαν, εγερθεις εκ νεκρων· εκει μετα την αναληψιν ανηλθον οι
μαθηται, ελθοντες απο του ορους των Ἐλαιων μετα των λοιπων αδελφων, οντων
τον αριθμον ως εκατον εικοσιν, εν οις ην Βαρναβας και Μαρκος· εκει κατεβη το
Πνευμα το αγιον εν πυριναις γλωσσαις επι τους μαθητας εν τηι ημεραι της
Πεντηκοστης· εκει ιδρυται νυν η μεγαλη και αγιωτατη Σιων, η μητηρ πασων των
εκκλησιων.Τοτε δε Βαρναβας ηκολουθησε τωι κυριωι, υποστρεφοντι απο
Ἱεροσολυμων εις την Γαλιλαιαν· πολλων δε παν ταχοθεν προσερχομενων τωι κυριωι
και εις αυτον πι στευοντων, τοτε ειπε τοις μαθηταις· "Ὁ μεν θερισμος πολυς, οι δε
εργαται ολιγοι." Τοτε ανεδειξε τους εβδομηκοντα μαθητας, ων πρωτος και εξαρχος
και κο ρυφαιος ο μεγας Βαρναβας ετυγχανεν. Ἀλλα μηδεις, ακουων οτι οι αποστολοι
επεθηκαν αυτωι την προση γοριαν ταυτην, οιεσθω αμαθως οτι ανευ θειας επιπνοιας
την προσηγοριαν ταυτην εδεξατο· Πετρος γαρ αυτωι επεθηκε το ονομα τουτο, δι'
αποκαλυψεως του αγιουΠνευματος, ο και δι' αποκαλυψεως του Πατρος την τουΥιου
θεολογιαν δεξαμενος· και ωσπερ Ἰακωβος και Ἰωαννης υιοι βροντης απο της αρετης
εκληθησαν, ουτω και Βαρναβας απο της αρετης εκληθη υιος παρακλησεως, παντων
παρακλησις γενομενος δι' υπερβολην αγιοτητος. Ἀκουσας δε του κυριου
διδασκοντος και λεγοντος· "Πωλησατε τα υπαρχοντα υμων και δοτε ελεημοσυνην·
ποιησατε εαυτοις βαλλαντια μη παλαιουμενα, θησαυρον ανεκλειπτον εν τοις
ουρανοις," μηδεν μελλησας, ευθεως την υπολειφθεισαν αυτωι ουσιαν, πολυτιμον
ουσαν, υπο των γονεων–ησαν γαρ υπεξελθοντες τον βιον πασαν καταπωλησας,
διενειμε τοις χρειαν εχουσι, κα ταλειψας εαυτωι μονον τον αγρον εκεινον εις ιδιαν
αποτροφην.
Μετα δε το παθος και την αναστασιν και την αναληψιν του κυριου και την
του αγιου Πνευματος επιφοιτησιν, επι πλειον πυρωθεις ο θειος Βαρναβας τηι εις τον
κυριον αγαπηι και αυτον τον αγρον εκεινον αποδομενος και λαβων ικανα χρηματα,
απαντα ενεγκας παρα τους ποδας των αποστολων εθηκε, μηδεν το συνολον
καταλειψας εαυτωι εξ αυτων, τωι καθ' εαυτον υποδειγματι εις την ομοιαν αρετην
παντας τους μαθητας διεγειρων.Ἐλαλει δε και συνεζητει προς τον Σαυλον,
βουλομενος εις την του κυριου αυτον πιστιν αγαγειν. Σαυλος δε τηι κατα τον νομον
ακριβει πολιτειαι δηθεν επερειδομενος, του μεν Βαρναβα κατεγελα ως απατηθεντος,
τον δε κυριον εβλασφημει, υιον του τεκτονος αυτον αποκαλων και ιδιωτην και
 
 
 

4
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

αγροικον και βιοθανη. Ὡς δε ειδε τα δια των αποστολων γινομενα των θαυματων
μεγα λουργηματα και του λαου το πληθος των καθ' ημεραν προστιθεμενων τωι λογωι
της πιστεως, εδακνετο την ψυχην. Προσβαλων δε μετα των Λιβερτινων και Κυρη
ναιων και Ἀλεξανδρεων τωι μεγαλωι της εκκλησιας ρητορι Στεφανωι, και μη
δυνηθεις αντιστηναι τηι σοφιαι και τωι Πνευματι, ωι ελαλει, εις μανιαν ετραπη· και
γενομενος πληρης θυμου, ηγειρε κατ' αυτου τους ατακτους του λαου, και τουτον
ανελων, επηγειρε διωγμον μεγαν επι την εκκλησιαν την εν Ἱεροσολυμοις. Ἀλλ'
ουτως αυτον ατακτως πορευομενον εις ∆αμασκον επι κακοποιησει των πιστων, ο
κυριος υποσκελισας, εβαλεν επι προσωπον· ο δε πεσων εις την γην, επεγνω τινα
διωκει, και πηρωθεις τας οψεις, ανεβλεψε διολου εις το υψος του ουρανου.
Ὑποστρεψας δε εις Ἱερουσαλημ, εζητει κολλασθαι τοις μαθηταις, και παντες
εφευγον απ' αυτου, φοβουμενοι την πολλην αυτου ωμοτητα. Ὁ δε μεγας Βαρναβας,
απαντησας αυτωι, ειπεν· "Ἕως ποτε, Σαυλε, Σαουλ τυγχανεις; Ἵνα τι ουτως ιταμως
τον ευεργετην διωκεις; Παυσαι πορθων το υπο των προφητων παλαι βοωμενον
φρικτον μυστη ριον και εν τοις ημετεροις καιροις αποκαλυφθεν εις σωτηριαν
ημων." Ταυτα ακουσας ο Σαυλος, επεσεν επι τους ποδας Βαρναβα, μετα πολλων
δακρυων κραζων και λεγων· "Συγχωρησον μοι, οδηγε του φωτος και διδα σκαλε της
αληθειας· εγνων γαρ τηι πειραι των λογων σου την αληθειαν· ον γαρ εγω βλασφημων
ελεγον υιον του τεκτονος, νυν ομολογω αυτον του θεου του ζωντος Υιον μονογενη,
ομοουσιον τε και ομοδοξον και ομο θρονον, συναΐδιον τε και συναναρχον· ος ων
απαυγασμα της δοξης και χαρακτηρ της υποστασεως του αορατου θεου, επ' εσχατου
των ημερων τουτων, δι' ημας και δια την ημετεραν σωτηριαν, εκενωσεν εαυτον,
μορφην δουλου λαβων, τουτεστι τελειον ανθρωπον εκ της αγιας παρθενου και
θεοτοκου Μαριας, ασυγχυτως, ατρεπτως, αδιαιρετως, αχωριστως· και σχηματι
ευρεθεις ως ανθρωπος, ετα πεινωσεν εαυτον, υπηκοος γενομενος μεχρι θανατου, θα
νατου δε σταυρου· ος και ανεστη εκ νεκρων τηι τριτηι ημεραι και ωφθη υμιν, τοις
αποστολοις αυτου, και ανεληφθη εις τους ουρανους και εκαθισεν εν δεξιαι του
Πατρος και παλιν ερχεται μετα δοξης κριναι ζωντας και νεκρους, και της βασιλειας
αυτου ουκ εσται τελος."
Ταυτα ακουσας ο θεσπεσιος Βαρναβας παρα του βλασφημου και διωκτου,
εξεπλαγη και υπο της χαρας εγενετο το προσωπον αυτου ωσει ανθος πρωινον· συμ
περιλαβομενος δε αυτον και καταφιλησας, ειπεν· "Τις σε, Σαυλε, τοιαυτα εδιδαξε
θεοπνευστα ρηματα φθεγ γεσθαι; Ἢ τις σε επεισεν Ἰησουν τον Ναζωραιον Υιον θεου
ομολογειν; Ἢ ποθεν εμαθες ουρανιων δογματων τοσαυτην ακριβειαν;" Ὁ δε
κεκυφως και δακρυων, μετα πολλης της κατανυξεως εφη· "Αυτος ο κυριος Ἰησους, ο
πολλακις βλασφημηθεις και διωχθεις υπ' εμου του αμαρτωλου, εδιδαξε με ταυτα
παντα· ωσπερ γαρ ει τωι εκτρωματι ωφθη καμοι και ετι εναυλον εν τοις ωσιν εχω
την θειαν και γλυκειαν αυτου φωνην· πασαν γαρ αγαθοτητα υπερβας, ειρηκε μοι,
κειμενωι ελεεινως επι προσωπον, απολογουμενος μαλλον η εγκαλων· "Σαουλ,Σαουλ,
τι με διωκεις;" Ἐγω δε μετα φρικης και φοβου απεκριθην· "Τις ει, κυριε;" Ὁ δε
κυριος μετα πολλης της επιεικειας και συμπαθειας ειπε μοι· "Ἐγω ειμι Ἰησους ο
Ναζωραιος, ον συ διωκεις." Ἐκπλαγεις δε εγω επι τηι αφατωι αυτου ανεξικακιαι,
εδεηθην αυτου, λεγων· "Τι ποιησω, κυριε;" Ὁ δε παραχρημα συνεβιβασε με ταυτα
παντα και ετι πλειονα τουτων."Τοτε ο μεγας Βαρναβας επιλαβομενος της χειρος
αυτου, ηγαγε προς τους αποστολους, λεγων· "Τι φευγετε τον ποιμενα, λυκον αυτον
ειναι υπολαμβανοντες; Τι τον κυβερνητην ως πειρατην διωκετε; Τι τον αριστεα ως
προδοτην μυσαττεσθε; Τι τον νυμφαγωγον ως ληστην του παστου αποπεμπετε;
Παστος γαρ πνευματικος η εκκλησια τυγχανει, ης ποιμενα και κυβερνητην και υπερ
 
 
 

5
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

μαχον ο κυριος δι' εαυτου εχειροτονησεν." Τοτε διηγησατο αυτοις ο Παυλος οσα
συνεβη αυτωι κατα την οδον, και οτι ειδε τον κυριον και οτι ελαλησεν αυτωι, και πως
εν ∆αμασκωι επαρρησιασατο επι τωι ονοματι του κυριου· και ην διδασκων συν αυτοις
τον λογον του κυριου εν Ἱερουσαλημ. Ἦν δε βαρυς τοις Ἰουδαιοις σφοδρα, οτιο χθες
τον Ἰησουν διωκων, τουτον σημερον Υιον θεου κηρυττει, και εβουλευσαντο ανελειν
αυτον. Μαθοντες δε οι αποστολοι, απεστειλαν αυτον κηρυξαι εν τηι ιδιαι πατριδι.Των
δε διασπαρεντων επι της θλιψεως του Στεφανου, ελθοντων εις Ἀντιοχειαν και
ευαγγελισαμενων τον κυριον Ἰησουν, ηκουσθη περι αυτων εν Ἱεροσολυμοις. Τοτε οι
αποστολοι τον μακαριον Βαρναβαν, ως μεγαν και δυ νατον, απεστειλαν τηι εκεισε
αγιωτατηι εκκλησιαι ποιμαι νειν το ποιμνιον του Χριστου· ος παραγενομενος,
συνεβαλλετο πολυ τοις πεπιστευκοσι, και δια της ενθεου αυτου διδασκαλιας
προσετεθη λαος ικανος τωι κυριωι. Ἐκειθεν, υπο του αγιου Πνευματος οδηγουμενος,
εξελθων, διηλθεν ευαγγελιζομενος τας πολεις πασας και χωρας, εως του ελθειν
αυτον εις την μεγιστην Ῥωμην· αυτος γαρ προ παντος ετερου των του κυριου
μαθητων εκη ρυξεν εν Ῥωμηι το ευαγγελιον του Χριστου. Πολλων δε πιστευσαντων
και υπερβαλλοντως τιμωντων αυτον, την των ανθρωπων δοξαν αποβαλων, λαθραι
φυγων, εξηλθε της Ῥωμης· και γαρ παλιν ο μακαριος ουτος παντας τους κατ' εκεινο
καιρου ανθρωπους επλεονεκτει εις την ταπεινοφροσυνην, εις ακρον αυτην
κατορθωσας· και δηλον τουτο πασι καθεστηκεν εκ της κατ' αυτον ιστοριας. Της γαρ
θεοπνευστου Γραφης πανταχου αυτον πρωτον ονομαζουσης, αυτος τα πρωτεια τοις
περι αυτον παραχωρων, την δευτεραν ταξιν ησπαζετο, ακριβως μιμη σαμενος τον
κυριον τον ειρηκοτα· "Μαθετε απ' εμου οτι πραος ειμι και ταπεινος τηι
καρδιαι."Καταλαβων δε Βαρναβας Ἀλεξανδρειαν την προς Αιγυπτον και λαλησας
εκει τον λογον του θεου, εξηλθε, διερχομενος καθεξης τας πολεις πασας, εως του
ελθειν αυτον εις Ἱεροσολυμα. Ἐκειθεν παλιν εξελθων, κατηλθεν εις Ἀντιοχειαν και
ιδων την χαριν του θεου και την εκκλησιαν πληθυνθεισαν, εχαρη λιαν. Τοτε
εξηλθεν ειςΤαρσον, ζητων τον Παυλον, και ευρων, ηγαγεν εις Ἀντιοχειαν· και
ποιησαντες εκει ενιαυτον ολον και μαθη τευσαντες λαον ικανον και καλεσαντες
εκει πρωτον τους μαθητας Χριστιανους, λαβοντες δε τα εις διαδοσιν των πτωχων
παρα της εκκλησιας, ανηλθον παλιν εις Ἱερο σολυμα μετα δεκατεσσαρα ετη του
σωτηριου παθους, καθως γραφει Παυλος, λεγων· "∆ια δεκατεσσαρων ετων ανηλθον
εις Ἱεροσολυμα μετα Βαρναβα." Πληρωσαντες δε την διακονιαν και λαβοντες δεξιαν
παρα των απο στολων, ινα αυτοι μεν εις τα εθνη κηρυξωσιν, οι δε περι τον Πετρον
εις την περιτομην, κατηλθον εις Ἀντιοχειαν, εχοντες μεθ' εαυτων Μαρκον
υπηρετην. Ἀπο δε της Ἀντιοχεων εκπεμφθεντες υπο του αγιου Πνευματος, ηλθον εις
Κυπρον· και διοδευσαντες ολην την νησον απο Σαλαμινης εως Παφου,
ευαγγελιζομενοι και θαυ ματουργουντες, οτε και τον Ἐλυμαν ετυφλωσαν και τον
ανθυπατον εφωτισαν, και μαθητευσαντες ικανους, τοτε αναχθεντες απο της Κυπρου
οι περι Βαρναβαν, ηλθον εις Παμφυλιαν· ιδων δε ο Μαρκος τους αποστολους ομοσε
χωρουντας προς τους υπερ του ευαγγελιου κινδυνους, και οτι οπου ημελλον
τιμασθαι, καταλιποντες, προς τον κατα των απιστων πολεμον εχωρουν, οκλασας
προς τα δεινα, ατε μειρακιον υπαρχων, δειλος και ατελης προς την κατα του
θανατου υπεροψιαν, καταλιπων τους αποστολους, υπεστρεψεν εις Ἱερουσαλημ προς
την ιδιαν μητερα.Ὡς δε επληρωσαν οι αποστολοι Βαρναβας και Παυλος το εργον, εις
ο εκληθησαν, μυριους υπερ Χριστου αγωνας υπομειναντες, ηλθον εις Ἀντιοχειαν·
οθεν υπο της χαριτος του θεου απεσταλησαν εις τα εθνη.
Ἐγενετο δε αυτοις χρεια παλιν ανελθειν εις Ἱεροσολυμα προς τους περι
Πετρον αποστολους, ενεκα των ψευδαποστολων των διδασκοντων τους μαθητας
 
 
 

6
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

περιτεμνεσθαι και τηρειν τον νομον. Ἰδων δε αυτους ο Μαρκος υπο παντων
τιμωμενους και οτι μετα τοσαυτας αικιας και κινδυνους ερρωμενοι εισι και
ολοκληροι, καταγνους της εαυτου ανανδριας, εκλαυσε πικρως· και τωι μεν Παυλωι
προσελθειν ηισχυνετο, τωι δε Βαρναβαι προσηλθε μετα δα κρυων και προσεπεσε τοις
ποσιν αυτου, δεομενος συγχωρησιν λαβειν υπερ των παρελθοντων και ευχην υπερ
ασφαλειας των μελλοντων υποσχομενος και λεγων οτι πασαν ιδεαν θανατου
ετοιμως εχω υπομειναι υπερ του ονοματος του κυριου ημων Ἰησου Χριστου.
Ἐπικαμφθεις δε τοις πολλοις δακρυσιν ο μεγας ουτος εν αρεταις Βαρναβας,
παρεκαλει αυτον παυσασθαι του κλαυ θμου, λεγων· "Το θελημα του κυριου
γενεσθω. Μονον συ ετοιμος εσο τας υποσχεσεις σου πληρωσαι." Λαβοντες δε
εγγραφως τα δογματισθεντα υπο των εν Ἱεροσολυμοις αποστολων, κατηλθον εις
Ἀντιοχειαν και ησαν αγαλλιω μενοι μετα των αδελφων· Μαρκος δε ηκολουθει
τωιΒαρναβαι, ου μετα παρρησιας.Μετα δε ταυτα εδοξε τοις περι Βαρναβαν και Παυλον
διελθειν τας πολεις πασας και επισκεψασθαι τους αδελ φους. Τοτε Βαρναβας
προσελθων, παρεκαλει τον Παυλον, ωστε συνεκδημον αυτοις γενεσθαι τον Μαρκον,
ετοιμως εχοντα εως θανατου αγωνισασθαι υπερ της εις Χριστον πιστεως· ο δε
Παυλος αντεπαρεκαλει τουτον μεθ' εαυτων μη συμπαραλαμβανεσθαι. Ἐντευθεν
γεγονε προφασις του αποχωρισθηναι αυτους απ' αλληλων, του κυριου τουτο
οικονομησαντος εις το συμφερον· ημελλε γαρ ο θεος τον Μαρκον λαων και εθνων
αναδειξαι ποιμενα και διδασκαλον. Ἀλλα μηδεις ανοητως λαμβανετω προς ιδιον
παθος το ειρημενον εν τηι ιεραι των Πραξεων ιστοριαι περι του Μαρκου οτι εγενετο
παροξυσμος· ου γαρ εις παθος οργης και θυμου εξηνεχθησαν οι του Χριστου
αποστολοι, απαγε· πως γαρ, οιτινες την σαρκα εσταυρω σαν συν τοις παθημασι και
ταις επιθυμιαις, οι βοωντες φωνηι μεγαληι προς παντας τους εις Χριστον πιστευοντας
και λεγοντες· "Πασα πικρια και θυμος και οργη και κραυγη και βλασφημια αρθητω
αφ' υμων συν πασηι κακιαι." Ἡμεις γαρ εγνωκαμεν εκ της θειας Γραφης παροξυσμων
διαφοραν· φησι γαρ· "Και κατανοωμεν αλληλους εις παροξυσμον αγαπης και καλων
εργων." Ἐγενετο ουν τοις αποστολοις παροξυσμος, τουτεστι ζηλος θεου. Ὁ μεν γαρ
Παυλος ακριβειαν επεζητει, αποστολικηι πρε πουσαν τελειοτητι, ο δε Βαρναβας ετιμα
το φιλανθρωπον· λαβων ουν τον Μαρκον, επλευσεν εις Κυρον, και πασαν διελθων
και μαθητευσας λαον ικανον, ηλθεν εις Σαλα μινην· κακει διετριβεν θαυματουργων
και κηρυσσων την βασιλειαν του θεου, και προσετεθη οχλος πολυς τωι κυριωι.
∆ιελεγετο δε τοις Ἰουδαιοις εν τηι συναγωγηι κατα παν σαββατον, επιδεικνυς εκ των
γραφων ειναι τον Χριστον Ἰησουν. Παντες δε ευλαβουντο αυτον δια την
περικεχυμενην τωι προσωπωι αυτου θειαν χαριν· ην γαρ το ειδος αυτου αγγελικον
και το σχημα ασκητικον· συνοφρυς δε υπηρχεν, οφθαλμους εχων χαροποιους, ου
βλοσσυρον βλεποντας, αλλ' ευλαβως κατω νευοντας· στομα σεμνον και χειλη
ευπρεπη, γλυκασμον μελιτος αποσταζοντα–ου γαρ εφθεγγετο πωποτε περιττον του
δεον τος· βαδισμα κατεσταλμενον και ακενοδοξον, και απαξ απλως ολος διολου
στηλη ην καθαρα του Χριστου ο αποστολος Βαρναβας, πασαν αρετην
αποστιλβουσα.Ἐπιμενοντος δε αυτου εν τηι Σαλαμινεων πολει και διδασκοντος τον
λογον του θεου, επηλθον εκ της Συριας Ἰουδαιοι και αντελεγον τοις λεγομενοις υπ'
αυτου, βλασφη μουντες· επηγειραν δε οχλον κατ' αυτου, λεγοντες οτι ουδεν αληθες
λεγει, αλλα και ον λεγει Ἰησουν, πλανος τις ην και αντιθεος, τον νομον και τους
προφητας και το σαββατον αθετων· και ησαν ζητουντες ευκαιριαν ανε λειν αυτον. Ὁ
δε αγιος αποστολος του Χριστου Βαρναβας, συναγαγων παντας τους αδελφους, ειπεν
αυτοις· "̔Υμεις επιστασθε πως μεθ' υμων τον απαντα χρονον εγενομην, νουθετων
ενα εκαστον και παρακαλων εμμενειν τηι χαριτι και τηι πιστει του κυριου ημων
 
 
 

7
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

Ἰησου Χριστου, και τας εντολας αυτου φυλασσειν και ποιειν αυτας και απεχεσθαι
απο παντος πονηρου πραγματος· δει γαρ παντας ημας παραστηναι τωι βηματι του
Χριστου, ινα κομισηται εκαστος τα δια του σωματος, προς α επραξεν, ειτε αγαθα, ειτε
κακα· παραγει γαρ το σχημα του κοσμου τουτου και μελλει ο κυριος ελθειν εξ
ουρανου κριναι ζωντας και νεκρους. Μη ουν αμελησητε, γινω σκοντες οτι εν ηι αν
ωραι ου δοκειτε, ο κυριος ημων ερχεται. Κακοπαθησατε ουν και τηι ελπιδι στηριξατε
τας καρδιας υμων, οτι η παρουσια του κυριου ηγγικεν.Μνημονευετε οσα υμιν
λελαληκα, λεγων οτι του παροντος βιου ολιγοχρονια εστιν, ειτε τα χρηστα, ειτε τα
λυπηρα, και παντα ταχυ παρελευσεται, του δε μελλοντος αιωνος παντα ομοιως
αιωνια και ατελευτητα· ουδε γαρ η βα σιλεια των ουρανων ποτε παρελευσεται, ουδε
η κρισις τελος εχει, αλλ' αει διαμενει, αθανατα και ακαταπαυστα κολαζουσα τους
αμαρτωλους. Σπουδασατε ουν αμεμπτους και ασπιλους ευρεθηναι υμας εν τηι ημεραι
εκεινηι, ινα μη εμπεσητε εις εκεινην την γεενναν την αθανατον και ατελευτητον.
Μνημονευσατε οσα ο θεος εποιησε σημεια και τερατα εν υμιν δι' εμου, του δουλου
αυτου, και προσευξασθε υπερ εμου· εγω γαρ ηδη σπενδομαι και ο καιρος της
αναλυσεως μου εφεστηκε, καθως ο κυριος ημων Ἰησους Χριστος εδηλωσε μοι. Τον
αγωνα τον καλον ηγωνισμαι, τον δρομον τετελεκα, την πιστιν τετηρηκα, νυν
αποκειται μοι ο της δικαιοσυνης στεφανος, ου μονον δε εμοι, αλλα και πασι τοις
αγωνιζομενοις δια το ονομα αυτου."
Και ταυτα ειπων, συν πασιν αυτοις προσηυξατο· ικανος δε κλαυθμος εγενετο
παντων, του αποστολου ειρηκοτος οτι ο καιρος της αναλυσεως μου εφεστηκεν.
Λαβων δε ο Βαρναβας αρτον και ποτηριον, και ποιησας πασαν την ακολουθιαν,
μετελαβε μετα των αδελφων της ευ χαριστιας των μυστηριων. Και μετα ταυτα
παραλαβων τον Μαρκον και αναχωρησας κατ' ιδιαν, ειπεν αυτωι· "Ἐν τηιδε τηι ημεραι
δει με τελειωθηναι εις τας χειρας των απειθουντων Ἰουδαιων· συ δε εξελθων εξω
της πολεως κατα δυσμας, ευρησεις το σωμα μου· και τουτο θαψας, εξελθε απο
Κυπρου και πορευου προς τον Παυλον και ισθι μετ' αυτου, εως ου ο κυριος
οικονομησει τα κατα σε· μελλει γαρ το ονομα σου μεγαλυνθηναι εν οληι τηι
οικουμενηι."Μετα ταυτα εισηλθε Βαρναβας εις την συναγωγην και εδιδασκε τους
Ἰουδαιους, πειθων αυτους περι του κυριου Ἰησου, οτι ουτος εστιν ο Χριστος ο Υιος
του θεου του ζωντος. Πλησθεντες δε θυμου οι απο Συριας Ἰου δαιοι, ανασταντες
επεβαλον επ' αυτον τας χειρας και εθεντο αυτον εν οικωι σκοτεινωι εν τηι συναγωγηι
εως εσπερας βαθειας· εξαγαγοντες δε αυτον και βασανισαντες ικανως, ηγαγον δια
νυκτος εξω της πολεως και εκει αυτον κατελευσαν οι παρανομοι· και αψαντες πυραν
μεγαλην, ερριψαν εκει τον μακαριον προς το μηδε λειψανον αυτου ευρεθηναι.
Προνοιαι δε θεου ακεραιον εμεινε το σωμα του αποστολου και ουδεν αυτο εβλαψεν η
πυρα. Μαρκος δε κατα τα διατεταγμενα αυτωι εξελθων εξω της πολεως κατα δυσμας
μετα τινων αδελφων κρυφηι, συνεκομισαν το λειψανον του αγιου Βαρναβα και
θαψαντες εν σπηλαιωι ως απο σταδιων πεντε της πολεως, ανεχωρησαν, ποιησαντες
κοπετον μεγαν επ' αυτον.
Ἐγενετο δε εν εκεινωι τωι καιρωι διωγμος μεγας επι την εκκλησιαν την εν
Σαλαμινηι, και παντες διεσπαρησαν αλλος αλλαχου· και λοιπον αγνωστον γεγονε το
μνημα του αγιου αποστολου Βαρναβα. Μαρκος δε εκπλευσας απο της Κυπριων
χωρας, ηλθε προς Παυλον εις Ἔφεσον και ανηγγειλεν αυτωι περι της του Βαρναβα
τελειωσεως· ο δε ακουσας, εκλαυσε κλαυθμωι μεγαλωι επ' αυτον, κα τεσχε δε παρ'
εαυτωι τον Μαρκον. Μετα δε ταυτα τουΠετρου κατα αποκαλυψιν θεου απαιροντος
επι την Ῥωμην, παρελαβε μεθ' εαυτου τον Μαρκον, τροπον τινα τεκνο ποιησας
αυτον· εκει συνεταξε την ευαγγελικην ιστοριαν· ηντινα ο Πετρος αναγνους και
 
 
 

8
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

αρεσθεις, εγνω θεο πνευστον αυτην ειναι· και χειροτονησας τον Μαρκον, απεστειλεν
αυτον ως ικανωτατον εις Ἀλεξανδρειαν την προς Αιγυπτον και Λιβυην και
Πενταπολιν· ος παρα γενομενος, ευηγγελισατο αυτοις τον Χριστον Ἰησουν· πολυς δε
αριθμος ο πιστευσας επεστρεψεν επι τον κυριον. Ποιησας δε ετη εννεα διδασκων εν
αυτοις τον λογον του θεου, μαρτυριωι ετελειωθη και ετεθη εν Ἀλε ξανδρειαι.Μετα δε
πολυν χρονον του χριστιανισμου πλατυνθεντος και χριστιανων βασιλεων της
Ῥωμαιων αρχης βασιλευ σαντων, δυναμεις ου τας τυχουσας εποιει ο θεος εν ωι τοπωι
απεκειτο το λειψανον του αγιου αποστολου και γενναιου μαρτυρος Βαρναβα· πολλοι
γαρ των εχοντων πνευματα ακαθαρτα, παριοντα δια του τοπου, βοωντα φωνηι
μεγαληι, εξηρχοντο, πολλοι δε παραλελυμενοι και χωλοι και υπο ποικιλων νοσων
και βασανων συνεχομενοι, ερχομενοι παρεκοιμωντο εν τωι τοπωι, οιτινες
εθεραπευοντο απαντες· και ην χαρα μεγαλη εν τηι Σα λαμινεων πολει· και οτι μεν
θεια τις ην δυναμις η ενεργουσα εν τωι τοπωι, εγινωσκον, τι δε εστι το αιτιον της
τοσαυτης αφθονου χαριτος, ουκ εγινωσκον· τον δε χωρον εκεινον τοπον της υγειας
οι εγχωριοι επωνομαζον.Του δε μακαριου Μαρκιανου καταπαυσαντος την αρχην,
παρελαβε την βασιλειαν ο της θειας ληξεως Λεων· τουτωι υπηρχε γαμβρος, Ζηνων
τις ονοματι, Ἴσαυρος τωι γενει, οστις και εβασιλευσε μετ' αυτον.
Κατ' εκεινον δε τον καιρον ευρεθη εν τηι ευαγεστατηι μονηι των Ἀκοιμητων
διαβολος τις μοναζων, ωσπερ εν αποστολοις Ἰουδας, τουνομα Πετρος, το επιτηδευμα
κναφευς· ουτος δε την εν Καλχηδονι αγιαν συνοδον αποστρεφομενος, των Ευ
τυχιανιστων υπερεμαχει δογματων. Τουτον οι της αγιας μονης εκεινης, ως λυμεωνα
και φθορεα και των αποστολικων δογματων εχθρον, εδιωξαν του μοναστηριου·
αυτος δε καταλαβων την Κωνσταντινουπολιν, τον των κολακων βιον εζηλωσεν, εξ
οικιας εις οικιαν περιερ χομενος και γαστριζομενος· ευρων δε τινας των εν τελει της
βδελυρας αυτου αιρεσεως οντας, εκολληθη αυτοις και δι' αυτων γινεται γνωριμος
τωι γαμβρωι του βασιλεως, πατρικιωι οντι το τηνικαυτα και κομητι εξκουβιτορων· και
περιθεμενος ευλαβειας προσωπον, ην συν αυτωι αδιαλειπτως, μη τολμων
δημοσιευσαι την ιδιαν ασεβειαν. Ἀπαιροντι δε τωι Ζηνωνι επι τα μερη της ανατολης,
συνειπετο ο Κναφευς εως Ἀντιοχειας. Ευρων δε εκει πολλους των Ἀπολιναριστων,
κατα του πατριαρχου λοιπον ενεανιευσατο, διεγειρων κατ' αυτου τους ατακτους του
λαου και λοιδορων την εν Καλχηδονι συνοδον καιΝεστοριανον καλων τον
πατριαρχην. Ἐν πολληι δε ακαταστασιαι και θορυβωι της Ἀντιοχεων υπαρχουσης,
προσηλθεν ο Κναφευς τωι κομητι, μετα δολου λεγων· "̓Εαν μη διαδεχθηι ο επισκοπος
τησδε της πολεως, αμηχανον ησυχιαν αγειν τον δημον." αμα και ταξαμενος αυτωι
χρυσιου ποσοτητα πολλην, ειπερ τυχοι του αι τουμενου· εξεφανε γαρ αυτωι και του
ιδιου σκοπου τα κεκρυμμενα. Τοτε πειθει ο Κναφευς τους τα ομοια αυτωι νοσουντας
και τινας θυμελικους και ετερους των δημοτων πονηρους ανδρας, και αναφερει τωι
βασιλει, πανδεινα κατα του επισκοπου ψευδομενος· αλλ' ουδεν ωνησεν η αυτου
δεινοτης, του βασιλεως των αποστολικων δογματων υπερασπιζοντος.Του δε τα τηιδε
καταλειψαντος και εις την αγηρω βασιλειαν μετατεθεντος, της βασιλειας διαδοχος
γινεται ο Ζηνων. Ευθεως δε οι προειρημενοι Ἀντιοχειας δεητικον ανηγαγον τωι
βασιλει, αιτουμενοι τον Κναφεα επισκοπον· ο δη και γεγονε, του χρυσιου πειθοντος
παντας τους της βασιλικης αυλης εις την υπερ αυτου συνηγοριαν.Ευθεως ουν αμα τηι
χειροτονιαι ανεθεματισε δημοσιαι την αγιαν εν Καλχηδονι συνοδον· θελων δε αρεσαι
τοις Ἀπολιναρισταις, θεοπασχιαν νοσουσι, καινοτομιαν κα κιστην επενοησε του
ειπειν εν τωι Τρισαγιωι επι τελει του υμνου· "Ὁ σταυρωθεις δι' ημας." Ταυτα
μαθοντες οι αγιοι επισκοποι και πατερες ημων, διηγερθησαν γενναιως κατα της
αυτου κακοδοξιας· και πρωτον μεν επειραθησαν δια παραινετικων γραμματων
 
 
 

9
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ανακαλεσασθαι αυτον εκ του βαραθρου της ασεβειας, ως δε ειδον αυτον αντι
λεγοντα και μαλλον θρασυνομενον κατα της ορθοδοξου πιστεως, τοτε απεφηναντο
κατ' αυτου και ανεθεματισαν αυτον παντες οι κατα την οικουμενην
επισκοποι.Ἐνταυθα δε γενομενος του λογου, ηδεως αν εροιμην τους εκ των
ημετερων αβασανιστως παραδεξαμενους την καινοτομιαν ταυτην, απλοτητι
λογισμου και ου κακιαι γνωμης. Τινος χαριν, αδελφοι μου, καταλιποντες εν τουτωι
τωι μερει την των πατερων ορθοδοξον διδασκαλιαν, την εφευρεθεισαν υπο των
αιρετικων καινοτομιαν κατεδε ξασθε; Ἐχρην συνιεναι οτι ου σεσοφισμενοις μυθοις
εξακολουθησαντες, οι αγιοι ημων πατερες παρεδωκαν ημιν αδειν τουτον τον υμνον,
αλλ' εξ αποκαλυψεως θειο τερας ουχ ενι και δευτερωι μονωι αποκαλυφθεισης, ουδε
εν παραβυστωι τινι, αλλ' ημερας μεσης, παντι τωι φιλο χριστωι λαωι της βασιλιδος
Κωνσταντινουπολιτων, επι του οσιου τρισμακαριστου πατρος ημων και επισκοπου
Προ κλου, του εν διδασκαλοις δοκιμωτατου. Παν δε το εκ θειας χαριτος θεοθεν ημιν
αποκαλυπτομενον ανελλιπες εστι παντως και παντελειον εις σωτηριαν, μη
επιδεομενον της εξ ανθρωπινων συλλογισμων προσθηκης η αφαι ρεσεως κατα το
ειρημενον τηι θεοπνευστωι Γραφηι· "Το ρημα, ο εγω εντελλομαι σοι σημερον, φυλαξαι
σφοδρα του ποιησαι αυτο, ου προσθησεις επ' αυτωι, ουδε αφελεις απ' αυτου." Τωι οντι
γαρ προσθειναι τι τοις θειοις χρησμοις η αφελειν επισφαλες και επικινδυνον· ου γαρ
εσμεν διορθωται του θεου, αλλ' υποτακτιται. Και πολλα εστι περι τουτου ειπειν προς
τους ημετερους και δειξαι οτι ιδιωτ<ε>ια εσχατη εστι το παραδεξασθαι την
καινοτομιαν του αιρετικου, καν μη φρονωσι τα του αιρετικου.Ουτως τοιγαρουν ο
Κναφευς Πετρος αναθεματισθεις, ως ειρηται, υπο παντων των επισκοπων και του
Ζηνωνος φυγοντος εκ της βασιλειας δια την επαναστασιν Βασιλισκου, φυγας ᾤχετο
εις αγνωστους τοπους.
Ὡς δε επανηλθεν ο Ζηνων εις την εαυτου βασιλειαν, Πετρον μεν τον Κναφεα
αναζητησας, απεκατεστησε τηι Ἀντιοχεων επισκοπον, των επ' αυτωι αναθεματισμων
μηδαμως λυ θεντων, τον δε μακαριον Καλανδιωνα τον πατριαρχην εις Ὤασιν
εξωστρακισε. Του Κναφεως βιαι απολαβοντος τον θρονον, ατε απεγνωσμενος λοιπον
και μηδεμιαν ελπιδα εχων, αδεως μαλλον δε αθεως εχρησατο τηι τυραννιδι,
φονευων και δημευων και φυγαδευων παντας τους μη βουλομενους κοινωνειν
αυτου τηι ασεβειαι. Ἀλλα ταυτα μεν παρησω, πολλα οντα και ιδιας συγγραφης
δεομενα, βαδιουμαι δε προς το κατεπειγον, δεικνυς πασι του αγιου αποστολου
Βαρναβα την αμετρητον χαριν και οσην εχει περι την ιδιαν πατριδα φροντιδα τε και
κηδεμονιαν. Μη αρκεσθεις τοιγαρουν τοις αναριθμητοις κακοις, οις εποιησε κατα
την ανατολην ο Κναφευς, αλλα και επι τας ουδαμοθεν αυτωι υποκειμενας επαρχιας
επε βαλε τας χειρας· χρυσιωι γαρ απαξ εξαγορασας του βασιλεως και των περι αυτον
την ευχερειαν, και αυτου του θεου τον νομον περιεφρονησε–και γουν τους
φιλοθεους και φιλοπιστους και ορθοδοξους Κυπριους παντοιως κακωσαι διενοηθη,
επειδη προγονικην ευσεβειαν φυλαττοντες, κοινωνησαι τηι ασεβειαι αυτου ουκ
εβουλον το, και τον εξαρχης και ανωθεν αγιωτατον και ελευθερον και αποστολικον
θρονον της Κυπρου αρπασαι και υφ' ε αυτον ποιησαι επεχειρησεν· και αναφοραν
ποιειται προς τον κρατουντα, ψευδηγοριας μεστην, οτι φησιν ο λογος του θεου απο
Ἀντιοχειας εν Κυπρωι εξηχηται και δει την εκκλησιαν Κυπρου υπο τον Ἀντιοχειας
θρονον ειναι, επειδη αποστολικος και πατριαρχικος θρονος τυγχανει· αλλ' ουκ
ελαθεν ο αποστατης αιρετικος ων, τα εν Ἐφεσωι επι της κατα Κυριλλον αγιας
συνοδου ορισθεντα παραχαρασσων. Ἀλλ' ο κηρυξ της ευσεβειας, ο αγιωτατος εν
αποστολοις Βαρναβας, ηλεγξεν αυτου το ανοητον, εν καιρωι της πατριδος γενομενος
αντιληπτωρ. Του γαρ επισκοπου της Σαλαμινεων κελευσθεντος καταλαβειν την
 
 
 

10
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

βασιλευουσαν και επι του οικουμενικου πατριαρχου κριθηναι προς τους Ἀντιοχειας,
απεναρκωθη τωι φοβωι, υφορωμενος τας του Κναφεως συσκευας· Ἀνθεμιος δε ην ο
θαυμασιος ανηρ, ως τα μαλιστα ορθοδοξοτατος και βιωι ακηλιδωτωι
λελαμπρυσμενος, ολιγοστος δε προς διαλεξιν των αντιδιατιθεμενων. Ἀμηχανουντι
τοινυν και αδημονουντι περι την αποδημιαν, νυκτωρ εφισταται τις αυτωι,
καθευδοντι εν ιδιαζοντι τοπωι, θεεικελον εχων το προσωπον και φωτος μαρμαρυγας
απαστραπτων, στολην εκ φωτος ιεροπρεπως αναβεβλημενος, και φησι προς αυτον·
"Τι ουτω λελυπησαι, επισκοπε, και τις η περι σε αυτη ραθυμια και ινα τι συνεπεσε
σου το προσωπον;Ουδεν πεισηι δεινον υπο των αντιδικων." Και ταυτα ειπων, απεστη
απ' αυτου. Ἔξυπνος δε γενομενος ο επισκοπος μετα φοβου, επεσεν επι προσωπον
μετα πολλων δακρυων και εδεετο του θεου, λεγων· "Κυριε Ἰησου Χριστε, Υιε του
θεου του ζωντος, ει φειδηι σου τησδε της εκκλησιας–οιδα δε οτι φειδηι–και ει παρα
σου γεγονεν η οπτασια αυτη, καταξιωσον δευτερωσαι μοι και τρισσωσαι την ορασιν,
ινα πληροφορηθω οτι συ μετ' εμου ει." .
Τοτε σπουδαιοτερως εκεχρητο τηι προσευχηι, μηδενι συντυγχανων. Τηι δε
επιουσηι νυκτι παλιν εφισταται αυτωι ο αυτος ανηρ εν τηι αυτηι ιδεαι και εν τωι αυτωι
σχηματι, λεγων προς αυτον· "Ειπον σοι ηδη οτι ουδεν των απειλουμενων σοι
συμβησεται· βαινε τοινυν προθυμως επι την βασιλιδα, μηδεν υφορω μενος." Και
ταυτα ειπων, ανεχωρησεν. Ἀναστας δε ο επισκοπος, ηυχαριστησε παλιν τωι κυριωι,
μηδεν λαλησας μηδενι. Ἐξεδεχετο δε και την τριτην ορασιν, και τηι επερχομενηι
νυκτι επεστη αυτωι ο αυτος ανηρ, εμβρι θεστερον λεγων προς αυτον· "Ἕως τινος ου
πιστευεις τοις λογοις μου, οιτινες πληρωθησονται εν ταυταις ταις ημεραις; Βαδιζε
προθυμως επι την βασιλιδα και μετα δοξης υποστρεφεις εις τον θρονον σου· ουδεν
πεισηι δεινον υπο των εναντιων, θεου υπερασπιζοντος σου δι' εμου, του δουλου
αυτου." Ἀπεκριθη ο επισκοπος, του στοματος αυτου ανεωιχθεντος· "Συ γαρ τις ει,
κυριε μου, ο ταυτα λαλων παρ' εμοι;" Ὁ δε· "Ἐγω ειμι" φησι "Βαρναβας ο μαθητης
του κυριου ημων Ἰησου Χριστου, ο αφορισθεις υπο του αγιου Πνευματος εις
αποστολην εθνων μετα Παυλου του αποστολου, του σκευους της εκλογης· και τουτο
σοι εστι το σημειον· πορευου" φησιν "εξω της πολεως κατα δυσμας απο σταδιων
πεντε εις τον τοπον τον λεγομενον της υγειας δι' εμου γαρ ενεργει ο θεος τα
θαυματα εν τωι τοπωι εκεινωι–, και ορυξον επι την κερατεαν και ευρησεις σπηλαιον
και λαρνακα εν αυτωι· εκει μου το παν σωμα αποκειται και ευαγγελιον ιδιοχειρον, ο
εξελαβον απο Ματθαιου του αγιου αποστολου και ευαγγελιστου. Και επειδη οι
αντιδικοι σου δικαιολογουσιν, ανω και κατω λεγοντες οτι αποστολικος εστιν ο
θρονος Ἀντιοχειας, αντιδικαιολογησαι και συ προς αυτους οτι και ο εμος θρονος
αποστολικος εστι και αποστολον εχω εν τηι πατριδι μου."
Ταυτα ειπων, απηλθε· και αναστας ο επισκοπος και προσκυνησας τωι κυριωι,
συνηγαγεν απαντα τον ιερον κληρον και τον φιλοχριστον λαον, και εξηλθε μετα
σταυροφανειας εις τον τοπον τον δειχθεντα αυτωι μετα πολλης παρασκευης· και
ποιησας ευχην, εκελευσεν ορυγη ναι τον τοπον· και μικρον ορυξαντες, ευρον
σπηλαιον, πεφραγμενον εν λιθοις, και τουτους αποκυλισαντες, ευρον την σορον, και
ταυτην αποσκεπασαντες, ευρον το τιμιον λειψανον του αγιου και ενδοξου
αποστολου Βαρναβα, πνεον ευωδιας χαριτος πνευματικης· ευρον δε και το
ευαγγελιον, επι το στηθος αυτου κειμενον· και σφρα γισαντες την σορον μολιβδωι
και ποιησαντες ευχην και προσκυνησαντες, ανεχωρησαν, του επισκοπου
προσκαταστησαντος εν τωι τοπωι ανδρας ευλαβεις εσπεριναις και εωθιναις υμνωιδιαις
τον θεον δοξολογειν.Αυτος δε παραλαβων των επισκοπων τους επισημους, ωρμησεν
επι την βασιλιδα και κατηχθη εν τωι επι σκοπειωι· εμηνυθη δε τωι βασιλει η παρουσια
 
 
 

11
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

αυτου και επετρεψε τωι πατριαρχηι διακουσαι μετα της ενδημουσης συνοδου τα
μεταξυ των μερων και το παρισταμενον διαλαλησαι. Του δε συνεδριου
συγκροτηθεντος και της υποθεσεως κινηθεισης, οι εξεναντιας χρωμενοι, ως ᾤ οντο,
τοις εαυτων δικαιοις, ελεγον οτι πατριαρχικος εστιν ο της Ἀντιοχεων θρονος και
αποστολικος, και δει τας αλλας επαρχιας ειναι υπ' αυτον. Ἐδοκουν δε τοις παρουσιν
ευλογα λεγειν. Ὁ δε μακαριος Ἀνθεμιος, μικρον επισχων, ανθυπηνεγκε, λεγων·
"Ἀλλα και ο εμος, ω βελτιστοι, θρονος αποστολικος εστιν ανωθεν και εξαρχης,
ελευθεριαι τετιμημενος, και αποστολον ολοσωμον εχω εν τηι πατριδι μου, τον εν
αγιαις ευφημιαις Βαρναβαν τον τρισμακαριον." Τουτου λαληθεντος, ουκετι ην
τοπος αντιλογιας, των επισκοπων κυρωσαντων σιωπηι τον λογον· και οι εξεναντιας
δε ειστηκεισαν μετ' αισχυνης ενεοι, το ευλογον της αποκρισεως εκπληττομενοι.
Ταυτα μαθων, ο βασιλευς, μετα σπουδης μεταπεμψαμενος τον επισκοπον
Κυπρου, επυνθανετο περι της αποκαλυψεως του αγιου αποστολου Βαρναβα· ο δε
μηδεν ταληθους αποκρυψας, παντα καθεξης διηγησατο τωι βα σιλει· ο δε ακουσας,
εχαρη λιαν, θαυμαζων επι τηι του θεου πλουσιαι χαριτι, οτι εν τοις χρονοις της
βασιλειας αυτου τηλικουτον θαυμα εποιησεν. Τοτε απεσοβησεν απ' αυ του τον
Ἀντιοχειας επισκοπον, κελευσας του λοιπου το παραπαν μη παρενοχλεισθαι τον
επισκοπον Κυπρου ενεκεν της υποθεσεως ταυτης. Τοτε παρεκαλει τον μακαριον
Ἀνθεμιον τον επισκοπον, λεγων· "Ἐπειδηπερ ο κυριος ημων Ἰησους ο Χριστος εν
τοις χρονοις της αγιας σου ιεραρχιας ευδοκησεν αποκαλυψαι τον αγιον αυτου
αποστολον Βαρναβαν, κελευσον ενταυθα μοι το ταχος ανακομισθηναι το ευρεθεν
ευαγγελιον, χαριζομενος μοι εν τουτωι, τωι τεκνωι σου, χαριν οτι μαλιστα πλειστην·
εξεις γαρ καμε απο του νυν εις παντα υπακουοντα τηι σηι πατρωσυνηι."Ἐπινευσας δε ο
επισκοπος, απεστειλεν ενα των συν αυτωι επισκοπων μετα πιστοτατου ανθρωπου του
βασι λεως· και λαβοντες το ευαγγελιον, ανηγαγον εν Κων σταντινουπολει, εχον εκ
θυΐνων ξυλων τα πτυχια. Λαβων δε ο βασιλευς και καταφιλησας και χρυσιωι
κατακοσμη σας, απεθετο εν τωι παλατιωι και μεχρι της σημερον φυλαττεται· εν γαρ
τηι μεγαληι πεμπτηι του Πασχα καθ' εκαστον ενιαυτον εν αυτωι αναγινωσκουσι το
ευαγγελιον εν τωι ευκτηριωι του παλατιου. Τον δε επισκοπον μεγαλως ο βασιλευς
τιμησας, απελυσεν αυτον επι την Κυπρον μετα χρηματων πολλων και κελευσεως,
εντειλαμενος αυτωι εγειραι ναον τωι αγιωι αποστολωι Βαρναβαι εν τωι τοπωι ενθα
ευρεθη το τιμιον αυτου λειψανον· πολλοι δε και των μεγιστανων δεδωκασιν αυτωι
χρηματα εις την οικοδομην του ναου. Ὁ δε καταλαβων τηνΚυπριων και συναγαγων
πληθος τεχνιτων και εργατων, ου παρεργως ειχετο της οικοδομης, αλλ' ηγειρε ναον
τωι αποστολωι παμμεγεθεστατον, λαμπρον τοις μηχανημασι, λαμπροτερον τηι
ποικιλιαι της διακοσμησεως, εμβολοις εξωθεν κυκλωι περιεσφιγμενον. Κατα δε το
κλιτος του ναου το προς λιβα, εποιησεν αυλην μεγαλην, τεσσαρας στοας εχουσαν·
και οικισκους ενθεν και ενθεν της αυλης οικοδομησας, καταμενειν εν αυτοις
προσεταξε τους τας θειας εν τωι ναωι λειτουργιας επιτελουντας μοναχους· τον δε
υδραγωγον ενεγκας απο μακροθεν, αναβλυσαι πλουσιως πεποιηκε, εν μεσωι της
αυλης υδροδοχειον καλλιστον οικοδομησας, οπως οι παροικουντες εν τωι τοπωι και
οι ξενοι εχωσιν αφθονως την του ναματος απολαυσιν. Πολλας δε και ετερας ξενιας
ωικοδομησεν εν τωι τοπωι εις αναπαυσιν των επιδημουντων ξενων· και ην ιδειν
εκεινον τον χωρον, τηι ωραιοτητι μιμουμενον μικραν τινα πολιν και τερπνην λιαν.
Την δε αγια του αποστολου θηκην απεθετο εκ δεξιων του θυσιαστηριου, αργυριωι
ικανωι και μαρμαροις κατακοσμησας τον τοπον· την δε ημεραν της ενδοξου μνημης
του τρισμακαριου αποστολου και γενναιου μαρτυρος Βαρναβα εδικαιωσαν γινεσθαι
καθ' εκαστον ενιαυτον, κατα μεν Ῥωμαιους τηι προ τριων ειδων Ἰουνιων, κατα δε
 
 
 

12
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

Κυπριους Κωνσταντιεις μηνι Μεσωρι του και δεκατου ενδεκατηι, κατα δε Ἀσιανους
ητοι κατα Παφιους μηνι Πληθυπατωι του και εννατου εννεακαιδεκατηι, συναγομενοι
και τας πνευματικας επιτελουντες λειτουργιας, εις δοξαν του Πατρος και του Υιου
και του αγιου Πνευματος, οτι αυτωι η δοξα εις τους αιωνας των αιωνων αμην.

 
 
 

13
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


