Scholia in Acta
Του αγιου Ἀθανασιου εκ του προς Νουατιανους βʹ λογου.
Ει εμενε, φησιν, υμιν εμενε, και πραθεν εν τηι υμετεραι εξουσιαι ην. Ἐπειδη δε, φησιν,
επεχειρησατε πειρασαι το Πνευμα το αγιον, και εις τουτο συνεφωνησατε, ληψεσθε
πειραν ου ηθελησατε. Σωφρονισθησονται δη, και φοβηθησονται και αλλοι πειρασαι,
δι' υμων την πειραν λαβοντες.

Του αγιου Ἀθανασιου εκ της προς Νουατιανους πραγματειας.
Κατανοησαι δει και ενταυθα, οτι αρχη ην του κηρυγματος, και μεγα μεν ετολμησαν
ουτοι, πειρασαι το Πνευμα το αγιον επιχειρησαντες· μεγαλη δε τοις αλλοις αδελφοις
ωφελεια γεγονεν η τουτων τιμωρια· επαιδευθησαν γαρ, και εδιδαχθησαν, οτι ου δει
κατα του Πνευματος τολμαιν, ουδε πειρασαι τουτο επιχειρειν. Ὥσπερ ανθρωπος υπο
ανθρωπου ιερεως βαπτιζομενου φωτιζεται τηι του αγιου Πνευματος χαριτι, ουτως
και ο εξομολογουμενος εν μετανοιαι δια του ιερεως λαμβανει την αφεσιν χαριτι
Χριστου.
ΚΕΦ. Ηʹ, ς. κδʹ. ∆εηθητε υμεις υπερ εμου προς τον Κυριον. ἈΘΑΝΑΣΙΟΥ
Ἐκ του προς λεγομενους Καθαρους λογ. γʹ.
Προς ουν την υποκειμενην αυτου πικριαν, και ταυτην αυτου την κατα της δωρεας
του Θεου τολμαν και επιχειρησιν Πετρος δικαιως εκινηθη, και κινηθεις ειπε προς
αυτον· Το αργυριον σου συν σοι ειη εις απωλειαν. Ει και μη δει, αλλα δια την τολμαν
σου ταυτην, οτι την δωρεαν του Θεου ενομισας δια χρηματων κτασθαι, ουκ εστι σοι
μερις, ουδε 26.1317 κληρος εν τωι λογωι τουτωι. Ἡ γαρ καρδια σου ουκ εστιν ευθεια
ενωπιον του Θεου. Και τοσαυτα κατ' αυτου ειπων ορθως και δικαιως, ουδεν τουτων
ανιατον ηγησαμενος τωι της μετανοιας φαρμακωι, θεραπευτικα δε ταυτα κρινας
ειναι, επηγαγε· Μετανοησον ουν απο της κακιας σου, και δεηθητι του Κυριου, ει αρα
αφεθησεται σοι η επινοια της καρδιας σου. Μεγα γαρ σοι και τουτο. Και μη ηδη την
δωρεαν ουτως ακαθαρτως και ρυπαρως δια χρηματων σπευδε. Ἀλλα τεως της
πικριας σου και της κακης ταυτης επινοιας παυσαμενος, μετανοησον, ει αρα
αφεθησεται σοι η επινοια της καρδιας σου, ουχ ως αμφιβαλλων, αλλ' οτι δυσιατα
παθη, ουκ ανιατα μεντοι, αλλα δυσιατα. Ει γαρ ην ανιατον, περισσον ην το·
Μετανοησον απο της κακιας σου ταυτης, και δεηθητι του Κυριου. Ἀλλ' οτι η
μετανοια μεν ισχυει δια τουτων, οτι δε μετα πολλης μετανοιας και επιμελειας χρεια
τοις βαρυνθεισιν εις κακιαν, παριστας επηγαγεν· Ει αρα αφεθησεται σοι η επινοια
της καρδιας σου. Εις γαρ χολην πικριας και συνδεσμον αδικιας ορω σε οντα. Και
τοσουτον ισχυεν η εις μετανοιαν προτροπη του μεγαλου τουτου αποστολου και προς
τον τοσουτον μαγον, και προς τον ουτω χολης και πικριας μεστον, και τοσουτων
κακων πεπληρωμενον, ως ηδη επιμελειας εαυτον δουναι, και ταυτα αυτωι ειποντι
την Γραφην επιμαρτυρειν· ∆εηθητε υμεις υπερ εμου προς τον Κυριον· ου γαρ εμοι
παῤρησια μετεστιν, οπως μηδεν επελθηι επ' εμε, ων ειρηκατε. Ουτε δη απηγορευσε
ταυτα αυτωι ο θειος Ἀποστολος, ουτ' απηρνησατο. Πως γαρ ο και υποθεμενος και
ειπων; Τοσουτον δε ωφεληθη ουτος αυτος ο τηλικουτος μαγος απο της ελπιδος, της
εις μετανοιαν, ως ηδη τοσουτον της πονηριας και πικριας αυτον μεταβληθεντα
 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ειπειν· Ἐγω μεν ουκ ειμι ικανος υπερ εμαυτου δεηθηναι· υμεις δε δεηθητε υπερ εμου
προς Κυριον.

Του αυτου εκ του προς τους Νουατιανους τους εαυτους ονομασαντας
Καθαρους λογου Βʹ.
ΚΕΦΑΛ. Ιςʹ, στ. γʹ. Και λαβων περιετεμεν αυτον. Ἵν' ουν μη κωλυηται εις συναγωγας
παραβαλλειν, δια το απεριτμητον ειναι τον Τιμοθεον, ουτως συμπαρειναι τουτ'
ωικονομησεν, ουχι και εδογματισεν

 
 
 
 

2

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


