Homilia in illud: Ite in castellum
Του αυτου Ἀθανασιου, αρχιεπισκοπου Ἀλεξανδρειας, εις το· «πορευεσθε
εις την κατεναντι κωμην και ευρησετε ονον δεδεμενην και πωλον μετ'
αυτης· λυσαντες αγαγετε μοι.»
1.1 Παλιν ημας ευεργετων ο κυριος και την οικειαν εαυτου εις ημας εκτεινων χαριν
ομου και δια της εαυτου διδασκαλιας τας ημετερας διεγειρει ψυχας. 1.2 τοις γαρ εν
τωι βιωι τουτωι μοχθησασι και περισπασθεισιν εν τοις αυτου πραγμασιν ο θεος τον
αιωνα τουτον εν καρδιαι δεδωκεν, οπως γνοντες γνωσονται οι ανθρωποι, οτι ου τους
αιωνας διαμενουσιν, αλλα τον αιωνα τουτον φανταζονται. 1.3 ινα ουν και του
μελλοντος αιωνος προνοιαν ποιη σωνται, εμφυτον ημιν μαθησιν δια του
αυτεξουσιου εχαρισατο. παντες ουν οι ανθρωποι σοφοι τε και αφρονες, αρχοντες και
ιδιωται, πλουσιοι και πενητες, ισασιν, οτι θανατος παντας διαδεξεται. 1.4 τουτο γαρ
εστι το τον αιωνα τουτον φανταζεσθαι, τουτεστιν εκαστον το εαυτου τελος προ
οφθαλμων εχειν. 1.5 πολλοι δε και τουτο ειδοτες, οτι θανατος αυτους διαδεξεται,
οιονται μετα τουτον τον αιωνα εσεσθαι ως ουχ υπαρξαντες. 1.6 οιοι ησαν οι
ειποντες· «ολιγος εστι και λυπηρος ο βιος ημων και ουκ εστιν αναποδισμος της
τελευτης ημων. δευτε ουν,» φησι, «και απολαυσω μεν των οντων αγαθων· οινου
πολυτελους και μυρων εμπλησθωμεν.» 1.7 τουτους δε και ο θεσπεσιος Παυλος
διατιθησι λεγοντας· «φαγωμεν και πιωμεν, αυριον γαρ αποθνηισκομεν.» 1.8 ει
τοσουτον ουν ισχυσαν γνωναι οι αθλιοι, οτι «ολιγος εστι και λυπηρος ο βιος»
αυτων, πως τον των αγαθων ποιητην ταχιον ουχ ευρον; 1.9 μονον ουν σοφου εστι
γνωναι τας αιτιας των γενομενων. οιδε γαρ ο σοφος και πως εγενοντο και ου χαριν
εγενοντο. οιδεν οτι των παντων ο θεος ποιητης εστιν. 1.10 ηκουσε γαρ του
αποστολου λεγοντος· «ειτε εσθιετε ειτε πινετε ειτε τι ποιειτε, παντα εις δοξαν θεου
ποιειτε.» 1.11 οι δε τωι βιωι τουτωι χρησαμενοι ως εν ημεραις νεοτητος σπουδαιως και
τηι εαυτων κακιαι καταδαπανηθεντες, απ' αρχης μεχρι τελους ουκ εγνωσαν τα
ποιηματα του θεου. ει γαρ ησαν ακριβωσαντες περι τουτων τον νουν παντως αν και
τον τουτων δημιουργον θεον ταχιον επεγινωσκον. 1.12 «εκ γαρ μεγεθους και
καλλονης κτισματων ο γενεσιουργος αυτων θεωρειται.» οδωι ουν κεχρηται αγουσηι
τους ανθρωπους εκ των κτισματων επι τον των απαντων κτιστην και δημιουργον.
2.1 Ταυτα μεν προσεθηκαμεν τωι λογωι, επειδηπερ παντες ως προβατα επλανηθησαν
και οτι «φθονωι διαβολου θανατος εισηλθεν εις τον κοσμον» οτι «σειραις των
εαυτου αμαρτιων εκαστος εσφιγγετο.» 2.2 «εβασιλευσε» γαρ «ο θανατος απο Ἀδαμ
μεχρι Μωυσεως και επι τους μη αμαρ τησαντας επι τωι ομοιωματι της παραβασεως
Ἀδαμ.» 2.3 αλλ' επεδη μησεν ο κυριος και σωτηρ ημων Ἰησους ο χριστος
λυτρουμενος τους αιχμαλωτους και ζωιοποιων τους τεθανατωμενους. 2.4 αμελει και
ο θεσπεσιος αποστολος τουτο επισταμενος εγραφε λεγων· «ει γαρ τωι του ενος
παραπτωματι οι πολλοι απεθανον, πολλωι μαλλον τωι του ενος δικαιωματι εις
παντας ανθρωπους εις δικαιωσιν ζωης.» 2.5 επεδημησε τοιγαρουν προς ημας ο ζων
και ενεργης του θεου λογος, η εικων η απαραλλακτος, ο υιος ο μονογενης, «δι' ου
γεγονασιν οι αιωνες, φερων τε τα παντα τωι ρηματι της δυναμεως αυτου,
καθαρισμον των αμαρτιων ποιησαμενος.» 2.6 διο αποστελλει δυο μαθητας εις την
κατεναντι κωμην λεγων προς αυτους· «πορευθητε εις την κωμην την κατεναντι
υμων, και ευθεως ευρησετε ονον δεδεμενην και πωλον μετ' αυτης· λυσαντες
 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

αγαγετε μοι.» 2.7 Ματθαιος μεν διαγραφων την εκκλησιαν και τα εξ αυτης γενομενα
ονον και πωλον ωνομασε. Λουκας δε τα αμφοτερα εις μιαν ενοτητα
ανακεφαλαιουμενος πωλον ονομαζει. 2.8 φησι γαρ ουτω Λουκας εν τωι καθ' εαυτον
ευαγγελιωι· «απεστειλε δυο των μαθητων αυτου ειπων· υπαγετε εις την κατεναντι
κωμην, εν ηι εισπορευομενοι ευρησετε πωλον δεδεμενον, εφ' ον ουδεις πωποτε
ανθρωπων εκαθισε· λυσαντες αγαγετε μοι.» 2.9 ευρησεις ουν τον μεν Ματθαιον
πανταχου δυο ονομαζοντα, τον δε Λουκαν εις εν τα δυο ανακεφαλαιουντα. 2.10 οιον
και επι των τυφλων ο Ματθαιος παλιν δυο ονομαζει ειπων· «και παραγοντι εκειθεν
τωι Ἰησου ηκολουθησαν αυτωι δυο τυφλοι κραζοντες και λεγοντες· ελεησον ημας,
υιος ∆αυιδ.» 2.11 ο δε Λουκας τους δυο εις ενα ανακεφαλαιουμενος φησιν· «εγενετο
δε εν τωι εγγιζειν αυτον εις Ἰεριχω τυφλος τις εκαθητο παρα την οδον προσαιτων.
ακουσας δε οχλου διαπο ρευομενου επυνθανετο τι αν ειη τουτο. απηγγειλαν δε αυτωι
οτι Ἰησους ο Ναζωραιος παρερχεται. και εβοησε λεγων· Ἰησου υιε ∆αυιδ, ελεησον
με.» 2.12 ομοιως και επι των δαιμονιζομενων ευρησεις τον μεν Ματθαιον δυο
ονομαζοντα, τον δε Λουκαν ακριβεστεραι τηι διανοιαι ευσεβως αντι των δυο ενα
ειρηκοτα. 2.13 φησιν ουν ο Ματθαιος περι των δυο ουτω· «και ελθοντι αυτωι εις το
περαν εις την χωραν των Γεργεσηνων υπην τησαν αυτωι δυο δαιμονιζομενοι εκ των
μνημειων εξερχομενοι, χαλεποι λιαν.» 2.14 Λουκας δε τους δυο εις ενα γραφων
ελεγεν· «εξελθοντι δε αυτωι επι την γην υπηντησεν ανηρ τις εκ της πολεως, ος ειχε
δαιμονια εκ χρονων ικανων.» 2.15 πανταχου ουν ευρησεις τον μεν Ματθαιον δισσως
περι παντων φθεγγομενον, τον δε Λουκαν ενικως διαλεγομενον. 2.16 ωστε ουκ
εσφαλμενα εισι τα θεια ευαγγελια–μη γενοιτο–ουτε παλιν αντιθετα εαυτοις
εφθεγξαντο οι εξ ενος του αγιου πνευματος εμφορουμενοι· μιαν γαρ και την αυτην
συζουσι δια των αγιων γραφων δυναμιν οι αγιοι. 3.1 Τουτων δε και ημεις
εμνημονευσαμεν ουκ εκπεσοντες του προκειμενου. ανεγνωσθη γαρ ημιν, ως
ηκουσατε, ευαγγελιον το κατα Ματ θαιον. 3.2 η δε περιοχη της γραφης εστιν αυτη·
«τοτε ο Ἰησους απεστειλε δυο μαθητας λεγων αυτοις· πορευθητε εις την κωμην την
κατεναντι υμων και ευθεως ευρησετε ονον δεδεμενην και πωλον μετ' αυτης·
λυσαντες αγαγετε μοι.» 3.3 ηδη προειρηκαμεν, οτι αυτη η ονος η εξ εθνων εκκλησια
ετυγχανεν, ο δε πωλος ο πατηρ ημων Ἀδαμ εστιν, ον εδησεν ο σατανας ταις εαυτου
πανουργιαις. 3.4 αυτη γαρ η ονος ακαθαρτον ζωιον εχρηματιζε, μη αναγουσα μητε
καταγουσα μηρυκισμον. ητις εστιν η εξ εθνων εκκλησια. 3.5 εμιαινετο γαρ προ
τουτου εν τοις ειδωλοις αυτης και εμολυνετο εν τοις ακαθαρτοις αιμασιν. ως
λεγεσθαι προς αυτην δια Ἠσαΐου του προφητου· «εμοιχευσω εν ποιμεσι πολλοις.»
3.6 αλλ' ο φιλανθρωπος του θεου υιος επεδημησε προς ημας «και σχηματι ευρεθεις
ως ανθρωπος εταπεινωσεν εαυτον γενομενος υπηκοος μεχρι θανατου, θανατου δε
σταυρου.» 3.7 ου γαρ ην αγγελων το σωσαι κτισιν θεου αλλα λογου θεου, θεου του
καταβαντος «μεσιτου θεου και ανθρωπων.» αυτωι γαρ και εχρεωστειτο τωι και κτιστηι
ειρημενωι. 3.8 αποστελλει ουν τους δυο μαθητας εις την κατεναντι κωμην λυσαι την
ονον και τον πωλον, «ινα παραστησηι αυτος εαυτωι ενδοξον την εκκλησιαν, μηκετι
εχουσαν σπιλον η ρυτιδα» η αλλο τι των προλεχθεντων περι αυτης, «αλλ' ινα ηι αγια
και αμωμος» τωι Χριστωι. 3.9 ουτω γαρ και τα εξ αυτης γεννωμενα εσονται εις «λαον
περιουσιον, ζηλωτην καλων εργων.» 4.1 Ἀπερχονται ουν οι δυο μαθηται εις την
κατεναντι κωμην και λυουσι την ονον και τον πωλον κατα τα κελευσθεντα αυτοις
παρα του διδασκαλου. 4.2 ανεκαλεσατο γαρ ημας εκ της κατεναντι κωμης εις την
επουρανιον πολιν, την ανω Ἰερουσαλημ. 4.3 ελυσε δε ημας εκ των του διαβολου
δεσμων. οιδας και τον προφητην Ἠσαΐαν προ πολλου βοαν και λεγειν· «εδωκα σε εις
 
 
 
 

2

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

διαθηκην γενους μου, εις φως εθνων ανοιξαι οφθαλμους τυφλων, εξαγαγειν εκ
δεσμων ανειμενους και εξ οικου φυλακης καθημενους εν σκοτει.» 4.4 πορευονται
ουν οι μαθηται εις την κατεναντι κωμην. κωμην δε οταν ακουσηις τον περιγειον
τουτον κοσμον υπολαμβανε· η γαρ πολις η επουρανιος εστιν ως προειπαμεν. 4.5 το
δε και "3εις την κατεναντι κωμην"3 Μωυσης εν τηι Γενεσει προεσημανεν ειπων·
«απυκησεν ο θεος τον Ἀδαμ απεναντι του παραδεισου της τρυφης και εκελευσε τα
χερουβιμ και την φλογινην ρομφαιαν την στρεφομενην φυλαττειν την οδον του
ξυλου της ζωης.» 4.6 ουδενος ουν αλλου ην εισαγαγειν ημας, οθεν εξεβληθημεν, η
αυτου του κυριου του τεθεικοτος τα χερουβιμ φυλαττειν την οδον του ξυλου της
ζωης. 4.7 ουδενος γαρ αλλου ην ανακαλεσασθαι ημας εκ της κατεναντι κωμης εις
την επουρανιον πολιν η αυτου του αποφηναμενου καθ' ημων. 4.8 ουτως ουν
νοηθησεται και το επι της ονου και του πωλου, οτι πασα η ανθρωποτης εστιν.
υποδειγμασι γαρ κεχρηται η θεια γραφη. 4.9 καν γαρ την εκκλησιαν διαλαβω, τον
ανθρωπον σημαινω· καν του Ἀδαμ μνημην ποιησωμαι, αλλα πασαν ομου την
ανθρωποτητα ομολογω. 4.10 δια τουτο γαρ επεδημησεν ο κυριος και σωτηρ ημων
Ἰησους ο χριστος, ινα το πεπλανημενον επιστρεψηι και το απολωλος ζητησας ευρηι.
4.11 αυτος γαρ εστιν «ο λυων τους πεπεδημενους και ανορθων τους
κατερραγμενους» και ανακαλουμενος τους εκπεσοντας και λυτρουμενος τους
αιχμαλωτους. 4.12 τουτο δε μηνυων και ο θεοφορος ∆αυιδ εν ψαλμοις αιδει λεγων·
«επιτρεψον, κυριε, την αιχμαλωσιαν ημων ως χειμαρρους εν τωι νοτωι.» 4.13 ουτος
εστιν ο και το σκοτος καταλαμπων, περι ου γεγραπται· «Γαλιλαια των εθνων, ο λαος
ο καθημενος εν σκοτει, ιδετε φως μεγα.» 4.14 της γαρ παρουσιας του σωτηρος
καταλαμψασης τα συμπαντα λυεται λοιπον η ονος και ο πωλος εκ των δεσμων. 4.15
αυτος γαρ και τας αμαρτιας ημων ηρεν, ως φησι δια του προφητου· «εγω ειμι ο
εξαλειφων τας αμαρτιας σου.» 5.1 ∆ειξωμεν ουν και ημεις αγαθον τηι ψυχηι εαυτων.
λυσωμεν παντα συνδεσμον αδικιας. τουτο γαρ εστι το κυριως αγαθον, ινα, εν οις
αυτος ο διδασκαλος ορθως και καλως επολιτευσατο, μανθανωμεν αυτον μη λογωι
μονον παραδεδωκεναι ημιν, αλλα και πραγμασι τα συμφεροντα. 5.2 ακουε γαρ αυτου
λεγοντος δια του προφητου· «πνευμα κυριου επ' εμε, ου ενεκεν εχρισε με·
ευαγγελισασθαι πτωχοις απεσταλκε με, ιασασθαι τους συντετριμμενους τηι καρδιαι,
κηρυξαι αιχμαλωτοις αφεσιν και τυφλοις αναβλεψιν.» 5.3 δησαντες γαρ ημων ποδας
και χειρας οι προ τουτου κυριοι ηιχμαλωτευσαν ημας προκοπτειν ουκ επιτρεποντες
τηι οδωι της αληθειας. 5.4 αλλ' ο φιλανθρωπος του θεου υιος επιδημησας τωι γενει τωι
ανθρωπινωι ηλευθερωσεν ημας. απεστειλε γαρ τους εαυτου μαθητας και ελυσεν ημας
εκ των του διαβολου δεσμων. 5.5 ουκουν τα γενομενα παραδοξα σημεια παρα του
Ἰησου· καν γαρ αισθητως κατα την ιστοριαν εγενετο, αλλα νοητων χαριν εγενετο.
ετελειτο γουν τα της ιστοριας και πραγματα ην τα σημαινομενα. 5.6 ει μη γαρ
πραγματα θεια ην τα σημαινομενα, ουκ αν ουτως εμελλε τοις προφηταις προκηρυξαι
αυτου την επιδημιαν. 5.7 Ἠσαΐας γαρ βοαι λεγων· «ιδου ο βασιλευς σου ερχεται σοι
πραυς και επιβεβηκως επι ονον και πωλον υιον υποζυγιου.» 5.8 επι τουτοις τοις
γενομενοις παραδοξοις σημειοις παρα του Ἰησου ουκ εστιν ουτε προσθηναι ουτε
αφελειν. παντα γαρ τελειως και ανελλιπως εποιησεν. ην γαρ «δυνατος εν εργοις και
λογοις» αυτου. 5.9 αμελει τουτων μηνυων και ο ψαλμωιδος ελεγε· «περιζωσαι την
ρομφαιαν σου επι τον μηρον σου, δυνατε, τηι ωραιοτητι σου και τωι καλλει σου και
εντεινον και κατευοδου και βασιλευε.» τηι γουν δυναμει αυτου τηι μεγαληι πασαν
ηλευθερωσε την ανθρωποτητα. 6.1 Ταυτα δε εποιησε τα σημεια παρων αυτος ο
κυριος μεθ' ημων, ινα φοβηθωμεν απο προσωπου αυτου. 6.2 οτι δε τα αισθητα
 
 
 
 

3

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

συμβολα νοητων εστιν, ακουε. επεδημησε γαρ ο σωτηρ, ινα την του ανθρωπου
ψυχην προηγουμενως ευεργετησηι. 6.3 αλλ' επειδη τουτο τοις πολλοις αγνωστον ην
δια των ορωμενων ιασεων την κεκρυμμενην της ψυχης σωτηριαν εδεικνυεν. 6.4
αμελει τωι παραλυτικωι αφεσιν αμαρτιων δωρησαμενος ηπιστειτο. ελεγον γαρ οι
Ἰουδαιοι· «τις δυναται αμαρτιας αφιεναι ει μη μονος ο θεος;» 6.5 ειτα, επειδη το
αφανες και προηγουμενον ποιησας ελανθανε, κατα δευτερον λογον και το σωμα
ιασατο. ειπε γαρ αυτωι· «εγειρε, αρον τον κραβατον σου και περιπατει.» 6.6 οραις πως
ταχεως ουτος λελυται απο των δεσμων και ου μονον δια της εξωθεν ιασεως λελυται,
αλλα και των τοσουτων αμαρτηματων ελευθερουται. 6.7 ετι μην και κηρυκα της
θεραπειας αυτον απεδειξε και ολως τα γενομενα αισθητως νοητων χαριν εγενοντο.
6.8 δια τοι τουτο αποστελλονται και οι μαθηται εις την κατεναντι κωμην και λυουσι
την ονον και τον πωλον κατα τα κελευσθεντα αυτοις υπο του διδασκαλου. 6.9 τουτο
δε ολως γεγονεν, ινα πληρωθηι και η του Ἰακωβ προφητεια. ευλογων γαρ τους
δωδεκα πατριαρχας φθασας εις τον Ἰουδαν προφητευει και θεια ρηματα φθεγγεται.
6.10 ακουε γαρ αυτου λεγοντος· «δεσμευων» γαρ «προς αμπελον τον πωλον αυτου
και τηι ελικι τον πωλον της ονου αυτου.» 6.11 και ολως τα λεχθεντα απαντα εις τον
Ἰουδαν ευρησεις εις την παρουσιαν του σωτηρος προφητευομενα. δυναται γαρ ο
φιλομαθης κατ' ολιγον αναγινωσκων νοησαι τα περι αυτου ειρημενα. 6.12 ινα δε μη
πασαν την ιστοριαν διηγησωμεθα, ακουσωμεν του αποστολου λεγοντος· «προδηλον
γαρ οτι εξ Ἰουδα ανατεταλκεν ο κυριος ημων.» 7.1 ∆ια τουτο γουν εγενοντο τα
γενομενα, ινα τον δημιουργον δια της εαυτου λειτουργιας φανερον ποιησωσι. 7.2 τις
γαρ θεασαμενος ναυν αριστα ευθυνομενην ουκ εννοιαν δεχεται κυβερνητου; αρμα
δε καλως διαβαινον και τεχνικαις ηνιαις φερομενον ουκ εννοει τον ηνιοχουντα; ει
ουν επι των εν χερσι τοιαυτα, τι αν ειποιμεν επι των του σωτηρος παραδοξων; 7.3
ορωμεν γαρ των ποιηματων αυτου τα φοβερα και παραδοξα· οιον θαλασσης τας
τρικυμιας και των εν αυτηι προσαρασσοντων ανεμων τας κινησεις, ηλιου τε τον
κυκλον και σεληνης τον δρομον και των αστερων την συνθεσιν. 7.4 τις δε ουκ
εφοβηθη, οτε «το καταπετασμα του ναου εσχισθη απο ανωθεν εως κατω,» οτε ο
ηλιος ου φερων το τολμηθεν φοβωι το φως εστειλεν, η οτε «αι πετραι εσχισθησαν
και τα μνημεια ηνευχθησαν» και οι εναποκειμενοι ανεστησαν και οι εχθροι
εφοβηθησαν απο προσωπου αυτου; διο και ακοντες ωμολογουν οτι «αληθως θεου
υιος ην ουτος.» 7.5 και ολως «τα πλειονα των εργων αυτου εν αποκρυφοις εστι.»
«χιλιαι» γαρ «χιλιαδες παρειστηκεισαν αυτωι αινουντες και μυριαι μυριαδες
λειτουργουσιν αυτωι.» 7.6 επιγνωμεν ουν και ημεις τον ευεργετην. δοξασωμεν τον
πατερα συν υιωι και αγιωι πνευματι· μιαν θεοτητα ομολογησωμεν. 7.7 του
αμαρτανειν παυσωμεθα. των πτωχων μνημονευσωμεν. η φιλαδελφια μενετω. της
φιλοξενιας μη επιλανθανεσθε. 7.8 ουτω γαρ διαγοντες βασιλειαν ουρανων
κληρονομησωμεν εν Χριστωι Ἰησου τωι κυριωι ημων, ωι η δοξα και το κρατος εις τους
αιωνας των αιωνων. αμην.

 
 
 
 

4

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


