Historia de Melchisedech
ΤΟΥ ΑΥΤΟΥ, ∆ΙΑ ΤΙ ΕΚΛΗΘΗ Ο ΜΕΛΧΙΣΕ∆ΕΚ «ΑΠΑΤΩΡ, ΑΜΗΤΩΡ ΚΑΙ
ΑΓΕΝΕΑΛΟΓΗ ΤΟΣ.»
Ἱστορια εις τον Μελχισεδεκ.
Ἐν τωι καιρωι εκεινωι ην τις βασιλισσα Σαλημ, κατα το ονομα της πολεως· εγεννησε
δε τον Σαλααδ. Σαλααδ δε εγεννησε Μελχι. Μελχι δε εσχε γυναικα κατα το ονομα
αυτης Σαλημ· ετεκε δε αυτωι δυο υιους, ενα καλουμενον τον Μελχι, και ετερον
Μελχισεδεκ. Ἦν δε ο πατηρ αυτων Ἕλλην, ασωτος, θυσιας επιτελων τοις ειδωλοις.
Συνεφθασε δε καιρος επιτηδειος του θυσιαζειν τοις ειδωλοις· ην γαρ θυσιαζων εν τωι
δωδεκαθεωι· και λεγει Μελχι ο βασιλευς τωι εαυτου υιωι Μελχισεδεκ· Λαβε μετα σου
εκ των παιδαριων, και απελθε εις το βουκολιον, και προσαγε μοι επτα μοσχους, ινα
θυσωμεν τοις θεοις. Ἀπερχομενος ουν ο Μελχισεδεκ, εννοια θεικη επηλθεν αυτωι
κατα την οδον, και ατενισας τοις οφθαλμοις αυτου εις τον ουρανον, ητενιζε τωι
ηλιωι, και ενεθυμειτο περι της σεληνης και των αστρων· και εν εαυτωι γενομενος
ειπεν· Ει τις εποιησε τον ουρανον, την γην, και την θαλασσαν, και τα αστρα, εκεινωι
οφειλει δοθηναι η θυσια τωι κτισαντι αυτα. Ἔκδηλον με ποιουσι τα σημεια του
ουρανου, οτι ο κτιστης αυτων, επανω αυτων επαναπαυεται, αφθαρτος, αορατος,
αθανατος μονος Θεος υπαρχων εν ουρανωι και επι γης, επισταμενος βλασφημιας
καρδιων· αυτος εστιν αληθινος Θεος· αυτωι οφειλει δοθηναι η θυσια. Ἀπελθω ουν
προς τον πατερα μου, και συγγνωμησομαι αυτωι· ισως ακουσεται μου. Ἀνελυσε δε ο
Μελχισεδεκ, μηδεν απο φερων. Ἰδων δε αυτον ο πατηρ αυτου, λεγει αυτωι· Που εισιν
οι μοσχοι; Ὁ δε Μελχισεδεκ λεγει αυτωι· Μη οργιζου, πατερ βασιλευ, αλλ' ακουσον
μου. Ὁ δε ειπε· Τι εχεις ειπειν, ειπε δια ταχους. Ὁ δε Μελχισεδεκ λεγει· ∆ευρο, την
θυσιαν, ην εχομεν δουναι, μη δωμεν αυτην τοις θεοις τουτοις· ουτοι γαρ ου
φαινονται μοι θεοι· αλλα μαλλον δωμεν θυσιαν τωι επαναπαυομενωι επανω των
ουρανων. Αυτος γαρ Θεος θεων. Ὁ δε πατηρ αυτου οργισθεις λεγει αυτωι· Πορευου·
αγαγε α ειπον σοι· επει ου ζησηι. Ἀπιοντος δε αυτου παλιν του Μελχισεδεκ εις το
βουκολιον, εισηλθεν ο βασιλευς Σαλημ Μελχι προς Σαλημ την γυναικα αυτου,
λεγων αυτηι· ∆ευρο, 28.528 δωμεν θυσιαν ενα των υιων ημων. Ἡ δε γυνη αυτου,
ακουσασα, εκλαυσε πικρως· εγνω γαρ, οτι προφασει θελει ο βασιλευς φονευσαι τον
Μελχισεδεκ, οτι ωνειδισεν αυτωι επι την θυσιαν. Και ανεστεναζεν η βασιλισσα, και
ειπεν· Οιμοι, εκοπιασα και εμοχθησα εις κενον. Ἰδων δε αυτην ο βασιλευς, ειπεν
αυτηι· Μη κλαιε, αλλα δευρο λαχωμεν· και εαν λαχηι μοι, επιλεγομαι ον θελω, και
δωσω αυτον θυσιαν τοις θεοις ημων· ει δε λαχηι σοι, επιλεξαι ον αν θεληις, και
παραφυλαττε αυτον. Τουτο δε ελεγε, δοκων κατα λαγχανειν τωι ιερει· και βαλοντες
κληρον, ελαχεν η βασιλισσα, και επελεξατο τον Μελχισεδεκ, ον ηγαπα. Ὁ δε
βασιλευς Σαλημ, ηττηθεις παρα της γυναικος αυτου, τον λαχοντα αυτωι υιον
ηυτρεπισεν εις θυσιαν· εφοβειτο γαρ προσκρουσαι τοις θεοις αυτου. Και ελθων ο
Μελχισεδεκ, ηνεγκε τους επτα μοσχους. Λαβων δε ο πατηρ τον λαχοντα αυτωι υιον,
επορευετο επι τον ναον των ειδωλων εν τωι δωδεκαθεωι· συνηλθον δε επι τηι θυσιαι
φγʹ παιδες υπο των ιδιων πατερων προσφερομενοι· και αλλοι τριακοσιοι παρα των
μητερων, και βοες και προβατα αναριθμητα, και εγενετο η θυσια ετοιμος. Σαλημ δε η
μητηρ του Μελχισεδεκ, καθημενη εν τωι οικωι αυτης, ανεβοησε φωνηι μεγαληι και
 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

λεγει τωι Μελχισεδεκ· Ου κλαιεις τον αδελφον σου, οτι μετα τοσουτον καματον απερ
χεται σφαγηναι; Και ταυτα ακουσας παρ' αυτης εκλαυσε, και λεγει τηι μητρι αυτου·
Ἕως των ωδε χρειαν εχω· και αναστας, ανηλθεν εν τωι ορει Θαβωρ. Και η μητηρ
αυτου αναστασα, απηλθεν εν τωι ναωι των ειδωλων, ιδεσθαι τον εαυτης υιον, πριν η
σφαγηναι, και ολον το γενος αυτης. Ἀνελθων δε Μελχισεδεκ εις το ορος Θαβωρ,
κλινας τα γονατα, ειπεν· Ὁ Θεος ο των ολων Κυριος, ο ποιησας τον ουρανον και την
γην, σε επικαλουμαι τον μονον αληθινον Θεον, επακουσον μου τηι ωραι ταυτηι, και
προσταξον, ινα οσοι παρεγενοντο επι τηι θυσιαι του αδελφου μου Μελχι, ο τοπος ᾅδης
γενηται, και κα ταπιηι αυτους. Και επηκουσεν ο Θεος του Μελχισεδεκ, και ευθεως
εχανεν η γη, και κατεπιεν αυτους και πασαν φυλην του Μελχι, συν πασηι τηι πολει·
και ουτε ανθρωπος, ου βωμος, ου ναος, ουκ αλογον, ουτε τις κτισις της πασης
πολεως εμεινεν, αλλα παντα εχανωθη. Κατηλθε δε ο Μελχισεδεκ απο του ορους
Θαβωρ, και ιδων, οτι επηκουσεν αυτου ο Θεος, εν φοβωι μεγαλωι παλιν υπεστρεψεν
εις το ορος, και εν τωι δασει της υλης ελθων, εμονασεν εκει ετη επτα· γυμνος ως απο
γαστρος μητρος αυτου εξηλθεν· και εγενοντο οι ονυχες αυτου σπιθαμησιοι, και αι
τριχες της κεφαλης αυτου εως της οσφυος αυτου, και ο νωτος αυτου εγενετο ωσει
δερμα χελωνης. Ἡ δε τροφη αυτου ακροδρυα ην, και ο ποτος αυτου δροσος, ον
ελειχε. Και μετα τα επτα ετη φωνη ηλθε τωι Ἀβρααμ, λεγουσα, Ἀβρααμ, Ἀβρααμ. Και
ειπεν Ἀβρααμ· Ὁ Κυριος μου. Και ειπε· Στρωσον το υποζυγιον σου, και βαστασον ιμα
28.529 τια πολυτελη και ξυρον, και ανελθε εν τωι ορει Θαβωρ, και κραξον τρεις
φωνας· Ἄνθρωπε του Θεου· και ελευσεται ανθρωπος ηγριωμενος. Μη φοβηθηις ουν
αυτον· αλλα ξυρισον αυτον, και ονυχισον, και αμφιασον αυτον, και ευλογηθητι παρ'
αυτου. Και εποιησεν Ἀβρααμ καθα συνεταξεν αυτωι Κυριος, και ανηλθεν εις το ορος
Θαβωρ, και εστη εις τα δασεα της υλης· και εκραξε τρεις φωνας· Ἄνθρωπε του Θεου.
Και εξηλθεν ο Μελχισεδεκ, και ειδεν Ἀβρααμ, και εφοβηθη. Και ειπεν αυτωι ο
Μελχισεδεκ· Μη φοβου, αλλ' ειπε· Τις ει; και τινα ζητεις; Ειπε δε Ἀβρααμ· Προσεταξε
μοι Κυριος ξυρησαι σε και ονυχοκοπησαι σε, και αμφιασαι, και ευλογηθηναι παρα
σου. Ὁ δε Μελχισεδεκ ειπεν αυτωι· Ὡς προσεταξε σοι Κυριος, ποιησον. Και εποιησεν
Ἀβρααμ, ως προσεταξεν αυτωι Κυριος. Και κατελθων ο Μελχισεδεκ απο του ορους
Θαβωρ μετα τρεις ημερας, κερας ελαιου λαβων, και επισφραγισας τωι ρηματι του
Θεου, ηυλογησε τον Ἀβρααμ λεγων· Ευλογημενος ει τωι Θεωι τωι υψιστωι, και το
λοιπον καλειται το ονομα σου τετελειωμενων, και ουκετι λοιπον καλειται το ονομα
σου Ἀβραμ, αλλ' εσται το ονομα σου τελειον, Ἁβρααμ. Και παλιν φωνη ηλθε τωι
Ἀβρααμ· ο δε ειπε, Τι, Κυριε μου; Ὁ δε Κυριος προς αυτον· Ἐπειδη ουδεις εκ του
γενους του Μελχισεδεκ επερισσευσεν απο της γης, δια τουτο κληθησεται απατωρ,
αμητωρ, αγενεαλογητος, μητε αρχην ημερων, μητε τελος εχων ζωης·
αφωμοιωμενος δε τωι Υιωι του Θεου, μενει ιερευς εις τον αιωνα· και ηγαπησα αυτον,
ως ηγαπησα τον Υιον μου τον αγαπητον· οτι εφυλαξε τας εντολας μου, και φυλαξει
εις τον αιωνα. Ἵνα ουν μη δοξηι αρχην ημερων μη εχειν, δια το μη ειδεναι τινα ποτε
εγεννηθη, το της γενεαλογιας, μητε πατρος, μητε μητρος, δια τουτο λεγεται απατωρ,
αμητωρ, και αγενεαλογητος· και δια το ευαρεστησαι αυτον τωι Θεωι, μενει ιερευς εις
το διηνεκες. Ὡς ουν απηντησεν ο Μελχισεδεκ τωι Ἀβρααμ υποστρεφοντι απο της
κοπης των βασιλεων, επεδωκεν αυτωι ποτηριον οινου αορατως επιβαλων αυτωι και
κλασμα αρτου, και τωι λαωι αυτου οντος εν ανδρασι τιηʹ, ο λεγεται βουκακρατον εως
της σημερον ημερας. Κατα τουτον τον τροπον ωμοιωθη τωι Υιωι του Θεου, αλλ' ουκ
εις την χαριν· και ουτω πρωτος τυπος εγενετο της αναιμακτου θυσιας του Σωτηρος
φερων εις την αγιαν προσφοραν. ∆ιο λεγει· «Συ ιερευς εις τον αιωνα κατα την ταξιν
 
 
 
 

2

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

Μελχισεδεκ,» επειδη τυπος εγενετο της αγιας προσφορας, επιδεδωκως τωι Ἀβρααμ,
και τοις τιηʹ. Ουτω τε και οι αγιοι Πατερες κατα καιρους ευρεθησαν εν τηι Νικαεων
πολει, οι και ωρθοτομησαν την πιστιν· ων η ποσοτης, καθ' ομοιοτητα του
πατριαρχου Ἀβρααμ, εστι τριακοσιοι δεκα και οκτω αγιοι επισκοποι εν τηι συνοδωι.
Τωι δε Θεωι ημων πρεπει δοξα νυν και αει, και εις τους αιωνας των αιωνων. Ἀμην.

 
 
 
 

3

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


