Oratio in resurrectionem domini
...χαρας ημερα και ευφροσυνης αγαπητοι, ημερα αγαλλιασεως και σωτηριας,
ημερα φωτισμου και αγιασμου, ημερα ειρηνης και καταλλαγης· ημερα αναπλασεως
και ανακαινισμου των ημετερων ψυχων, ημερα οντως μεγαλη και θαυμαστη και
επιφανης· εν ταυτηι συνηγειρεν ημας ο Χριστος ερριμμενους τηι αμαρτιαι, εν ταυτηι
συνεζωοποιησεν ημας ο Χριστος νενεκρωμενους τοις παραπτωμασιν· εν ταυτηι τον
παραδεισον ανεωιξεν, απολαυειν ημας του ξυλου της ζωης· οπερ εστιν το τιμιον και
ζωοποιον αυτου σωμα και 69 αιμα δι' ου καθαιρομεθα και αγιαζομεθα και
φωτιζομεθα και εγκαινιζομεθα. λυτρον γαρ εδωκεν εαυτον ο Χριστος υπερ ημων
παντων, και προηγαγεν ημας εκ του θανατου εις την ζωην, απο του σκοτους εις φως,
απο της δουλειας εις ελευθεριαν, απο τε εχθρας εις γνησιευουσαν φιλιαν·
εξηγορασεν ημας εκ της καταρας και της αμαρτιας γενομενος υπερ ημων καταρα,
ινα την υιοθεσιαν απολαβωμεν, ινα μηκετι ωμεν δουλοι αλλ' ελευθεροι, μηκετι
εμπαθεις αλλ' απαθεις, μηκετι φιλοκοσμοι αλλα φιλοθεοι, μηκετι κατα σαρκα
περιπατουντες αλλα κατα πνευμα. ... ηγιασεν, εδοξασεν ημας εν πνευματι αγιωι, ινα
εν καινοτητι ζωης περιπατησωμεν· ημεις δε τι ανταποδωσομεν τωι κυριωι περι
παντων τουτων ων ημιν ανταπεδωκεν ... τι ανταποδωσομεν ισον τηι υπερβαλλουσηι
αυτου δωρεαι τε και χαριτι; ... ευχαριστησωμεν και προσπεσωμεν τωι κυριωι και
προσκυνησωμεν αυτωι, και προσφερωμεν τα μυρα και τους υμνους ως δωρα μετα
φοβου και ευλαβειας· φιλανθρωπος γαρ εστι και φιλαγαθος ο δεσ 70 ποτης, και
παντα προσδεχεται, ει και μικρα εισι και ευτελη τα παρ' ημων αυτωι προσαγομενα.
αγαπησωμεν και ημεις, αδελφοι μου, τον αγαπησαντα κατα χαριν ημας,
αποθανωμεν υπερ του αποθανοντος υπερ ημων δωρεαν, πορευθωμεν οπισω των
αγιων αυτου εντολων· καθαρισωμεν εαυτους απο παντος μολυσμου σαρκος και
πνευματος, προσαξωμεν τωι θεωι ημων πραξεις αγαθας, πιστιν, αγαπην, ελπιδα και
υπομονην, συντριμμον καρδιας, κατανυξεως δωρεα, συνειδησεως καθαρσιν,
νεκρωσιν των επι γης μελειων, πορνειας, ακαθαρσιας, παθους, επιθυμιας κακης και
της πλεονεξιας· δουλευσωμεν τωι κυριωι μετα συνεσεως και ευσταθειας και
καρτεριας και υπομονης· ενστερνισωμεθα το φιλτρον του αληθινου θεου και
σωτηρος ημων· αισωμεν αυτωι ᾆσμα καινον, παντες αισωμεν, κροτησωμεν τας χειρας
και αλαλαξωμεν τωι θεωι εν φωνηι αγαλλιασεως οτι κυριος υψιστος φοβερος
βασιλευς επι πασαν την γην ... μεγας κυριος και της μεγαλοσυνης αυτου ουκ εστι
περας· μεγας κυριος και μεγαλη η ισχυς αυτου· κατηργησεν και επαταξε τον αλαζονα
και υπερηφανον εχθρον ημων και διαβολον και τον θανατον κατεπατησε και παντας
ανεστησε ζωην ημιν αιωνιον δωρησαμενος. 71 ... απολαυσωμεν παντες, αγαπητοι,
των αγαθων χαρισματων ταυτης της καλης πανηγυρεως· εισελθωμεν χαιροντες εις
την χαραν του κυριου ημων ... αρχοντες και αρχομενοι ... πρεσβυτεροι μετα
νεωτερων, ανδρες και γυναικες, πλουσιοι και πενητες, δουλοι και ελευθεροι,
δοξασατε και μεγαλυνατε κυριον τον θεον ημων και την λαμπραν ταυτην ημεραν
και φαιδραν εορτην υμνησατε και θαυμασατε και τιμησατε, νηστευοντες και
κοπιασαντες ... εορτασατε σημερον. πλουσιοι και πενητες μετα αλληλων χορευσατε,
εγκρατεις και ραθυμοι την ημεραν τιμησατε, νηστευσαντες και μη νηστευσαντες
ευφρανθητε σημερον· η τραπεζα γεμει· μηδεις εξελθηι πεινων και στερουμενος·
παντες απολαυσατε του πλουτου της χρηστοτητος, οτι το πασχα ημων υπερ ημων
ετυθη Χριστος· παντες αντλησατε εκ της ακενωτου πηγης του σωτηρος θεου και
1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ευφρανθητε· γευσασθε και ιδετε οτι Χριστος ο κυριος· θεος κυριος και επεφανεν
ημιν· μηδεις θρηνειτω πενιαν· εφανη γαρ η κοινη βασιλεια· μηδεις οδυρεσθω
πταισματα· συγγνωμη γαρ απο του ταφου ανετειλε· μηδεις φοβεισθω τον θανατον·
72 ηλευθερωσε γαρ ημας ο του σωτηρος θανατος. εσωσε γαρ ημας Χριστος ο θεος και
του ᾅδου ερρυσατο· εξηρπασεν ημας εκ της καταδυναστειας του διαβολου και της
δουλειας αυτου ηλευθερωσεν· επικρανθη ο ᾅδης γευσαμενος της τιμιας και αγιας
σαρκος του δεσποτου καθως Ἡσαΐας προειπεν· επικρανθη ο Ἅιδης συναντησας σοι
κατω· επικρανθη· και γαρ κατηργηθη· επικρανθη· και γαρ ενεπαιχθη· επικρανθη· και
γαρ εδεσμευθη· ελαβε σωμα και θεωι περιετυχεν· ελαβεν οπερ εβλεπε και πεπτωκεν
οθεν ουκ εβλεπε· κατεπιεν ο θανατος αγνοων, και καταπιων εγνω ον κατεπιεν·
κατεπιεν ζωην, κατεποθη υπο της ζωης· κατεπιεν τον ενα μετα παντων, απωλεσε
τον ενα δια τους παντας. ηρπασεν ως λεων, συνεθλασθη δε τους οδοντας. δια της
αμαρτιας ο θανατος ισχυεν· εν Χριστωι δε αμαρτιαν μη ευρων ανενεργητος εμεινεν.
ευκαιρον ουν ειπειν· που σου, θανατε, το κεντρον, που σου, ᾅδη, το νικος; ανεστη
Χριστος και συ καταβεβλησαι· ανεστη Χριστος και χαιρουσιν αγγελοι· ανεστη
Χριστος και πεπτωκασι δαιμονες. 73 ανεστη Χριστος και φθορας ελυτρωθημεν·
ανεστη Χριστος και καταρας ερρυσθημεν· ανεστη Χριστος και ημεις συνανεστημεν·
ανεστη Χριστος και ημεις εζωωθημεν· Χριστος εκ νεκρων αναστας απαρχη των
κεκοιμημενων εγενετο· αυτωι η δοξα και το κρατος και η προσκυνησις και η
μεγαλοσυνη νυν και αει και εις τους αιωνας των αιωνων. αμην.

Oratio in resurrectionem domini
Λαμπρα και μεγαλη και θαυμαστη η παρουσα ημερα, και χαρας οντως και
ευφροσυνης ημερα και ανεσεως και θυμηδιας πνευματικης και αγαλλιασεως, ημερα
ελευθεριας και φωτισμου και αγιασμου, ημερα καταλλαγης και ειρηνης και
σωτηριας και βοηθειας των ημετερων ψυχων. εν ταυτηι συνηγειρεν ημας ο Χριστος
ερριμμενους τηι αμαρτιαι, εν ταυτηι συνεζωοποιησε νενεκρωμενους τοις
παραπτωμασιν, εν ταυτηι τον παραδεισον ανεωιξεν ημιν ον εκλεισεν η των
προπατορων ημων παρακοη και παραβασις, εν ταυτηι του τιμιου και ζωοποιου αυτου
σωματος τε και αιματος απολαυειν ημας ηξιωσε, δι' ων καθαιρομεθα και
φωτιζομεθα και αγιαζομεθα· λυτρον γαρ εδωκεν εαυτον ο Χριστος υπερ ημων, και
προηγαγεν ημας εκ του θανατου εις την ζωην, απο σκοτους εις φως, απο της
δουλειας εις ελευθεριαν, απο της εχθρας εις γνησιευουσαν φιλιαν· «εξηγορασεν
ημας εκ της καταρας « και της αμαρτιας «γενομενος υπερ ημων καταρα « ινα την
υιοθεσιαν απολαβωμεν, ινα μηκετι ωμεν δουλοι αλλ' ελευθεροι, μηκετι εμπαθεις
αλλ' απαθεις, μηκετι φιλοκοσμοι αλλα φιλοθεοι, μηκετι «κατα σαρκα περιπατουντες
αλλα κατα πνευμα «· ηγιασεν και εδοξασεν ημας εν πνευματι αγιωι «ινα εν καινοτητι
ζωης περιπατησωμεν «. «τι ανταποδωσομεν τωι κυριωι περι παντων ων ημιν
ανταπεδωκε «, τι ανταποδωσομεν τηι υπερβαλλουσηι του θεου δωρεαι τε και χαριτι;
ευχαριστησωμεν και προσκυνησωμεν και προσενεγκωμεν αυτωι τα μυρα και τους
υμνους ως δωρα μετα φοβου και ευλαβειας και ταπεινωσεως· φιλανθρωπος γαρ εστι
και συμπαθης ο δεσποτης, και παντα προσδεχεται ει και μικρα εισι και ευτελη τα
παρ' ημων αυτωι προσαγομενα. αγαπησωμεν, αδελφοι μου, τον αγαπησαντα κυριον
κατα χαριν ημας, αποθανωμεν υπερ του αποθανοντος υπερ ημων δωρεαν,
2
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

πορευθωμεν οπισω των αγιων αυτου εντολων, «καθαρισωμεν εαυτους απο παντος
μολυσμου σαρκος και πνευματος «, προσαξωμεν τωι θεωι ημων πραξεις αγαθας,
πιστιν, αγαπην, ελπιδα, υπομονην, συντριμμον καρδιας, κατανυξεως δακρυα,
συνειδησεως καθαρσιν, νεκρωσιν πασης αμαρτιας και επιθυμιας κακης·
δουλευσωμεν τωι κυριωι μετα συνεσεως και καρτεριας και επιμονης, ενστερνισωμεθα
το φιλτρον του αληθινου θεου και σωτηρος ημων, αισωμεν αυτωι ᾆσμα καινον,
παντες αισωμεν, κροτησωμεν ψαλμικως τας χειρας και αλαλαξωμεν τωι θεωι εν φωνηι
αγαλλιασεως οτι «κυριος υψιστος φοβερος βασιλευς επι πασαν την γην «. «μεγας
κυριος και της μεγαλοσυνης αυτου ουκ εστι περας «, μεγας κυριος και μεγαλη η
ισχυς αυτου· κατηργησε γαρ και επαταξε τον εχθρον και διαβολον, και τον θανατον
κατεπατησε, και παντας ανεστησε ζωην αιωνιον δωρησαμενος. εισελθωμεν
χαιροντες εις την χαραν του κυριου ημων, ως δουλοι ευγνωμονες απολαυσωμεν
παντες των αγαθων χαρισματων ταυτης της καλης πανηγυρεως, αρχοντες και
αρχομενοι, δουλοι και ελευθεροι, ανδρες και γυναικες, πρεσβυτεροι και νεωτεροι.
δοξασατε κυριον τον θεον ημων, και την λαμπραν ταυτην ημεραν υμνησατε και
μεγαλυνατε και θαυμασατε, νηστευοντες και μη νηστευοντες ευφρανθητε σημερον,
εγκρατεις και ραθυμοι την ημεραν τιμησατε, πλουσιοι και πενητες μετ' αλληλων
χορευσατε. η τραπεζα γεμει, τρυφησατε παντες· η τραπεζα γεμει, μηδεις εξελθηι
πεινων και στερουμενος· παντες απολαυσατε του πλουτου της χρηστοτητος, οτι «το
πασχα ημων υπερ ημων ετυθη Χριστος «, παντες αντλησατε εκ της ακενωτου πηγης
του σωτηρος θεου και ευφρανθητε· «γευσασθε και ιδετε οτι χρηστος ο κυριος « θεος
Ἰησους Χριστος ος και επεφανεν ημιν. Μηδεις θρηνειτω τα πταισματα, συγγνωμη
γαρ απο του ταφου ανετειλε· μηδεις φοβεισθω τον θανατον, ηλευθερωσε γαρ ημας ο
του σωτηρος θανατος· εσωσεν ημας και εκ του Ἅιδου ερρυσατο· εξηρπασεν εκ της
καταδυναστειας του διαβολου και της δουλειας αυτου ηλευθερωσεν. επικρανθη ο
Ἅιδης γευσαμενος της τιμιας και αγιας σαρκος του δεσποτου, καθως Ἡσαΐας
προανεφωνησεν «ο Ἅιδης « λεγων «επικρανθη συναντησας σοι κατω «. επικρανθη
επειδη κατηργηθη· επικρανθη επειδη ενεπαιχθη· επικρανθη· και γαρ εδεσμευθη·
ελαβε σωμα και θεωι περιετυχεν, ελαβεν οπερ εβλεπε και πεπτωκεν οθεν ουκ εβλεπε.
κατεπιεν ο θανατος αγνοων, καταπιων δε εγνω ον κατεπιε· κατεπιε ζωην, κατεποθη
δε υπο της ζωης· κατεπιε τον ενα μετα παντων, απωλεσε δε δια τον ενα τους παντας·
«ηρπασεν ως λεων «, συνεθλασθη δε τους οδοντας. δια της αμαρτιας ο θανατος
ισχυεν, εν τωι Χριστωι δε αμαρτιαν μη ευρων ανενεργητος εμεινε. «που σου, θανατε,
το κεντρον; που σου, Ἅιδη, το νικος; « ανεστη Χριστος και συ καταβεβλησαι· ανεστη
Χριστος και χαιρουσιν αγγελοι και πεπτωκασι δαιμονες· ανεστη Χριστος και φθορας
ελυτρωθημεν και καταρας ερρυσθημεν· ανεστη Χριστος και ημεις συνανεστημεν και
ζωης ηξιωθημεν. «Χριστος εκ νεκρων αναστας απαρχη των κεκοιμημενων εγενετο
«· αυτωι η δοξα εις τους αιωνας των αιωνων. αμην.

3
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


