Homilia in illud: Euntem autem illo
Του αυτου Ἀθανασιου, αρχιεπισκοπου Ἀλεξανδρειας, εις το·
«πορευομενου δε αυτου υπεστρωννυον τα ιματια αυτων εν τηι οδωι·» «ο
δε πλειστος οχλος» εχαιρε «χαραν μεγαλην» και εκραζεν· «ωσαννα εν
τοις υψιστοις.»
1.1 Ἐαν τα καθ' εκαστα των εξ αρχης γενομενων πραγματων σκοπησωμεν, απειρα
εστιν. ει ουν των βλεπομενων και γενομενων παρα του θεου μνησθηναι τις ου
δυναται, πως αν τα κεκρυμμενα αυτου κατα νοησαι τις δυνηθειη; 1.2 «τα γαρ
πλειονα,» φησι, «των εργων του θεου εν αποκρυφοις εστιν.» ουκουν εστιν εργα του
θεου αορατα ατινα «εν αποκρυφοις» τυγχανει, περι ων και ο θεσπεσιος αποστολος
συμμαρτυρει και λεγει· «τα γαρ αορατα αυτου απο κτισεως κοσμου τοις ποιημασι
νοουμενα καθοραται.» αληθως γαρ «ως ανεξερευνητα τα κριματα αυτου και
ανεξιχνιαστοι αι οδοι αυτου.» 1.3 αμελει και ο προφητης της αυτης εχομενος
γνωμης ελεγε· «κατενοησα τα εργα σου και εξεστην.» 1.4 ζητησωμεν ουν και ημεις
«πρωτον την βασιλειαν αυτου, και» ουτω «ταυτα παντα προστεθησεται» ημιν· ουτω
γαρ και ο κυριος ημων Ἰησους ο χριστος εν ευαγγελιοις διδασκει λεγων· «ζητειτε και
ευρησετε.» 1.5 ζητουμεν δε ημεις ου μαργαριτας ουδε υακινθους, απερ οι απει
ροκαλοι τεθαυμακασιν· αλλα ζητουμεν «θεου σοφιαν εν μυστηριωι, την
αποκεκρυμμενην,» «ην ουδεις των αρχοντων του αιωνος τουτου εγνωκεν· ει γαρ
εγνωσαν,» φησιν, «ουκ αν τον κυριον της δοξης εσταυρωσαν.» 1.6 αυτη δε εστιν η
σοφια, περι ης και ο Σολομων ελεγεν εν προφητειαι· «εξαποστειλον μοι την των σων
θρονων παρεδρον σοφιαν·» 1.7 οτι δε ο Χριστος και σοφια κηρυσσεται, μαρτυρησει
μοι ο Παυλος λεγων· «Χριστος θεου δυναμις και θεου σοφια.» 1.8 «ζητειτε ουν
πρωτον την βασιλειαν και την δικαιοσυνην αυτου και» ουτω «ταυτα παντα προσ
τεθησεται υμιν.» 1.9 τα γαρ επομενα των ηγουμενων δευτερα τυγχανει· καν γαρ εχηι
λογον η κατα τον νομον σκια, αλλα των μελλοντων αγαθων αρραβων εστιν. 2.1
Ἰουδαιοι τοιγαρουν μεχρι σημερον τωι γραμματι μαλλον η τωι πνευματι προσεχοντες
επλανηθησαν. ακουε γαρ αυτων λεγοντων· «ουτος ο ανθρωπος τον νομον ηλθε
καταλυσαι και τα σαββατα.» 2.2 αλλ' εαν πτωχος λεγηι κατα χρηματων, ου
πιστευθησεται· ουδ' αν ακολαστος περι σωφροσυνης, αληθης αυτου εσται η
μαρτυρια. 2.3 ου γαρ εκ δια θεσεως περι τουτων διαβεβαιουνται· ο μεν γαρ το μη
εχειν καταπο φαινεται του πλουτου· ο δε μη ενεργησας τηι εγκρατειαι, μηδε μετα
πονου σωφροσυνην ασκησας, χλευαζει τους επιποθουντας. 2.4 αμελει ο κυριος και
σωτηρ ημων Ἰησους ο χριστος διελεγχων αυτων την ανοιαν ελεγεν· «ουκ ηλθον
καταλυσαι τον νομον ουδε τους προφητας αλλα πληρωσαι.» 2.5 διο και ο μακαριος
Παυλος γραφει λεγων· «πληρωμα ουν νομου ο Χριστος εις δικαιοσυνην παντι τωι
πιστευοντι.» 2.6 κατα σκεψωμεθα ουν βαθυτερον περι των μαθητων, αγαπητοι·
κατασκεψωμεθα δε εν τηι κυριως και ανευ προσθηκης σοφιαι καλουμενηι. 2.7 αυτη
γαρ γνωσιν εχει θειων μυστηριων· αυτη εν τηι διανοιαι ημων ως εν οικωι κατοικει,
εαν μαλιστα καθαρος τυγχανηι, περι τα νοητα ασχολουμενος. 2.8 «εις» γαρ
«κακοτεχνον ψυχην ουκ εισελευσεται σοφια ουδε κατοικησει εν σωματι καταχρεωι
αμαρτιας.» «καθαρισωμεν» ουν «εαυτους, αγαπητοι, απο παντος μολυσμου,» ψυχης
και σωματος. 2.9 ακουσωμεν του προφητου βοωντος· «αγνισατε χειρας, αμαρτωλοι,
καθαρισατε καρδιας, διψυχοι.» 2.10 ουτω γαρ τις δυνηθειη και τα αισθητα
 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

δοκιμαζειν και τα νοητα κατεχειν και τα μεν αιρεισθαι, των δε πορρω γενεσθαι; 2.11
ως «δοκιμοι τραπεζιται» το καλον εκλεξωμεθα, «απο παντος ειδους πονηρου
απεχομεθα.» τοις ουν καλοις ως αναγκαιοις προσελ θωμεν, τοις δε αδιαφοροις οσον
η χρεια απαιτει. 2.12 ο γαρ πλουτος τωι ιδιωι λογωι ουδε αγαθος ουτε φαυλος
τυγχανει, αλλα τηι προαιρεσει του χρωμενου εις εκατερα κρινεται. 2.13 αυτικα ο
μεγας Ἀβρααμ πλουσιος σφοδρα ετυγχανεν, αλλ' ου δια τουτο της αρετης εξεκλινεν.
2.14 ομοιως δε και ο πτωχος Λαζαρος εν πενιαι ων εις ανδρειαν και μεγαλοψυχιαν τηι
σοφιαι και τωι λογισμωι ενηλειφετο. 2.15 ουκουν, ως εφην, ουτε η πενια καλον ουτε ο
πλουτος φαυλος, αλλ' η χρησις μετα της διαθεσεως του χρωμενου. 2.16 αμελει του
πιστου ολος ο κοσμος των χρηματων· του δε απιστου ουδε οβολος. τωι μεν γαρ πιστωι
τα παντα υποτετακται και δουλα τα παντα τυγχανει. επειδη και παντων αρχει και
παντων καταφρονει. 2.17 ο δε απιστος παντων εστι δουλος κυριευομενος υπο του
μαμωνα· μηδενος αρχων αλλα μαλλον αρχομενος. 2.18 και παντα μεν τα του θεου
ποιηματα καλα· η δε των χρωμενων διαθεσις πολυ το διαφορον εχει. 3.1 Ἀμελει ο
σοφος εκκλησιαστης μετα σοφιας τοις πασι τον νουν εαυτου επιστησας κατεσκεψατο
και διεγνω, πως πλουτωι χρησηται, πως πενιαν ενεγκηι, πως νοσον υπομεινηι, πως δε
υγιειαν καταμιξηι. αυται δε εισιν αι αρεται, αιτινες την επιμελειαν τωι ανθρωπινωι
γενει ποιουνται. 3.2 απεναντιως δε τοις ειρημενοις ο μη σοφος διατεθησεται. τουτο
δε εστι το «περισπασμον πονηρον» δεδοσθαι «τοις υιοις των ανθρωπων» παρα του
θεου, ινα εκ του επιπονου μοχθου και της εν τοις ορωμενοις αμηχανιας επι την του
θεου προνοιαν και σοφιαν κα ταφυγωσι. 3.3 τουτου χαριν «περισπασμον «πονηρον»
δεδωκεν ο θεος τοις υιοις των ανθρωπων», τουτεστιν επιπονον. 3.4 οτι δε το
«πονηρον» επιπονον εστιν, ακουε το εν τωι Ἰωβ γεγραμμενον. φησι γαρ· «επαισεν
τον Ἰωβ ελκει πονηρωι», τουτεστιν επιπονωι. και αι πληγαι Αιγυπτου πονηραι
κεκληνται, τουτεστιν επιπονοι. 3.5 ινα και την διανοιαν εαυτων κινησωσιν οι
ανθρωποι επι τα θεια λογια και εν τουτοις αει φρονιμω τεροι γενομενοι, επιστησωσι
τον νουν εαυτων τωι ζωιοποιωι πνευματι. οιδατε γαρ, οτι «το μεν γραμμα αποκτενει,
το δε πνευμα ζωιοποιει.» 3.6 πονωι ουν και ασκησει την της αρετης ωφελειαν
ασπασωμεθα. πονωι γαρ το καλον κατορθουται, ως και ο μακαριος Παυλος γραφει
λεγων· «εν θλιψεσιν, εν αναγκαις, εν πληγαις, εν ακαταστασιαις» και τα εξης. 3.7
και παλιν ο αυτος φησι· «παντα στεγω, παντα υπομενω,» «ινα μη τινα εκκοπην
δωμεν τωι ευαγγελιωι του Χριστου.» 4.1 Ταυτα δε προεθηκαμεν τωι λογωι, επειδη το
αναγνωσμα δοκει τινα εχειν λογον. φησι γαρ· «πορευομενου δε αυτου
υπεστρωννυον τα ιματια αυτων εν τηι οδωι,» ινα τον Ἰησουν επιβιβασαντες τωι πωλωι
αρξωνται πορευεσθαι. τουτο δε ημας το ευαγγελικον διδασκει ρητον. 4.2 και ποσα
ολως οι αποστολοι ειχον εαυτων ιματια, ωστε τα μεν αυτων επιρριπτειν τηι ονωι, ινα
επιβιβασωσι τον Ἰησουν, τα δε υποστρωννυειν εν τηι οδωι· ακτημονες ανδρες και τα
παντα καταλελοιποτες και μετα των αλλων παντων και ταυτην την εντολην
φυλαξαντες το «μητε δυο χιτωνας εχειν;» 4.3 τις δε και η τοσαυτη υδαροτης, ωστε
βαδιζοντος ονου μη θελειν επιβαινειν χαμαι, αλλ' επι ιματιων; ταυτα δε
εκδιηιτημενων εστι και τρυφωντων. 4.4 αρα και ο Ἰησους τρυφηι εσχολαζεν, ινα μη
βουληθηι εποχουμενου αυτου χαμαι πατειν την ονον; αγαπητοι, ουκ εστι τρυφωντων
το διδασκαλιον. 4.5 αλλ' ουδε των πωποτε τις ιστορηται τουτο ποιησας, ουδε γαρ ο
παρ' Ἕλλησι Ναβουχοδονοσορ τουτο πεποιηκεν· ουδε ο τουτον διαδεξαμενος
Βαλτασαρ· ουτε μην ο μεγας Σολομων, οτε ην εν τηι βασιλειαι αυτου. 4.6
προειρηκαμεν γαρ, οτι εγινωσκε, «πως χρησηται τωι πλουτωι, πως πενιαν ενεγκηι»
και τα εξης. 4.7 αυτου γαρ εστιν ακουσαι λεγοντος· «κυριε, μη μοι δωις πλουτον μηδε
 
 
 
 

2

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

πενιαν, αλλα μετρησον μοι τα δεοντα και τα αυταρκη.» 4.8 σοφιας δε μαλλον
επεμελειτο. διο βοαι και λεγει· «ειλομην αυτην εχειν αντι» χρυσιου και αργυριου,
«υπερ υγιειαν και ευμορφιαν ηγαπησα αυτην.» 4.9 ποθεν δε και τοσαυτα ιματια τοις
μαθηταις, ωστε απο Βηθανιας εως εισελθηι εις Ἱεροσολυμα υποστρωννυναι τηι ονωι
βαδιζουσηι; 5.1 Ἀλλα νυττει με ο λογος ελθειν επι την αναγωγην και εκζητησαι τα
αποστολικα ιματια. επαναγαγωμεν ουν εαυτους εκ της γης ολιγον. 5.2 φημι τοινυν
τα υποστρωννυμενα ιματια <εν> τηι οδωι τα ηθικα ειναι παιδευματα, ριπτομενα υπο
τους ποδας αυτου. 5.3 ταυτα δε εστι το «ου πορνευσεις, ου μοιχευσεις, ου φονευσεις,
ου κλεψεις, ου ψευδομαρτυρησεις, τιμα τον πατερα σου και την μητερα σου» και τα
τουτοις ομοια παραγγελματα. 5.4 μηκετι ουν χαμαι πατωμεν. ιματιων γαρ
αποστολικων ημιν υπεστρω μενων χαμαι πατειν ουκ οφειλωμεν, ινα μη τους ποδας
εαυτων της ψυχης μολυνωμεν απο του χου της γης, αλλα και εαν τις ημας επι τουτο
προσ καλεσηται, ειπωμεν αυτωι· «ενιψαμην τους ποδας μου, πως μολυνω αυτους;»
5.5 και ταχα δια τουτο νιπτει <ο> Ἰησους των μαθητων τους ποδας, ινα, ηνπερ ειχον
προτερον κονιν αποβαλοντες, μηκετι χαμαι πατωσι μηδε μολυνωσιν εαυτων τους
ποδας απο του χου της γης, αλλα καθαροι γενομενοι επι ιματιων επιβαινωσιν. 5.6
«ως ωραιοι» γαρ, φησιν, «οι ποδες των ευαγ γελιζομενων τα αγαθα.» περιζωσωμεθα
ουν και ημεις «τας οσφυας της διανοιας» ημων και υποδησωμεθα «τους ποδας ημων
εν ετοιμασιαι του ευαγγελιου της ειρηνης.» 5.7 συνεβη γαρ ημας ποτε και γης
πειραθηναι, οτε κατα τον καιρον της αιχμαλωσιας εξηιχμαλωτισθημεν εις την γην
των Χαλδαιων. δια τουτο γαρ και ο προφητης στεναζων ελεγεν· «η τρυφερα μου
επορευθη οδους τραχειας.» 5.8 προ γαρ της παρουσιας του σωτηρος πειραν ελαβεν ο
πους της τρυφερας ψυχης βαινειν επι της γης. 5.9 οτε δε επεδημησεν ο κυριος και
σωτηρ ημων Ἰησους ο χριστος «κηρυξαι τοις αιχμαλωτοις αφεσιν,» τοτε εβαλεν
«υδωρ εις τον νιπτηρα» και αποτιθεται «τα ιματια» και «λεντιον» περιζωννυται και
νιπτει «των μαθητων τους ποδας» και μετα το νιψαι αυτων τους ποδας ενδιδυσκεται
«τα ιματια αυτου» και ενδεδυμενος συνεστιαται αυτοις. 5.10 ωστε δια τουτο υπ
εστρωσαν τα ιματια αυτων οι μαθηται εν τηι οδωι, ινα μη επι της γης βαινωμεν, μηδε
επι τωι στηθει και τηι κοιλιαι πορευωμεθα, αλλ' αντι του το στηθος ημων επι της γης
επανακλινεσθαι επανακλινωμεν μαλλον αυτο, ως Ἰωαννης, επι το στηθος του
Ἰησου. 5.11 καν γαρ ετι επι της γης ο τοιουτος διατριβηι, ουκ εχει τους ποδας
συρομενους επι της γης, αλλ' ως ο Παυλος επι της γης περιπατων «εν ουρανοις το
πολιτευμα εχει.» 6.1 «Ἐπεκαθισαν» ουν, φησι, «τον Ἰησουν επι τον πωλον.» «και
πορευομενου αυτου υπεστρωσαν τα ιματια αυτων εν τηι οδωι.» «οι δε οχλοι οι προ
αγοντες αυτον και οι ακολουθουντες εκραζον λεγοντες· ωσαννα τωι υιωι ∆αυιδ,
ευλογημενος ο ερχομενος εν ονοματι κυριου.» 6.2 θαυμα καινον και παραδοξον,
αγαπητοι. αρα γαρ πληθος ην μαθητων μετα του Ἰησου, ουχ οι δωδεκα ησαν μονοι;
και πως πληθος ενταυθα σημαινει το ευαγγελιον; 6.3 αλλα ταχα και αγγελοι αυτωι
συμπαρησαν και δυναμεις θειαι αυτωι εμαθητευον; προ γαρ Πετρου και Ἰωαννου και
των λοιπων Γαβριηλ αυτωι μαθητευεται. 6.4 αυτος γαρ εστιν ο αποσταλεις προς την
εκ σπερματος ∆αυιδ μεμνηστευμενην παρθενον Μαριαν. αυτος εστιν ο λεγων· «αρον
το παιδιον και φευγε εις Αιγυπτον.» 6.5 αυτος εστιν ο ειρηκως· «πνευμα αγιον
επελευσεται επι σε και δυναμις υψιστου επισκιασει σοι.» 6.6 αυτος εστιν ο και εν τωι
μνημειωι αποκυλισας τον λιθον. αυτος εστιν ο και ταις γυναιξιν ευαγγελισαμενος
και ειπων· «ουκ εστιν ωδε, ον ζητειτε· ανεστη εκ των νεκρων, ωσπερ ειρηκε.» 6.7
«δευτε», φησιν, «ιδετε τον τοπον οπου εκειτο» ο κυριος. «ιδου προαγει υμας εις την
Γαλιλαιαν, εκει αυτον οψεσθε.» 6.8 διο και ο προφητης προ πολλου βοαι λεγων·
 
 
 
 

3

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

«Γαλιλαια των εθνων, ο λαος ο καθημενος εν σκοτει, ιδετε φως μεγα.» 6.9 και
αγγελοι ουν αυτωι μαθητευομενοι διακονουσι· «και ιδου», φησιν, «προσηλθον οι
αγγελοι και διηκονουν αυτωι.» και παντες αυτωι μαθητευοντες χαιρουσιν· «ηρξαντο»
γαρ, φησιν, «οι οχλοι και απαν το πληθος των μαθητων χαιρειν χαραν μεγαλην.» 7.1
Ζητω ουν επι τινι χαιρουσιν οι μαθηται και αι θειαι δυναμεις και «χαιρουσιν
αινουντες τον θεον φωνηι μεγαληι.» 7.2 αρα οτι ο κυριος επι ψιλου οναριου
εκαθεσθη; και δια τουτο χαιρουσιν οι μαθηται και αι θειαι δυναμεις, οτι ο κυριος επι
οναριου επωχειτο; 7.3 τις η τοσαυτη απειροκαλια; εαν τις επι ονου καθεσθηι, χαρας
αξιον εστι; και επι τουτωι τις οφειλει χαιρειν, και ταυτα οι του κυριου μαθηται; 7.4
εγω ουκ οιμαι δια τουτο χαιρειν του Ἰησου τους μαθητας, μαλιστα και αγγελων
συνοντων αυτοις καθως υπεθεμεθα. εκεινοι γαρ ισασι, δια ποια πραγματα χαιρουσι.
7.5 παντως γαρ ορωσι τινα πραγματα, εφ' οις αξιον ην αυτοις χαιρειν. προσχες γαρ,
τι φησι το ευαγγελιον· οτι εχαιρον «επι πασων ων ειδον δυναμεων.» 7.6 ει δε
δυναμεις εθεωρουν οι μαθηται εν τωι επικαθησθαι τηι ονωι τον Ἰησουν, ουκ ην ψιλον
το πραγμα, αλλα δια της ιστοριας εθεωρουν τινα μυστηρια και δυναμεις θειας. 7.7
ακουε γαρ του σωτηρος λεγοντος οτι «χαρα γινεται εν ουρανωι επι ενι αμαρτωλωι
μετανοουντι η επι ενενηκοντα εννεα δικαιοις οιτινες ου χρειαν εχουσι μετανοιας.»
7.8 διο και εν ετερωι εδιδασκεν αυτους λεγων εν παραβολαις· «ανθρωπος τις εχων
εαυτου εκατον προβατα, εαν πλανηθηι εν εξ αυτων, ουχι αφιησι τα ενενηκοντα
εννεα τα μη πεπλανημενα και πορευεται ζητων το πεπλανημενον; και ευρων αυτο
χαραι χαιρει επ' αυτωι μαλλον η επι τοις ενενηκοντα εννεα τοις μη πεπλανημενοις.»
τα γαρ μη πεπλανημενα «χρειαν ουκ εχουσι μετανοιας.» 7.9 ουτος ουν ο πωλος και
«προβατον» καλειται και «υιος νεωτερος.» «προβατον» γαρ, φησι, «πλανωμενον
εγενηθη ο λαος μου.» 7.10 και παλιν· «εγνω βους τον κτησαμενον και ονος την
φατνην του κυριου αυτου.» και· «ο υιος μου ουτος», «ο νεωτερος,» «απολωλως ην
και ευρεθη, νεκρος ην και ανεζησεν.» 8.1 Ταυτα ουν παντα εις εαυτον αναδεξαμενος
ο κυριος· τον ανθρωπον ενεδυσατο και «ως προβατον επι σφαγην ηχθη» και επι
οναριου επεκαθεσθη και «απεθανε» και «εταφη κατα τας γραφας.» 8.2 και το μεν
σωμα αυτου εκειτο εν τωι μνημειωι, η δε θεοτης εσκυλευσε τον ᾅδην. και ελυσε τους
πεπεδημενους και ελυτρουτο τους αιχμαλωτους και εζωιοποιει τους τεθα
νατωμενους. 8.3 δια γαρ τουτο και επι τον σταυρον ανερχεται θριαμβευων τον
εχθρον και γενομενος υπερ ημων καταρα και στεφανουμενος υπερ ημων εξ
ακανθων, ινα της γενομενος καθ' ημων αποφασεως ελευθερωσηι. 8.4 λελεκται δε τωι
Ἀδαμ οτι «ακανθας ανατελει σοι» η γη. διο τον εξ ακανθων στεφανον αναδεχεται
και καλαμον τηι δεξιαι χειρι κατεχειν παρεσκευασαν, ινα δια τουτου του οφεως
ραιδιως την αναιρεσιν ποιησηται. 8.5 ουτω γαρ παλιν αντι του ιου του οφεως, ου
μετελαβεν Ἀδαμ εν τωι παραδεισωι, αυτος υπερ ημων «χολην μετ' οξους» ποτιζεται·
και αντι της πλευρας, εξ ης εξηλθεν Ευα, αυτος την εαυτου πλευραν παρεσχεν εις
σφαγην. 8.6 γυνη Ευα, γυνη Μαρια, εξ ης εγεννηθη ο Χριστος. ανθρωπος ο Ἀδαμ,
ανθρωπος, ον εφορεσεν ο Χριστος. παραδεισος, εξ ου εξεβληθη ο Ἀδαμ, παραδεισος,
ον ηνεωιξε τωι ληιστηι ο Χριστος. 8.7 ουτος ουν ο πωλος «ο εις αμαρτωλος εστιν ο
μετανοων,» ον ελυσεν ο κυριος «εκ των του διαβολου παγιδων», περι ου χαρα
γινεται ου μονον επι της γης αλλα και εν τοις ουρανοις. 8.8 μετα ουν το λυθηναι τον
πωλον υπο των μαθητων φερουσιν αυτον προς τον Ἰησουν και «χαιρουσι χαραν
μεγαλην.» ετι μην και αγγελοι και αι θειαι δυναμεις χαιρουσιν επι τωι απολωλοτι και
ευ ρεθεντι. 8.9 ο ουν επιμελως προσεχων τοις λεγομενοις και τους ευαγγελικους
λογους μυστικως αναγινωσκων οψεται ως ο πωλος ουτος ο αμαρτωλος Ἀδαμ εστιν.
 
 
 
 

4

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

εαν δε λεγω Ἀδαμ, πασα η ανθρωποτης εστιν. 8.10 ουτος ουν ο πωλος προ της του
σωτηρος επιδημιας θηριοις ην υποβεβλημενος καθως και προ τουτου υπεθεμεθα.
θηρια δε λεγω πασαν την αντικειμενην δυναμιν και αυτον τον μεγαλοδαιμονα
σαταναν. 9.1 Ὅτε ουν επεδημησεν ο κυριος προς ημας και «δεδωκεν ημιν εξουσιαν
ωστε πατειν επανω οφεων και σκορπιων και επι πασαν την δυναμιν του εχθρου,»
τοτε και ημεις θαρρουντες λεγωμεν συν τωι προφητηι· «ου παραδωσεις τοις θηριοις
ψυχην εξομολογουμενην σοι.» 9.2 «συνεθλασε» γαρ <ο> κυριος «τας κεφαλας των
δρακοντων.» διο και ο προφητης βοαι λεγων· «επ' ασπιδα και βασιλισκον επιβησηι και
καταπατησεις λεοντα και δρακοντα.» 9.3 εκυριευσαν ουν ουτοι, ως προειπον, του
πωλου. και ουτοι ησαν οι δησαντες αυτον και οι καταδουλωσαντες αυτον. 9.4 οιμαι
γαρ και τον προφητην Ἠσαΐαν δια τουτο λεγειν· «λεων και σκυμνος, λεοντες
εκειθεν και ασπιδες και εκγονα ασπιδων πετωμενα, οι εφερον επι ονων και
καμηλων τον πλουτον αυτων.» 9.5 παιδευσαι ουν ημας βουλομενος ο προφητης τας
αντικειμενας δυναμεις δια των θηριων εγνωρισεν· αιτινες αντικειμεναι δυναμεις
τον εαυτων ολεθριον πλουτον εφορτιζον την ανθρωποτητα. 9.6 τις δε εστιν ο
πλουτος του διαβολου; η κακια και η ειδωλολατρια και η ηδονη και η αφροσυνη και
πασα αμαρτια. 9.7 τουτον γαρ αυτον τον πλουτον η ονος και ο πωλος κατα πολλην
την αναγκην εβασταζε και εδεδετο τοις της αμαρτιας δεσμοις. 9.8 ουδεν γαρ
αμαρτιας βαρυτερον εστι. διο και μολυβδωι εικασται παρα τωι προφητηι. απο ουν
τουτων απαντων Ἰησους ημας επιδημησας ηλευθερωσε και αποφορτισας τον
εκεινων πλουτον και λυσας επεκαθεσθη τωι πωλωι. 9.9 διο και οι μαθηται ριπτουσιν
επ' αυτον τινα των ιματιων, τινα δε και υποστρωννυουσιν εν τηι οδωι. 10.1 Ταυτα δε
εισι τα ηθικα παιδευματα ως προειπομεν. χαιρουσιν ουν οι μαθηται χαραν μεγαλην.
και γαρ κατα αληθειαν χαρας εστιν αξιον μεγαλης επι τουτοις πασιν, οις ο Ἰησους
επιδημησας ευεργετησε την ανθρωποτητα. 10.2 επιμεληθωμεν ουν και ημεις των της
διανοιας οφθαλμων και γενωμεθα μαθηται της σοφιας, οπως ιδωμεν τας δυναμεις
τας καθ' εκαστην ωραν διακονουσας τωι Ἰησου. 10.3 τηλικουτων ουν αγαθων
καταξιωθεντες χαιρωμεν και ημεις χαραν μεγαλην, διοτι κατηξιωσεν ο κυριος και
σωτηρ ημων Ἰησους ο χριστος επιδημησαι προς ημας και παθειν υπερ ημων. 10.4
ανεστη τριημερος εκ των νεκρων σκυλευσας τον ᾅδην, τον εχθρον καταπατησας, της
θλιβουσης ημας αμαρτιας τα δεσμα διαρρηξας. 10.5 διο και «συνηγειρεν ημας και
συνεκαθισεν εν τοις επουρανιοις,» «εν δεξιαι της μεγαλωσυνης» του πατρος, «οπου
προδρομος υπερ ημων ανηλθεν αυτος ο Χριστος» «αιωνιαν λυτρωσιν ευραμενος.»
10.6 ειπωμεν ουν και ημεις μεγαληι τηι φωνηι· «ωσαννα εν τοις υψιστοις,
ευλογημενος ο ερχομενος εν ονοματι κυριου.» 10.7 προσκυνησωμεν ουν πατερα συν
υιωι και αγιωι πνευματι· τρεις μεν υποστασεις κηρυττοντες μιαν θεοτητα
ομολογουντες. 10.8 αρετην προτιμησωμεν, αγαπητοι, και τους υπερ ταυτης πονους
εκουσιως ασπασωμεθα· εγκρατειαν ασκησωμεν, των πτωχων μνημονευσωμεν. 10.9
ουτω γαρ διαγοντες και βασιλειαν ουρανων κληρονομησωμεν εν Χριστωι Ἰησου τωι
κυριωι ημων, ωι η δοξα και το κρατος εις τους αιωνας των αιωνων. αμην.

 
 
 
 

5

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


