Fragmenta in epistulam ii ad Corinthios
{12 Kor 2,1-2} Το μη παλιν εν λυπηι προς υμας ελθειν. ει γαρ εγω λυπω υμας.
αντιπιπτον λυει δια τουτων· ινα γαρ μητις λεγηι· ει βαρυς ει και φορτικος επιδημων
τωι τηι λυπηι καταβαπτιζειν ημας ουδ' ολως παραγινεσθαι δει. φησιν ουν· και μην δια
τουτο παραγινεσθαι δει σημειον ποιουμενον με της προς εμε αγαπης υμων το την
επιτιμησιν μου δριμεως υμων καθικνεισθαι. αναγκαιως ουν προς τους αγαπωντας με
φοιτητεον, ινα και κοινωνησω του κερδους υμιν. επει γαρ η λυπη υμων αυτη χαρα
μοι και ευφροσυνη ανυπερθετος, αποδοτεον υμιν εμαυτον· ως αν συναγαλλομενους
υμας εξω της απο της υμετερας εγγινομενης μοι λυπης χαρας συνθιασωτας
λαμβανων υμας. Ειπερ η τουτων λυπη χαρας αυτωι προξενος, κοινη δε η του
διδασκαλου χαρα προς τους μαθητας, πως κεκριμενως αυτωι η παραιτησις της προς
αυτους ενδημιας; αλλα φαμεν οτι ετι ατελεστερον αυτων διακειμενων
συμπεριφερεται τηι ασθενειαι των μαθητων, και τοις φαινομενοις αυτοις
συνδιατιθησι τον λογον, ελκων αυτους πανταχοθεν ως αν δυνηται και επισπωμενος
προς το πειθηνιον εαυτωι.
{12 Kor 5,4} Ουχι διοτι δεδοικαμεν τον θανατον, επερχεται δε ημιν. δια τουτο
στεναζομεν, αλλα στεναζομεν την μετα δοξης αφθαρσιαν επενδυσασθαι
επιποθουντες.
{12 Kor 12,4} Το ουκ εξον ανθρωπωι λαλησαι ακριβεστερον οιμαι επι του μη
τινα ανθρωπων δυνασθαι τοιαυτα λαλησαι εκλαβειν–ως και εν τοις 661 Ευαγγελιοις
φησι περι αυτου του κυριου, οτι ην κατ' εξουσιαν διδασκων αλλ' ουχ ως οι
γραμματεις–η επι του μη προς ετερον εκλαλησαι τα ηκουσμενα. ει γαρ τουτο, πως
αυτος ουτος ο μηδενι ταυτα εξειπειν διατεινομενος, πολλα τουτων εν ταις
προκειμεναις επιστολαις παρατιθεται; τωι γαρ Χριστωι μη κατα την εν σαρκι
επιδημιαν μαθητευθεις πως φησιν· εγω παρελαβον απο του κυριου, και περι των
παρθενων επιταγην κυριου ουκ εχω, και αλλα τοιαυτα. αλλ' ουκ αν αλλοτε ταυτα η
τοτε ηκουσεν. πως ουν αν ουκ εξην αυτωι ερειν, ειρηκεν; ου το μη αλλοις ουν μη
εξειναι ερειν τα ηκουσμενα λεγει, αλλα τοιαυτα ειναι ταυτα φησιν, και ουτως το
μεγαλειον του μυσταγωγουντος επιφαινοντα ως μονου θεου μεγαλοπρεπειας αυτα
και ειναι και οιηθηναι, αλλ' ουκ ανθρωπινης ευτελειας και ταπεινοτητος.

 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


