Sermo in ramos palmarum Του <αυτου> Ἀθανασιου, αρχιεπισκοπου
Ἀλεξανδρειας, λογος εις τα βαΐα.
1.1 Φρικτον, αγαπητοι, μυστηριον και σημερον εν Ἰερουσαλημ γεγονε. μυστηριον δε
φημι το υπο των προφητων κηρυχθεν και υπο Χριστου τελεσθεν. 1.2 οντως γαρ
«ευλογημενος ο ερχομενος εν ονοματι κυριου» κατα τον μακαριον ∆αυιδ. και παλιν
ο αυτος· «εκ στοματος νηπιων και θηλαζοντων κατηρτισω αινον.» 1.3 την γαρ
κοινην αναστασιν του των ανθρωπων γενους πιστουμενος ο παντων δεσποτης και
δημιουργος, Ἰησους Χριστος, ο παντα δι' ημας οικονομησας προ του σωτηριου αυτου
παθους εκ νεκρων ηγειρε τον Λαζαρον. 1.4 οθεν μετα τουτο σπευδων ως λοιπον
εφην το υπερ ημων εκουσιον παθος αναδεξασθαι. 1.5 «αποστελλει,» φησιν ο
ευαγγελιστης, «δυο τινας των εαυτου μαθητων λεγων· πορευεσθε εις την κατεναντι
υμων κωμην, ευρησετε ονον δεδεμενην και πωλον συν αυτηι· λυσαντες αγαγετε
μοι.» 2.1 ∆ια τουτο ο μακαριος Ἰακωβ, ο πατριαρχης, ηνικα τας ευλογιας εν κληρωι
παρειχε τοις τεκνοις, ελθων επι τον Ἰουδαν ουτως ειρηκεν· 2.2 «Ἰουδα, σε
αινεσαισαν οι αδελφοι σου.» και μετ' ολιγα· «και αυτος προσ δοκια εθνων.» ποιων δε
εθνων γεγονε προσδοκια Ἰουδας; Ἰουδαιων; ουδαμως. αλλα τουτο δηλοι ο
προφητης, επειδη εξ Ἰουδα ανατεταλκεν ο κυριος. 2.3 και παλιν μεθ' ετερα ο αυτος·
«δεσμευων προς αμπελον την ονον αυτου και τηι ελικι τον πωλον της ονου αυτου.»
ονον και πωλον ειπων την εκκλησιαν των εθνων εσημανεν. 2.4 εδεσμευσε γαρ
αληθως τα εθνη ο κυριος τηι αμπελωι και τηι ελικι τουτεστι τηι παλαιαι και καινηι
διαθηκηι, οπως καρποφορησωσι καρπον ευσεβειας δια της πιστεως. 2.5 ειτα επαγει·
«πλυνει εν οινωι την στολην αυτου και εν αιματι σταφυλης την περιβολην αυτου.»
στολην του Χριστου και περιβολην την σαρκα λεγει. 2.6 εκουσιως γαρ δι' ημας εν
σταυρωι προσηλωθη σαρκι, ινα τωι ιδιωι αιματι τον ρυπον εκπλυνηι των ημετερων
αμαρτιων. 2.7 καθως και εν Ἠσαΐαι γεγραπται· «δια τι σου ερυθρα τα ιματια και τα
ενδυματα σου ως απο πατητου ληνου, πληρης καταπεπατημενης;» 3.1 Ἀλλ' επι το
προκειμενον επανελθωμεν. λεγει γαρ τοις μαθηταις ο κυριος περι της ονου· «και εαν
τις υμιν ειπηι· τι ποιειτε η τι λυετε τον πωλον, ειπατε οτι ο κυριος αυτου χρειαν
εχει.» 3.2 μη διστασητε, φησιν, εν μηδενι των κατα την εμην οικονομιαν
πραττομενων· ουδεις υμων αντιστησεται ουδε αντιρρημονησει προς ουδε εν ρημα.
3.3 «ειπατε οτι ο κυριος αυτου χρειαν εχει.» ουδεις κωλυσει υμας ποιουντας το υπ'
εμου προσταττομενον. «εμη γαρ εστιν η οικουμενη και το πληρωμα αυτης.» 3.4 δει
τοινυν παντα τα περι εμου γεγραμμενα εις περας ελθειν. δει με εισελθειν εις
Ἰερουσαλημ σημερον εποχουμενον επι υποζυγιον. 3.5 «ερευνατε τας γραφας·» ιδου
Ζαχαριας ο προφητης διαρρηδην βοαι λεγων· «χαιρε σφοδρα, θυγατερ Σιων·
κηρυσσεται σοι δικαιος και συζων· αυτος πραυς και επιβεβηκως επι υποζυγιον και
πωλον ονου νεον.» 3.6 καιρος ουν ευδοκιας ο παρων. δει με την εχθραν λυσαι και
ειρη νοποιησαι τα παντα δια του σταυρου. δει την νυν Ἰερουσαλημ τελος λαβειν και
την εξ εθνων εκκλησιαν στηριχθηναι. 3.7 η ουχι και ο υμνωι δος ∆αυιδ περι της
κλησεως ταυτης των εθνων προεφητευσε; τι γαρ ειρηκε; «παντα τα εθνη, οσα
εποιησας, ηξουσι και προσκυνησουσιν ενωπιον σου, κυριε.» ουτοι εισιν οι «αληθινοι
προσκυνηται,» οι δια πιστεως τον λογον δεχομενοι. 3.8 ειτα φησιν ο ευαγγελιστης·
«πορευθεν τες δε οι μαθηται εποιησαν καθως συνεταξεν αυτοις και ηγαγον την ονον
και τον πωλον και επεθηκαν επανω αυτων τα ιματια αυτων, και επεκαθησαν τον
 
 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

Ἰησουν.» 4.1 Ὢ της πολλης του σωτηρος προς ημας συγκαταβασεως. τις ου θαυμασηι
το μεγεθος της αυτου προς ημας αγαπης; τις ουκ αν εκπλαγηι, οτι ο επι των χερουβιμ
εποχουμενος επι πωλον δι' ημας εκαθεσθη; 4.2 ο υπο των σεραφιμ ανυμνουμενος
υπο νηπιων ευφημειται. τοις μεν γαρ ιματιοις, φησι, την οδον κατεστρωννυον,
αλλοι δε κλαδους εκ των δενδρων κοπτοντες το αυτο εποιουν. 4.3 και οι μεν
προπορευομενοι, οι δε ακολουθουντες εκραζον αμα τοις απειροκακοις παισιν
επινικιον τινα υμνον λεγοντες· «ωσαννα τωι υιωι ∆αυιδ, ευλογημενος ο ερχομενος εν
ονοματι κυριου, ωσαννα εν τοις υψιστοις.» 4.4 διο και ημεις αποθεμενοι παντα
λογισμον ρυπαρον και αισχρας ενθυμησεις και την εν πανουργιαι πονηριαν
απειροκακον εννοιαν αναλαβοντες αμα τοις παισιν εκεινοις μετα φαιδρων των
λαμπαδων απαντησωμεν τωι σωτηρι Χριστωι, τωι αληθινωι θεωι ημων. 4.5 και τοις μεν
βαΐοις νικητην αυτον του θανατου κηρυξωμεν, τοις δε των ελαιων κλαδοις τον
ελεημονα και αγαθον ικετευσωμεν λεγοντες· «ευλογημενος ο ελθων και ερχομενος
εν ονοματι κυριου, ωσαννα εν τοις υψιστοις.» 4.6 ευλογημενος ο ελθων κατ'
οικονομιαν και «δι' ημας πτωχευσας πλουσιος ων, ινα και ημεις τηι σηι πτωχειαι
πλουτησωμεν.» ερχομενος δε μετα δοξης κριναι ζωντας και νεκρους. αυτωι η δοξα
και το κρατος εις τους αιωνας των αιωνων. αμην.

 
 
 
 
 

2

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


