Fragmentum sermonis de imaginibus
28.709 Του αγιου Ἀθανασιου Ἀλεξανδρειας εκ περικοπης λογος περι των
αγιων εικονων.
Ουχ ως θεους, φασι, τας εικονας προσκυνουμεν οι πιστοι· μη γενοιτο! αλλα μονον
την σχεσιν και την αγαπην εμφανιζοντες. Ὅθεν πολλακις, του χαρακτηρος
λειανθεντος, ως ξυλον μενει αργον. Τουτο δε και επι του τυπου γινεται του σταυρου.
Ἕως αν μεν εισι συνεζευγμενα τα δυο ξυλα, και σωζηι του σταυρου τον τυπον, ορθως
και ηκριβωμενως προσκυνω τον σταυρον· επαν δε διαιρεθωσιν απ' αλληλων, και
τον τυπον τηι διαιρεσει λυσωσιν, ουκετι προσκυνω τα εξ αλληλων διηιρημενα ξυλα.
Ουτω λοιπον και δια τον Χριστον προσκυνω την εικονα, και δια της εικονος του
Χριστου αυτον προσκυνω τον Χριστον. Ει γαρ και τοις χειλεσι μου ου παρεστι
σωματικως Χριστος, αλλ' ομως τηι καρδιαι και τωι νωι παρειμι εγω πνευματικως προς
τον Χριστον. Και οτι ταυτα ουτως εχει, εκ του υποδειγματος του περι τον σταυρον
δηλον. Και μετ' ολιγον· Ὁ γαρ ουτως εγνωκως, οτι εν εισιν ο Υιος και ο Πατηρ,
οιδεν, οτι αυτος εν τωι Πατρι, και ο Πατηρ εν αυτωι. Ἡ γαρ του Υιου θεοτης του
Πατρος εστι, και αυτη εν τωι Υιωι εστι. Και ο τουτο καταλαβων πεπεισται, οτι ο
εωρακως τον Υιον εωρακε τον Πατερα. Ἐν γαρ τωι Υιωι η του Πατρος θεοτης
θεωρειται. Τουτο δε και απο του παραδειγματος της εικονος του βασιλεως
προσεχεστερον τις κατανοησαι δυνησεται· εν γαρ τηι εικονι του βασιλεως το ειδος
και η μορφη εστι· και εν τωι βασιλει δη το εν τηι εικονι ειδος εστιν. Ἀπαραλλακτος
εστιν η εν τηι εικονι του βασιλεως ομοιοτης· ωστε τον ενορωντα την εικονα οραιν εν
αυτηι τον βασιλεα, και επιγινωσκειν, οτι ουτος εστιν ο εν τηι εικονι. Ἐκ δε του μη
διαλλαγηναι την ομοιοτητα, τωι θελοντι μετα την εικονα θεωρησαι τον βασιλεα
ειποι αν η εικων· Ἐγω και ο βασιλευς εν εσμεν· εγω γουν εν εκεινωι ειμι, κακεινος εν
εμοι· και ο βλεπεις εν εμοι, τουτο βλεπεις εν εκεινωι, και ο εωρακας εν εκεινωι, τουτο
οραις εν εμοι. Ὁ γουν προσκυνων την εικονα εν αυτηι προσκυνει τον βασιλεα· η γαρ
εκεινου μορφη και το ειδος εστιν η εικων.
 

 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


