Epistula ad monachos
ΤΟΥ ΕΝΑΓΙΟΙΣ ΠΑΤΡΟΣ ΗΜΩΝ ΑΘΑΝΑΣΙΟΥ.
Τοις τον μονηρη βιον ασκουσι, και εν πιστει Θεου ιδρυμενοις, αγαπητοις
και ποθεινοτατοις αδελφοις εν Κυριωι χαιρειν.
26.1188 Ευχαριστω μεν τωι Κυριωι, τωι δοντι υμιν εις αυτον πιστευσαι, ινα μετα των
αγιων και υμεις εχητε την ζωην την αιωνιον· επειδη δε εισι τινες οι τα Ἀρειου
φρονουντες, περιερχομενοι τα μοναστηρια, δι' ουδεν αλλο ει μη ινα, ως προς υμας
ελθοντες και αφ' ημων υποστρεφοντες, τους ακεραιους εξαπατωσι· τινες δε εισιν οι
διαβεβαιουντες μεν τα Ἀρειου μη φρονειν, συγκαταβαινοντες δε, και μετ' αυτων
ευχομενοι επι το αυτο· αναγκαιως, παρακελευοντων τινων ειλικρινεστατων
αδελφων, προς υμας γραφειν εσπουδασα, ινα την ευσεβη πιστιν, ην η του Θεου χαρις
εν υμιν εργαζεται, ακεραιως και αδολως φυλαττοντες, ου μη προφασιν δωτε
σκανδαλου τοις αδελφοις. Ὅταν γαρ τινες υμας τους εν Χριστωι πιστους
θεωρησαντες μετ' αυτων συνερχομενους και κοινωνουντας, παντως υπονοησαντες
αδιαφορον ειναι το τοιουτον, εις τον της ασεβειας εμπεσουνται βορβορον. Ἵν' ουν
μη τουτο γενηται, θελησατε, αγαπητοι, τους μεν φανερως φρονουντας τα της
ασεβειας αποστρεφεσθαι, τους δε νομιζοντας τα Ἀρειου μη φρονειν, κοινωνουντας
δε μετα των ασεβων φυλαττεσθαι· και μαλιστα ων το φρονημα αποστρεφομεθα,
τουτους απο της κοινωνιας προσηκει φευγειν. Ει δε τις προσποιειται μεν ομολογειν
ορθην πιστιν, φαινεται δε κοινωνων εκεινοις, τον τοιουτον προτρεψασθε απεχεσθαι
της τοιαυτης συνηθειας· και εαν μεν επαγγελληται, εχετε τον τοιουτον ως αδελφον·
εαν δε φιλονεικως επιμενηι, τον τοιουτον παραιτεισθε. Ουτω γαρ διατελουντες
καθαραν την πιστιν διατηρησετε· κακεινοι βλεποντες υμας ωφεληθησονται,
φοβηθεντες μη αρα ως ασεβεις και τα εκεινων φρονουντες νομισθωσιν.
 

 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


