Epistula ad Eupsychium
26.1245.50 Ἀθανασιος μεν εν τηι προλεχθεισηι προς Ευψυχιον επιστοληι,
ης η αρχη·
Ἐφ' οις μεν ωιηθης ημας, ευλαβεστατε, μεθ' ετερα φησι· Κοινος ο των προβατων
καρπος· τουτο δε το νωτιαιον θερος, το εριον εις 26.1248 κοινην χρησιν τοις απασι
προκειμενον. Ἀλλ' οταν τηι εκ της θαλαττης προσομιλησηι βαφηι, προφυρα λεγεται,
και της προσηγοριας αμειβομενης, και της χρησεως κατ' εξαιρετον βασιλευσι μονοις
αρμοττειν λαχουσης. Και εστιν ερια, και ουκ εστι· την μεν φυσιν εκεινο οπερ
προτερον ην, την δε χρησιν ουκετι. Φευγει γαρ την κοινοτητα δια το του χρωμενου
αξιωμα· ουτω γουν και η σαρξ της κοινης ληφθεισα φυσεως, επειδη γεγονε
περιβολαιον βασιλεως, της αυτης ηξιωθη δοξης τωι χρησαμενωι, καν μη την φυσιν
εγενετο. Ὥστε Κυριος δοξης λεγεται εικοτως και καθο ανθρωπος· της μεν καθ' αυτον
φυσεως προσιεμενης το παθος, της δε υβρεως διαβαινουσης επ' αυτον τον ωσπερ
εσθητι χρησαμενον τηι σαρκι. Ὥσπερ γαρ ο την αλουργιδα διαῤρηξας, ως επιβεβηκως
αυτωι τωι βασιλει την τιμωριαν υπεχει· και τοι γε ουδεν δεινον αυτος πεπονθεν ο
βασιλευς, της δε πορφυρας το παθος επ' αυτον ανηνεκται· ουτω και το της σαρκος
παθος μεν εν τηι απαθειαι του λογου δια της υβρεως επ' αυτον εληλυθεναι λεγεται.
Και δια τουτο Παυλος τον ∆εσποτην Χριστον, καθο ανθρωπον Υιον Θεου
παραδιδωσι, και προ τουτου Γαβριηλ ο αρχαγγελος τον παραδοξον τοκον
ευαγγελιζομενος τηι Μαριαι, Χαιρε, φησι, κεχαριτωμενη, ο Κυριος μετα σου. Ἰδου συ
εν γαστρι εξεις, και τεξηι υιον, και καλεσουσιν αυτον Ἰησουν· ουτος εσται μεγας, και
Υιος Ὑψιστου κληθησεται. Ὥστε καλειται Υιος Θεου Ἰησους, ουκ εις θειαν φυσιν της
σαρκος μεταβληθεισης, αλλα τηι προς τον Θεον Λογον ενωσει την ομωνυμον αξιαν
λαβουσης.

 
 
 

1
Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


