In illud: Profecti in pagum invenietis pullum alligatum
Του Ἀθανασιου, αρχιεπισκοπου Ἀλεξανδρειας, εις το· «πορευεσθε εις
την κατεναντι κωμην και ευρησετε πωλον δεδεμενον.»
1.1 «Οι τα επιγεια φρονησαντες» και της εντολης του θεου κατα φρονησαντες και εν
τωι βιωι τουτωι μοχθησαντες, ουτοι προ της των αγαθων ευρεσεως εν αγνοιαι
διετριβον. 1.2 οιμαι γαρ και τον σοφωτατον Σολομωντα δια τουτο λεγειν, οτι
«καιρος του ζητησαι και καιρος του απολεσαι.» 1.3 τουτεστιν ημαρτες· ησυχασον. ει
γαρ και ποτε εν αγνοιαι διατριβων απωλειαν τηι σεαυτου ψυχηι περιεποιησω, αλλα
καιρος γεγονε του ζητησαι ημας ταυτην. 1.4 ως και ο κυριος και σωτηρ ημων Ἰησους
1.4 ο χριστος εν ευαγγελιοις διδασκει λεγων· «ζητειτε και ευρησετε.» και ποτε δε
ταυτην ευρησωμεν η νυν οτε ο κυριος παρων ελυσεν ημας εκ των του διαβολου
δεσμων; 1.5 ως και ο μακαριος αποστολος διδασκει λεγων· «ιδου νυν καιρος
ευπροσδεκτος, ιδου νυν ημερα σωτηριας.» 1.6 καιρος ουν ηκολουθησε του απολεσθαι
την επισκοτουσαν αμαρτιαν και καιρος εκαλεσε του ζητησαι το πεπλανημενον, του
λυθηναι ημας εκ των δεσμων. 1.7 ηλθε γαρ «ο λυων τους πεπεδημενους και
ανορθων τους κατερραγμενους.» ηλθεν «ο κηρυσσων αφεσιν τοις αιχμαλωτοις και
τοις τυφλοις αναβλεψιν.» 1.8 «τοτε» γαρ «αλειται ως ελαφος ο χωλος και τρανη
εσται γλωσσα μογιλαλων.» 2.1 Και αλλως δε επιβαλωμεν τωι ρητωι. κινει γαρ ημας
εις ποθον το του Σολομωντος λεξειδιον. φησι γαρ· «καιρος του ζητησαι και καιρος
του απολεσαι.» 2.2 επειδη πολλωι τωι χρονωι πλανωμενον ην το γενος το ανθρωπινον
και απολλυμενον ταις του διαβολου πανουργιαις, καιρος γεγονε του ζητηθηναι
τουτο και ανακληθηναι εκ της αιχμαλωσιας και ελευθερωθηναι εκ των δεσμων. 2.3
χρεια γαρ ην ζητησαι ημας και μαθειν, οτι «το μεν γραμμα αποκτενει, το δε πνευμα
ζωιοποιει.» 2.4 τουτου ουν ανυσθεντος καιρος γεγονε του απολεσθαι τον τυπον και
την εν τωι γραμμα τι σκιαν. 2.5 «μεχρι» γαρ «καιρου διορθωσεως ησαν επικειμενα.»
του δε τελειοτερου φανεντος «το εκ μερους κατηργηται.» 2.6 «οτε» γαρ «ημην
νηπιος, ελαλουν ως νηπιος· οτε δε γεγονα ανηρ, κατηργηκα τα του νηπιου.» 2.7
αμελει ο σωτηρ φησιν· «ο ευρων την ψυχην αυτου απολεσει αυτην και ο απολεσας
την ψυχην αυτου ενεκεν εμου ευρησει αυτην.» 2.8 τουτεστιν ο ζητησας την ψυχην
αυτου και ευρων αυτην ουσαν εν αμαρτιαις ταχυνατω του απολεσαι αυτην, μη
συγχωρων αυτην εγχρονιζειν εν κακιαι, ινα καιρον λαβηι, ζητησας αυθις ευρησει
αυτην εν αρετηι. 2.9 και γαρ ει τις βουλεται ευρειν την εαυτου ψυχην εκτος
κολασεως, απολεσει αυτην προς το παρον, ινα Χριστον κερδησηι· 2.10 το δε απολεσαι
ενταυθα διδασκει ο σωτηρ, ουχ ινα απωλειαν τηι ψυχηι εαυτων περιποιησωμεθα, αλλ'
ινα εν καιρωι μαρτυριου μη φεισωμεθα χρηματων, μη κτηματων, μη τεκνων, μη
γονεων, μη σωματος, μηδε αυτης της ψυχης· αλλα παραδωμεν εαυτους μεχρι
θανατου, ινα, ως προειπον, ευρωμεν την ψυχην εαυτων εν τηι των ουρανων
βασιλειαι. 2.11 ουτω γαρ και ο σωτηρ διδασκων ελεγεν· «ο αγαπων πατερα η μητερα
η τεκνα υπερ εμε ουκ εστι μου αξιος» και «ο απολεσας την ψυχην αυτου ενεκεν εμου
ευρησει αυτην.» 3.1 Ει τις ουν βουλεται ευρειν την ψυχην αυτου, απολεσει αυτην εν
τωι νυν καιρωι. χρη τοινυν απολεσθαι εν ημιν την κακιαν, ινα ζητησαντες την αρετην
ευρωμεν αυτην. 3.2 εαν γαρ μη τις παυσηται οργης, πως πραοτητα μελετησει; εαν μη
τις απολεσηι αφ' εαυτου την πορνειαν, πως σωφροσυνην επαγγελλεται; 3.3 πρωτον
μεν γαρ απολεσθαι προσηκει εν ημιν πασαν φιλαργυριαν και ειδωλολατριαν και ειθ'
 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ουτω ζητησαι ακτημοσυνην και θεοσεβειαν. 3.4 «εζητησα» γαρ φησιν «ον ηγαπησεν
η ψυχη μου, εζητησα αυτον και ευρον αυτον και εισηγαγον αυτον εις οικον μητρος
μου και εις το ταμιειον της συλλαβουσης με.» 3.5 ουτος δε εστιν ο Χριστος ο σημαι
νομενος, «κυριος των δυναμεων,» ο δια τας ημετερας αμαρτιας κατελθων εξ
ουρανου και συλληφθεις και τεχθεις και εν φατνηι ανακλιθεις, εως ου σωσηι το γενος
το ανθρωπινον. 3.6 ουτω γαρ φειδομενος ημων αποστελλει και νυν τους εαυτου
μαθητας εις την κατεναντι κωμην ειπων προς αυτους· «πορευεσθε εις την κατεναντι
κωμην και ευρησετε πωλον δεδεμενον· λυσαντες αγαγετε μοι.» 3.7 και πορευονται
οι αγιοι αποστολοι και λυουσι τον πωλον κατα τα κελευσθεντα αυτοις υπο του
κυριου. 3.8 μεγαλων δε εστιν ανδρων λυσαι τον πωλον τουτον, αγαπητοι. μεγαλων
δε φημι, ου την σωματικην ηλικιαν, αλλα μεγαλων εν πιστει, εν αγαπηι, εν
δικαιοσυνηι, μεγαλων εν φρονησει, εν ανδρειαι, εν αρετηι. 3.9 οποιος μαρτυρειται και
Μωυσης γεγονεναι, ως οταν ο αποστολος λεγηι περι αυτου· «πιστει Μωυσης μεγας
γενομενος ηρνησατο λεγεσθαι υιος θυγατρος φαραω.» αλλα και προκοπτων Ἰσαακ
μεγας εγενετο. 3.10 των γαρ ουτω μεγαλων εστι λυσαι τον πωλον τουτον. και ειθε
καγω τηλικουτος ημην, ως δυνηθηναι με των παροντων λυσαι τους δεσμους. 3.11
εκαστος γαρ ημων δεδεται τοις της αμαρτιας δεσμοις ως και η γραφη μαρτυρει
λεγουσα, οτι «σειραις των εαυτου αμαρτιων εκαστος σφιγγεται.» 3.12 ευξωμεθα ουν,
ινα και προς ημας αποστειληι ο Ἰησους τους εαυτου μαθητας, οπως και ημας λυσωσιν
αφ' ων εκαστος ημων δεδεται δεσμων. 3.13 ο μεν γαρ ημων δεδεται φιλαργυριαι, ο δε
συμπεπλεκται πορνειαι· και αλλος μεν τηι μεθηι συν δεδεται, ετερος δε κεκρατηται υπο
κενοδοξιας· και ος μεν αδικει, ος δε αρπαζει τα του πλησιον και του πενητος, αλλος
δε τοκον επι τοκωι λαμβανει. 3.14 και τελος παντες ησθενησαμεν εν ταις αδικιαις
εαυτων και χρηιζομεν της παρα του σωτηρος ιασεως· και χρηιζομεν αυτου, ινα και
προς ημας αποστειληι τους εαυτου μαθητας και λυσωσιν ημας εκ των του διαβολου
δεσμων. 3.15 ουτω γαρ φησι προς τους μαθητας· «πορευεσθε εις την κατεναντι
κωμην και ευρησετε πωλον δεδεμενον· λυσαντες αυτον αγαγετε μοι.» 3.16 κωμην δε
την κατεναντι οταν ακου σηις, τον περιγειον τοπον υπολαμβανε· η γαρ πολις εστιν
επουρανιος. 3.17 ως και ο μακαριος Παυλος γραφει λεγων· «ου γαρ εχομεν ωδε
μενουσαν πολιν, αλλα την μελλουσαν επιζητουμεν,» «ης τεχνιτης και δημιουργος ο
θεος.» 3.18 και παλιν ο αυτος φησιν· «ου γαρ προσεληλυ θατε ψηλαφωμενωι ορει και
κεκαυμενωι πυρι, αλλα προσεληλυθατε Σιων ορει και πολει θεου ζωντος,
Ἰερουσαλημ επουρανιωι, και μυριασιν αγγελων πανηγυρει.» 4.1 Τοιουτοι δε ησαν
παντες οι αγιοι και οσιοι κατα τον Παυλον πολι τευομενοι ταυτης ορεγονται. ακουε
γαρ αυτου λεγοντος· «ει γαρ εκεινης εμνημονευον αφ' ης εξεβληθησαν, ειχον αν
καιρον ανακαμψαι· νυν δε κρειττονος ορεγονται, τουτεστιν επουρανιου.» 4.2
τοιουτοι δε ησαν οι αγιοι αποστολοι και μαθηται του κυριου, οιτινες μετα του
Πετρου λεγουσιν· «ιδου ημεις αφηκαμεν παντα και ηκολουθησαμεν σοι.» 4.3
αποστελλονται ουν λυσαι τον προειρημενον πωλον. η γαρ του σωτηρος ημων
παρουσια και φιλανθρωπια ανεκαλεσατο ημας εκ της κατεναντι κωμης εις την
επουρανιον πολιν, την ανω Ἰερουσαλημ. 4.4 οιμαι γαρ οτι δια την γενομενην του
Ἀδαμ παρακοην εξεβληθημεν εκ του παραδεισου και εις κωμην την κατεναντι
απωικισθημεν. 4.5 «εξεβαλε» γαρ φησιν «ο θεος τον Ἀδαμ και κατυκισεν αυτον
απεναντι του παραδεισου της τρυφης.» και ωδε ουν εις την κατεναντι κωμην
αποστελλονται οι μαθηται υπο του Ἰησου λυσαι τον προλεχθεντα πωλον. 4.6 και ορα
μηποτε δια τον εκβληθεντα απεναντι του παραδεισου οι μαθηται αποστελλονται εις
την κατεναντι κωμην υπο του Ἰησου λυσαι τον πωλον τουτον. 4.7 δια γαρ τουτο
 
 
 
 

2

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

επεδημησεν ο σωτηρ καταλιπων τα ενενηκοντα εννεα προβατα τα μη πεπλανημενα,
οπως πορευθεις ζητησηι το πεπλανημενον και ευρων αυτο χαιρει επ' αυτωι.
συγχαιρουσι δε και οι αγγελοι «επι ενι αμαρτωλωι μετανοουντι.» 4.8 ζητητεον δε ει
μονοι της του πωλου διακονιας ενεκεν απεσταλησαν οι μαθηται εις την κατεναντι
κωμην. οιδα γαρ οτι προ των αποστολων αορατοι δυναμεις διηκονουν τωι Ἰησου. 4.9
ισως ουν και αυτας τας δυναμεις μαθητευομενας αυτωι ο κυριος απεστειλεν αμα τοις
περι τον Πετρον εις την κατεναντι κωμην λυσαι τον πωλον. 4.10 ακουε γαρ του
ευαγγελιστου περι του κυριου λεγοντος· «και ιδου» φησιν «αγγελοι ελθοντες
διηκονουν αυτωι.» περι δε της ανθρωποτητος βοαι ∆αυιδ λεγων· «αρτον αγγελων
εφαγεν ανθρωπος, αρτον ουρανου εδωκεν αυτοις.» 4.11 μηδεις τοινυν εν σωματι
διατριβων και εις τον βιον τουτον περισπωμενος νομιζετω οτι ενδον εστι πολεως. ου
δυναται γαρ ο «τα της σαρκος φρονων» εν ταυτη τηι μεγαληι πολει ευρεθηναι, αλλ'
εν κωμηι ετι διατριβει ο τοιουτος. 4.12 «το» γαρ «φρονημα της σαρκος εχθρα εις θεον
εστιν.» ειδεναι ουν δει, οτι ο κωμην οικων ου πολιτευεται τηι ψυχηι, ου στρατηγει τηι
γνωμηι, ουκ αρχει εαυτου· πολεως γαρ μεγαλης αληθως ταυτα ιδια. 4.13 οταν γαρ τις
εν αρετηι πολιτευηται και σωφροσυνην στρατηγησηι και σοφιαν βουλευσηται και
εγκρατειας αρξηι, τοτε των αγιων μιμητης γενησεται. 4.14 οι γαρ αγιοι «ουκ εχουσιν
ωδε μενουσαν πολιν, αλλ'« ως προειπον «την μελλουσαν επιζητουσιν,» «ης τεχνιτης
και δημιουργος ο θεος.» 4.15 ακουε γαρ του αποστολου λεγον τος· επι της γης
«περιπατουντες» εν ουρανοις το πολιτευμα εχομεν. και υμων δε «το πολιτευμα εν
ουρανοις υπαρχετω,» αγαπητοι. 4.16 σημαινει γαρ ο αγιος Παυλος δια τουτο επι γης
«περιπατουντες» την προκοπην την γενομενην τοις μετα τα ενθαδε εν ουρανωι
πολιτευεσθαι μελλουσι. 5.1 Πορευθεντες ουν οι μαθηται ελυσαν τον πωλον.
μαθητων γαρ εργον εστι το λυσαι τον πωλον τουτον και μαθητων δυναμενων ποιειν
τα υπο του διδασκαλου λεγομενα. 5.2 πολλοι γαρ δοκουντες ειναι του Ἰησου
μαθηται, ουχ οπως τα υπ' αυτου λεγομενα ποιωσιν, αλλα και επιβουλευουσι τωι
διδασκαλωι ως ο τρισαθλιος και προδοτης Ἰουδας. 5.3 πηλικος δε εστιν ο πωλος
ουτος, αγαπητοι, ως μη ενα κυριον εχειν αλλα πολλους; ειπον γαρ προς τους
μαθητας οι κυριοι του πωλου· «τι λυετε τον πωλον;» 5.4 αρα ει ην αισθητος ο πωλος
ουτος, ουκ ηρκει ενα κυριον αυτωι παρακαθεζεσθαι; νυν δε πολλοι αυτου εισι κυριοι
κατα το ευαγγελιον. «ειπον» γαρ φησιν «οι κυριοι αυτου προς τους μαθητας· τι
λυετε τον πωλον;» 5.5 ισως γαρ ερουσι προς αυτους· ουχ ορατε ποσοι αυτωι
παρακαθεζομεθα; πως δεδεμενος εστιν; πως εσχηκαμεν αυτον εκδοτον; τι αποσπατε
αφ' ημων την εργασιαν ημων; τι λυετε την προσδοκιαν ημων; 5.6 ετι ουτος ημιν
υπολελειπται και τουτου ημας αποστησαι βουλεσθε; εαν ουτος λυθηι απο των
δεσμων, ημεις αντ' αυτου δεσμευομεθα· τουτου γαρ ελευθερουμενου ημεις καταδι
καζομεθα. 5.7 εφοβουντο τοιγαρουν οι αλιτηριοι δαιμονες ορωντες λυομενον τον
πωλον. εταρασσοντο εν εαυταις αι αντικειμεναι δυναμεις, αιτινες ηιχμαλωτευσαν
ημας. 5.8 αλλ' οτε επεδημησεν ο κυριος και σωτηρ ημων Ἰησους ο χριστος και
επεγνωσαν αυτου την παρουσιαν, εφοβηθησαν ακουσαντες· «υπαγετε εις το σκοτος
το εξωτερον το ητοιμασμενον τωι διαβολωι και τοις αγγελοις αυτου.» 5.9
εφοβηθησαν ακουσαντες. «ιδου δεδωκα υμιν εξουσιαν πατειν επανω οφεων και
σκορπιων και επι πασαν την δυναμιν του εχθρου.» 5.10 εφοβηθησαν ακουσαντες·
«πορευθεντες μαθητευσατε παντα τα εθνη, βαπτιζοντες αυτους εις το ονομα του
πατρος και του υιου και του αγιου πνευματος.» 5.11 εφοβηθησαν μη ουτος εστιν ο
και το σκοτος καταλαμπων. ηκουσαν γαρ του προφητου λεγοντος· «Γαλιλαια των
εθνων, ο λαος ο καθημενος εν σκοτει, ιδετε φως μεγα.» 5.12 παντες ουν περι του
 
 
 
 

3

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

πωλου κεχηνασι, παντες περι αυτον καθηνται· ουδεις αυτου αφισταται. ουτω
τηλικουτος εστιν ουτος ο πωλος, ως παντας αυτου τους κυριους τηρειν αυτον. 5.13
αρα, ει ην αισθητος ουτος, οι κυριοι αυτου παρεκαθεζοντο αυτωι και οναριον
αισθητον πολλων κυριων γινεται κτημα και παντες οι κεκτημενοι αυτωι
παρακαθεζονται; ουδεις αυτων πραγμα τευεται; ουδεις αυτων εν αγοραι βαδιζει;
αλλο εργον ουκ εχουσιν, αλλα παντες αυτων ομου περι αυτο ησχοληνται; 5.14 η
οναριον αισθητον επι αμφοδου δεδεται· επαυλιν ουκ εχει· φατνην ουκ εχει· εις
αγοραν ουκ απερχεται· αλλα πωλος αισθητος επι αμφοδου δεδεται και παντες οι
κυριοι αυτου αυτωι παρακαθεζονται τηρουντες αυτον; 5.15 ταυτα λεγων ουκ αναιρω
την ιστοριαν· ου γαρ αναιρουμεν το γραμμα δια το πνευμα, αλλα συζομεν την του
πνευματος δυναμιν δια του γραμματος. 6.1 Ἀληθως επι οναριου αισθητου ο κυριος
επεκαθεσθη εισερχομενος απο Βηθανιας εις Ἱεροσολυμα. ουτω γαρ και Ζαχαριας
προφητευει λεγων· «ειπατε τηι θυγατρι Σιων· ιδου ο βασιλευς σου ερχεται σοι πραυς
και επιβεβηκως επι ονον και πωλον υιον υποζυγιου.» 6.2 της ουν ιστοριας
αληθευουσης ζητω τα εν αυτηι καταχωρισθεντα πραγματα· ζητουμεν τον
εναποκειμενον ημιν θησαυρον, ζητουμεν του πνευματος την δυναμιν. ου γαρ ψιληι
ιστοριαι προσεχομεν· Ἰουδαιων γαρ η τοιαυτη απονοια. 6.3 αμελει ο κυριος και
σωτηρ ημων Ἰησους ο χριστος διελεγχων αυτων την ανοιαν εφησεν· «ερευνατε τας
γραφας, οτι εν αυταις δοκειτε ζωην αιωνιον εχειν,» αλλ' Ἰουδαιοι μεν ψιλωι τωι
γραμματι προσεχοντες ελιμοκτονηθησαν. 6.4 ειδοτες ουν, αγαπητοι, οτι «το μεν
γραμμα αποκτενει, το δε πνευμα ζωιοποιει,» ου μονον τηι ιστοριαι των γραφων
εξακολουθουμεν, ουδε ως Ἰουδαιοι ψιλωι τωι γραμματι προσεχομεν, αλλ' ως
γεγραπται «ερευναν τας γραφας» οφειλομεν, ιν' ουτω την εκ τουτων μαρτυριαν περι
του Ἰησου καταλαβειν δυνηθωμεν. 6.5 γελασουσι γαρ και Ἕλληνες καθ' ημων λεγον
τες, οτι ο θεος των Χριστιανων, ο καλουμενος Χριστος, εις οναριον επεκα θεσθη. 6.6
και ημεις μεν ουκ αμφιβαλλομεν ουδε αρνουμεθα αυτου την εν σωματι παρουσιαν.
δια γαρ τουτο επεδημησεν, ινα το απολωλος ζητησας ευρηι και το πλανωμενον
επιστρεψηι. 6.7 ουτω γαρ και δια του προφητου βοαι λεγων· «επιστρεψατε, υιοι
επιστρεφοντες, καγω ιασομαι τα συντριμματα υμων.» πραγματα ουν εστι τα
σημαινομενα εν ταις θειαις γραφαις, αγαπητοι. 6.8 μεγας εστιν ουτος ο πωλος, ος και
αλλαχου λεγεται «υιος νεωτερος.» και γαρ ο πωλος ονος εστι νεος. και ημεις ουν
εσμεν ο πωλος. 6.9 εαν δε λεγω «ημεις», πασα η ανθρωποτης εστιν. οντινα
ανθρωπον οι αιχμαλωτευσαντες προ τουτου κυριοι, αυτοι εδησαν δεσμοις αλυτοις
και εκαστος αυτων δεσμον επι δεσμον κατεδησαν. 6.10 και σφοδρως αυτον
ησφαλισαντο και ως οιμαι, οτι και τους ποδας αυτου κατεδησαν μη συγχω ρουντες
αυτωι διαβηναι επι τα βελτιω. αλλ' ο φιλανθρωπος του θεου υιος ο δια τουτο
επιδημησας κελευει τοις μαθηταις αυτου ειπων προς αυτους· 6.11 «πορευεσθε εις την
κατεναντι κωμην και ευρησετε πωλον δεδεμενον· λυσαντες αγαγετε μοι.» 7.1 Πολλα
ουν παρεσχεν ημιν αγαθα ο κυριος, αγαπητοι. ου μονον γαρ τους δεσμους ημων,
τους απο της αμαρτιας, ελυσεν. 7.2 αλλα και «εξουσιαν ημιν εδωκε πατειν επανω
οφεων και σκορπιων, και επι πασαν την δυναμιν του εχθρου.» 7.3 ην γαρ ο διαβολος
και «οι κοσμοκρατορες του σκοτους τουτου» λαβοντες ημας αιχμαλωτους και
δησαντες ημας προκοπτειν ουκ επετρεπον και δεσμοις αλυτοις δησαντες ου
συνεχωρουν βαδιζειν τηι οδωι τηι αγαθηι ουδ' ουτως ημων αφισταντο. 7.4 αλλα και
δεδεμενους ημας εσχηκοτες παλιν περιεκαθηντο, ωμοι τινες οντες και αγριοι
δεσποται. αλλ' ο κυριος και σωτηρ ημων Ἰησους ο χριστος επεδημησε «κηρυξαι
αιχμαλωτοις αφεσιν και τυφλοις αναβλεψιν.» 7.5 αμελει αποστελλει τους μαθητας
 
 
 
 

4

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

εαυτου και λυουσι τον πωλον. ειτα λυσας αυτον και φατνην οικοδομει αυτωι και
νομην αυτωι ετοιμαζει. 7.6 τουτο γαρ και ο προφητης βουλομενος δειξαι φησι·
«κυριος ποιμαινει με και ουδεν με υστερησει. εις τοπον χλοης, εκει με
κατεσκηνωσεν, επι υδατος αναπαυσεως εξεθρεψε με, την ψυχην μου επεστρεψε.» 7.7
και παλιν· «ο εξανατελλων χορτον τοις κτηνεσι και χλοην τηι δουλειαι των
ανθρωπων.» 7.8 στραφεντες ουν λοιπον ευαισθητοτεροι γενωμεθα και
αναγνωρισωμεν εαυτων τον ευεργετην και τα υπ' αυτου δεδομενα ημιν αγαθα
προθυμως δεξωμεθα. 7.9 ουτω γαρ ευχαριστουντες δυναμεθα λεγειν συν τωι ∆αυιδ·
«ητοιμασας ενωπιον μου τραπεζαν εξεναντιας των θλιβοντων με.» 7.10 τοιουτον
γαρ εστι και το· «εγνω βους τον κτησαμενον και ονος την φατνην του κυριου
αυτου.» και ταχα δια τουτον τον πωλον ο Ἰησους επι φατνης ανακλινεται. 7.11 αρα
γαρ τοπον ουκ ειχεν ο Ἰωσηφ; ανηρ ευγενης υπαρχων, ανηρ απο γενους βασιλικου
καταγομενος, υιος ∆αυιδ χρηματιζων και τοπον ουκ ειχεν ει μη το καταλυμα, αλλος
ουχ υπηρχε τοπος; η δηλονοτι πραγματα θεια ην τα οικονομουμενα. 7.12 αμελει και
τοτε παλιν ο αντιδικος ημων διαβολος ορων τα κατορθουμενα τωι των ανθρωπων
γενει συνηθως εφθονησε. 7.13 νομισας γαρ ενα των παντων ειναι τον κυριον
παρασκευαζει τον Ἡρωδην ζητησαι τον τεχθεντα αληθινον βασιλεα, οπως αυτον
απολεσηι. 7.14 ιδιον γαρ εστι του παμμιαρου και παγκακιστου το απολλυειν και
αποκτενειν· του δε Ἰησου ιδιον εστι το συζειν και το περιποιεισθαι. 7.15 φειδεται
γαρ των εαυτου κτισματων, επειδη και «παντα δι' αυτου εγενετο.» επιζητησωμεν
τοιγαρουν τον αληθινον βασιλεα, τον κυριον ημων Ἰησουν τον χριστον. 7.16
εξετασωμεν εαυτους, ει ελυθησαν ημων οι δεσμοι. και ει λελυμενοι εισι,
προκοψωμεν επι τα βελτιω. ει δε μηπω λελυνται σοι οι δεσμοι, επιδος σεαυτον τοις
μαθηταις του Ἰησου. 7.17 θαρσει γαρ· παρεισι και νυν οι λυοντες ημας. εξουσιαν
ταυτην ειληφοτες παρα του σωτηρος, οτι «ο εαν δησητε επι της γης εσται δεδεμενον
εν τοις ουρανοις, και ο εαν λυσητε επι της γης εσται λελυμενον εν τοις ουρανοις.»
7.18 και παλιν· «εαν τινων αφητε τας αμαρτιας, αφεωνται αυτοις.» «μακαριοι»
τοιγαρουν «ων αφεθησαν αι αμαρτιαι και ων επεκαλυφθησαν αι ανομιαι.» 8.1 Ειπον
ουν οι κυριοι του πωλου προς τους μαθητας· «τι λυετε τον πωλον;» οι δε
αποκριθεντες ειπον, «οτι ο κυριος αυτου χρειαν εχει.» 8.2 οραις των μαθητων την
σοφην αποκρισιν. ακουσαντες γαρ οι ψευδεις κυριοι του πωλου οτι ο οντως και
αληθης κυριος αυτου χρειαν εχει δευτερον ουκ αποκρινονται. 8.3 αλλα νωτα
διδωσιν, ουκετι προς τα λεγομενα αποκρινομενοι, ευθυς γουν σπευδουσι προς τον
αρχοντα εαυτων τον διαβολον απαγγειλαι αυτωι τα συμβεβηκοτα. και οραις εκει
θορυβον και σκεψιν και συμβουλιον κατα του κυριου γενομενον. 8.4 συναγεται γαρ
εκει πασα η αντικειμενη δυναμις και γινεται εκκλησια πονηρευομενων, οπως
πληρωθηι το ειρημενον δια του προφητου λεγοντος· «παρεστησαν οι βασιλεις της
γης και οι αρχοντες συνηχθησαν επι το αυτο κατα του κυριου και κατα του χριστου
αυτου.» 8.5 λεγουσι γαρ προς τον διαβολον οι αλιτηριοι δαιμονες· τι ποιουμεν; ο
πωλος λελυται. απηλθε γαρ προς τον κυριον εαυτου· ουκετι σου εστιν υποχειριος,
ουκετι αυτου κυριευεις. 8.6 διελογιζετο λοιπον ο δειλαιος διαβολος τι ποιησει τωι
Ἰησου. τοτε συναγονται οι φαρισαιοι και οι γραμματεις εις την αυλην του λεγομενου
Καιαφα και συνεβουλευσαντο κατα του Ἰησου, οπως αυτον απολεσωσιν. 8.7
ηγνοησαν γαρ οι αθλιοι, οτι ο τουτου θανατος ημιν την αθανασιαν χαριζεται και η
αυτου καταβασις ημιν την ανοδον προεξενησεν. 8.8 ανεστη γαρ ο κυριος τριημερος
εκ των νεκρων σκυλευσας τον ᾅδην, τον εχθρον καταπατησας, τον θανατον λυσας,
της κατεχουσης ημας αμαρτιας τα δεσμα διαρρηξας και τους πεπεδημενους
 
 
 
 

5

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

ελυτρωσατο λεγων· «εγειρεσθε, αγωμεν εντευθεν.» 8.9 ελευθερωθεντες ουν απο της
δουλειας του διαβολου επιγνωμεν εαυτων τον ευεργετην. δοξασωμεν τον πατερα
συν υιωι και αγιωι πνευματι, μιαν θεοτητα ομολογησωμεν. ουτω γαρ πολιτευομενοι
βασιλειαν ουρανων κληρονομησωμεν εν Χριστωι Ἰησου τωι κυριωι ημων, ωι η δοξα
και το κρατος εις τους αιωνας των αιωνων. αμην.

 
 
 
 

6

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


