Homilia de jejunio et de passione Christi
... την παρακοην ... απιοντα. ουδε δι' εα̣υ̣τον εβαπτισθη, αλλα δ̣ι̣α τον ρυπωθεντα τηι
α῾̣μαρτιαι. Ἐνηστευσεν ουν ο κυριος και σωτηρ ημων Ἰησους ο χριστος μετα το
βαπτισμα. αλλ' ομως και τουτο εν παρεκβασει ζητησωμεν. δια τι μεν ημεις προ του
βαπτισματος νηστευομεν; ο δε δεσποτης Χριστος μετα το βαπτισμα ενηστευσε. δια τι;
οτι ημεις μεν ογκωμενοι ταις αμαρτιαις και πεφορτισμενοι την ψυχικην γαστερα
αναγκαιως προ του βαπτισματος την νηστειαν ως θεοδωρητον αντιδοτον δεχωμεθα,
ινα «καθαρισαντες εαυτους απο παντος μολυσμου σαρκος και πνευματος» εις ορεξιν
ελθωμεν επουρανιου αρτου. ο δε δεσποτης Χριστος ως αμαρτιας ελευθερος μετα το
βαπτισμα νηστευει τυπον δωρουμενος ουχ αμαρτιας οδυρωμενος. ει γαρ αρα και
αμαρτιαι εκληθη ο δεσποτης ημων Χριστος, αλλ' ομως ουκ αυτος ρερυπωται, αλλα
τας αμαρτιας τας ημετερας ανεδεξατο, ο δε αναδοχος παν οτιουν ουχ ως αυθεντης,
αλλ' ως μεσιτης ευθυνεται. Ὅθεν ως του Ἀδαμ το χρεως αναδεξαμενος και τουτο
αποτισας και το χειρογραφον ημων των αμαρτηματων εν τωι σταυρωι, τωι σπογγωι
της φιλανθρωπιας, απηλειψε και ουκ εχαραξε. δια τι δε απηλειψε και ουκ εχαραξε;
δια τι, ακουε· ει εχαραξε και ουκ απηλειψεν, ημελλεν φερειν καν μικρον λειψανον
του προτερου χρεους. οθεν τουτο θεωρησας και ο μακαριος 47 Παυλος εβοα λεγων·
«το χειρογραφον ημων των αμαρτηματων ηρεν εκ μεσου Χριστος τωι σταυρωι αυτο
προσηλωσας.» δια τι δε "τωι σταυρωι αυτο προσηλωσεν," ινα πας πορευομενος μαθηι
την τουτου ακυρωσιαν. Ἐνηστευσε τοινυν ο δεσποτης ημων Χριστος μετα το
βαπτισμα. επαθε δε τουτο το εκουσιον παθος, –ουκ ευθυς μετα το βαπτισμα αλλα
μετα τριετη χρονον–το προ εξ ημερων ως σημαινομενον, το παντος παθους
αναιρετικον, το της εκκλησιας νυμφοστολικον. επαθεν ουν τουτο το παθος μετα το
πολλα και θαυμαστα σημεια εργασασθαι· μετα το νεκρους αναστησαι, μετα το
παραλυτους σφιγξαι, μετα το τυφλους ομματωσαι και λεπρους καθαρισαι. αλλ' ομως
οι αποστολοι πνευματος αγιου πλησθεντες ταυτας τας δυο πανηγυρεις, την νηστειαν
και το παθος, συναψαντες μιαν εορτην πανδημον τωι γενει των Χριστιανων
παρεδωκαν. Ἀγαλλιαθωμεν ουν και ευφρανθωμεν, οτι «προ εξ ημερων του πασχα
ηλθεν ο Ἰησους εις Βηθανιαν.» δια τι; ινα Ἰουδαιους δριμυξηι και τα εθνη διασωσηι.
«προ εξ ημερων του πασχα ηλθεν ο Ἰησους εις Βηθανιαν.» δια τι; ινα πληρωσηι το
μυστηριον και ανοιξηι το ιλαστηριον· ινα τωι Λαζαρωι συνδειπνησηι και την ταφην
προθυμιασηι· ινα ως δουλος πειρασθηι και ως υιος ελευθερωσηι. «προ εξ ημερων του
πασχα ηλθεν ο Ἰησους εις Βηθανιαν.» δια τι; ινα υπερ των καταδικων φραγελλωθηι
και ως φιλανθρωπος τουτους μαστιγων απαλλαξηι. «προ εξ ημερων του πασχα ηλθεν
ο Ἰησους εις Βηθανιαν.» δια τι; ινα την πλευραν λογχηι νυχθεις, την πλευραν του
Ἀδαμ ιασηται. ινα Ἰουδας ο Ἰσκαριωτης τον ενυλικον μυρον τριακοσιων δηναριων
διατιμησηται, τον δε δεσποτην Χριστον τριακοντα αργυριων συμφωνησηι. «προ εξ
ημερων του πασχα ηλθεν ο Ἰησους εις Βηθανιαν.» δια τι; ινα τον σταυρον ριζωσηι και
την σφραγιδα ανθησηι. ινα τον ᾅδην εμφραξηι και τον παραδεισον ανοιξηι. «προ εξ
ημερων του πασχα ηλθεν ο Ἰησους εις Βηθανιαν.» δια τι; ακανθινον στεφανον
φορεσαι και τας αμαρτιας ημων εκριζωσαι. ινα τοις πιστοις συνταξηται και προς τον
πατερα οδευσηι. «προ εξ ημερων του 48 πασχα ηλθεν ο Ἰησους εις Βηθανιαν, οπου ην
Λαζαρος ο τεθνηκως,» ο ληθηι παραπεμφθηναι μη δυναμενος, ο πολεως αρχιπολιτης,
ο απαξ τεθνηκως και δευτερον τωι βιωι παραπεμφθεις, ο φυσικωι θανατωι κλαπεις και
δεσποτικηι χαριτι εγερθεις, υπο του τυραννου ταρταρου αρπαγεις και υπο του
 
 
 
 

1

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.

βασιλεως Χριστου αποσπασθεις, ο νοσωι καταρρυπωθεις και λογωι ανανεωθεις. ιστε
γαρ παντες σαφως οι του Λαζαρου φιλοι, μαλλον δε οι του κυριου μαθηται, οτιπερ
του Λαζαρου θανοντος και ταφωι παραδοθεντος μετα τεσσαρας ημερας «ηλθεν ο
Ἰησους εις Βηθανιαν,» ινα τον Λαζαρον διυπνισηι. παρ' αυτωι γαρ ...

 
 
 
 

2

Ερευνητικο εργο: ∆ΡΟΜΟΙ ΤΗΣ ΠΙΣΤΗΣ – ΨΗΦΙΑΚΗ ΠΑΤΡΟΛΟΓΙΑ.
Εργαστηριο ∆ιαχειρισης Πολιτισµικης Κληρονοµιας, www.aegean.gr/culturaltec/chmlab.
Χρηµατοδοτηση: ΚΠ Interreg ΙΙΙΑ (ETΠΑ 75%, Εθν. ποροι 25%).
Πανεπιστηµιο Αιγαιου, Τµηµα Πολιτισµικης Τεχνολογιας και Επικοινωνιας, © 2006.
Επιτρεπεται η ελευθερη χρηση του υλικου µε αναφορα στην πηγη προελευσης του.


